മാപ്പിളപ്പാടങ്ങളില് കൊയ്ത യുദ്ധം ~ POOKKOTTUR.COM\n""ഓരോ യുദ്ധത്തിലും മാപ്പിളമാര് പ്രദര്‍ശിപ്പിച്ച പോര് വീരതയും ധൈര്യപരാക്രമവും മലയാളത്തിനു മുഴുവനും അഭിമാനകരവും ഗൂര്‍ഖയെ കിടിലം കൊള്ളിച്ചവയുമായിരുന്നു. ആ കഥകള് അനുഭവസ്ഥനായ ആമു സൂപ്രണ്ട് തന്നെ വിവരിച്ചു കേള്‍ക്കണം''. "ജീവിതകഥ' എന്ന പുസ്തകത്തില് മൊയാരത്ത് ശങ്കരന് മലബാര് കലാപത്തിലെ മനുഷ്യക്കശാപ്പുകാരനുമായി നടത്തിയ അഭിമുഖം വിവരിക്കുകയാണ്. ""പകലെന്ന പോലെ രാത്രിയിലും പട്ടാള കേമ്പ് ഏത് സമയവും മാപ്പിളമാരുടെ ആക്രമണവും കാത്തിരിക്കണം. പകല് സമയം പട്ടാളത്തിന് എത്താനും ഊഹിക്കാനും കഴിയാത്ത കാടുകളില് അവര് ഒളിച്ചിരിക്കും. സന്ധ്യമയങ്ങിയാല് സ്വന്തം ചവിട്ടടിയില് നിന്നെന്ന പോലെ ചാടിവീണു പട്ടാള കേമ്പുകളെ കൂട്ടം കൂട്ടമായും ചെറുസംഘമായും കടന്നാക്രമിക്കും......\nഉണ്ട വര്‍ഷിക്കുന്ന മെഷീന് തോക്കിനു മുമ്പില് അതു പിടിച്ചെടുപ്പാന് ആയിരക്കണക്കില് ഓടിവന്നിട്ടും, രാത്രി കാലത്ത് ഇങ്ങനെ യുദ്ധത്തില് ഏര്‍പ്പെട്ടിരിക്കുന്ന പുരുഷന്‍മാരുടെ വീടുകളിലെ സ്ത്രീകളും കുട്ടികളും നൂറുക്കണക്കിനു ഒളിച്ചിരിക്കുന്ന കാടുകളെ, പട്ടാളം വളഞ്ഞ് ലൂയിസ്സ് ഗണ് വെച്ച് വെടി കൊണ്ടിട്ടും ഗൂര്‍ഖാ കൃപാണങ്ങളാലും ഏറനാട് മുസല്‍മാന്‍മാര് നശിച്ചതിനു കയ്യും കണക്കുമില്ലായിരുന്നു.''\nആമു സൂപ്രണ്ട് മാപ്പിളയാണെങ്കിലും മലബാര് കലാപത്തെ കുറിച്ച് അതിശയോക്തി കലര്‍ത്തില്ലെന്ന് മൊയാരത്തിനറിയാം. ഖാന് ബഹദൂര് ഇ.വി. ആമു സാഹിബ് മലബാര് ജില്ലാ പോലീസ് ഡെപ്യൂട്ടി സൂപ്രണ്ടായിരുന്നു. ഹിച്ച് കോക്ക് സൂപ്രണ്ടും. കൊല്ലുന്ന രാജാവിനു തിന്നുന്ന മന്ത്രി. 1925ല് കുറ്റ്യാടി മദ്രസത്തുല് ഇസ്ലാമിയ്യയുടെ ഉദ്ഘാടനത്തിന് മുഹമ്മദ് അബ്ദുറഹിമാന് സാഹിബുള്ള വേദിയില് ആമു സൂപ്രണ്ടുമുണ്ടായിരുന്നു. അവിടെ വെച്ചാണ് മൊയാരത്ത് ശങ്കരന് അഭിമുഖം നടത്തിയത്. 1921 ഓഗസ്റ്റ്, സപ്തംബര് മാസത്തെ മാത്രം കണക്കുകള് വെച്ചാവണം ആമു സൂപ്രണ്ട് പറയുന്നു: ""ഇരുന്നൂറും മുന്നൂറും മാപ്പിളമാര് നശിക്കാത്ത ദിവസങ്ങളുണ്ടായിരുന്നില്ല. ഏതാണ്ട് രണ്ടു മാസത്തോളം ആ നില തുടരുകയും ചെയ്തു. 300 പേര് ദിവസം പ്രതി നശിക്കുമ്പോള് രണ്ടു മാസത്തേക്ക് 18000 മാപ്പിളമാര് നശിച്ചിട്ടുണ്ടാവണം. 8000 മാപ്പിളമാര് സംഭവസ്ഥലത്തു വെച്ചു തന്നെ മരിച്ചിട്ടുണ്ട്. തെക്കെ ഇന്ത്യയിലെ വിവിധ ജയിലുകളിലായി 2000 മാപ്പിളമാരെ തൂക്കികൊന്നിട്ടുണ്ട്. 5000 മാപ്പിളമാരെ കാണാതായിട്ടുണ്ട്''. താനുള്‍പ്പടെയുള്ളവര് നടത്തിയ കൂട്ടക്കുരുതികളില് ജീവന് നഷ്ടപ്പെട്ടവരുടെ എണ്ണം ഒരു മദ്രസാ ഉദ്ഘാടന ചടങ്ങിനെത്തിയ ഡെപ്യൂട്ടി സൂപ്രണ്ട് പറയുമ്പോള് എത്രമാത്രം ഔദ്യോഗികവും വെട്ടിച്ചുരുക്കിയതുമായിരിക്കുമെന്നത് വെച്ചുവേണം ഈ കണക്കുകളെ കാണാന്. ഇതിലൊന്നും പെടാതെ അഞ്ചു വര്‍ഷം മുതല് ജീവപര്യന്തം വരെ തടവിനു ശിക്ഷിക്കപ്പെട്ട 12000 മാപ്പിളമാര് ബെല്ലാരി ജയിലില് മാത്രം.\nകണ്ണൂര്, കോയമ്പത്തൂര്, വെല്ലൂര് ജയിലുകളിലും ഇതേ കണക്കില് മാപ്പിളതടവുകാര്. 1911ലെ സെന്‍സസ് പ്രകാരം കലാപബാധിത പ്രദേശങ്ങളിലെ മുസ്ലിം ജനസംഖ്യ: ഏറനാട് 223000 (ആകെ 393000), വള്ളുവനാട് 1,19000 (ആകെ 3,74000), പൊന്നാനി 222000 (ആകെ 529000), കോഴിക്കോട് 82000 (ആകെ 221000) എന്നീ ക്രമത്തിലായിരുന്നു. കലാപത്തില് ബ്രിട്ടീഷ് പട്ടാളത്തിന്റെ മരണവിധിക്കിരയായവരില് ഏറനാടന് മാപ്പിളമാര് മാത്രം ഇരുപതിനായിരത്തോളം വരും. അതായത് നിലവിലുണ്ടായിരുന്ന മുസ്ലിം ജനസംഖ്യയുടെ പത്ത് ശതമാനം പേര് ഭൂരിപക്ഷവും യുവാക്കള് രണ്ടു മാസത്തിനുള്ളില് അയല്‍ഗ്രാമങ്ങളിലായി വധിക്കപ്പെടുക. ഇതു സര്‍ക്കാര് കണക്ക്. കാല് ലക്ഷത്തിലേറെ ജീവഹാനിയും. ജയിലിലടക്കപ്പെട്ടതും നാടുകടത്തിയതും കാണാതായതുമുള്‍പ്പടെ അര ലക്ഷത്തോളം വേറെയും ബ്രിട്ടീഷ് തേര്‍വാഴ്ചയുടെ ഇരകളായി ജീവിതം ഹോമിക്കപ്പെട്ടവരാണ്. അവരുടെ കുടുംബങ്ങള് ഏറ്റുവാങ്ങേണ്ടി വന്നത് ഒരിക്കലും നിവരാനാവാത്ത ആഘാതവും. സമരത്തില് പങ്കാളികളാവാത്ത മുസ്ലിംകളെയും ഇതര സമുദായക്കാരെയും ബ്രിട്ടീഷ് സൈന്യം വെറുതെവിട്ടില്ല.\nമലബാര് കലാപത്തിന് 90 വയസ്സ് തികയുന്ന ഓഗസ്റ്റാണിത്. 1921ലെ പോലെ കലണ്ടറില് ഒരേ തീയതിയും ദിവസവും. ഓര്‍മകളുടെ ആവര്‍ത്തനം. പൂക്കോട്ടൂര് യുദ്ധം നടന്ന ഓഗസ്റ്റ് 26 വെള്ളിയാഴ്ച. അതിനു മുമ്പ് തിരൂരങ്ങാടി കലാപം. പാണ്ടിക്കാട്, മഞ്ചേരി, നിലമ്പൂര്. തലങ്ങും വിലങ്ങും യുദ്ധത്തിന്റെ നകാര മുഴക്കം. തക്ബീര് വിളികള്. വൈദേശിക ശക്തിയില് നിന്നും രാജ്യത്തെ രക്ഷിക്കാന് ദരിദ്രരായ മാപ്പിള ജനത ഉത്തരീയമണിഞ്ഞ കാലം. എരിക്കുന്നന് പാലത്ത് മൂലയില് ആലി മുസ്ലിയാരും വാരിയങ്കുന്നത്ത് കുഞ്ഞഹമ്മദാജിയും നയിച്ച വിമോചനപ്പോരാട്ടം. കെ.എം. മൗലവി, ഇ. മൊയ്തുമൗലവി, മുഹമ്മദ് അബ്ദുറഹിമാന് സാഹിബ്, കട്ടിലശ്ശേരി മുഹമ്മദ് മുസ്ലിയാര്, മലപ്പുറം കുഞ്ഞി തങ്ങള്, ചെമ്പ്രശ്ശേരി തങ്ങള്, പാങ്ങില് അഹമ്മദ്കുട്ടി മുസ്ലിയാര്, കളത്തിങ്ങല് വടക്കുവീട്ടില് മമ്മദ്, ഉമൈത്താനകത്ത് കുഞ്ഞിക്കാദര്, പരീക്കുട്ടി മുസ്ലിയാര്, പൊന്മാടത്ത് മൊയ്തീന് കോയ, ഇ.കെ. മൗലവി, കുഞ്ഞലവി, ലവക്കുട്ടി തുടങ്ങിയ നായകര്. മാപ്പിളമാരെ ജീവനുതുല്യം സ്നേഹിച്ചതിന് യാതനകളേറ്റു വാങ്ങിയ എം.പി. നാരായണമേനോനും മോഴിക്കുന്നത്ത് ബ്രഹ്മദത്തന് നമ്പൂതിരിപ്പാടും. പോരാട്ടത്തിന്റെ വിവിധ ഘട്ടങ്ങളില് വ്യത്യസ്ത നിലപാടുകളെടുത്തവരെങ്കിലും രാജ്യസ്വാതന്ത്രyത്തിനായുള്ള മാപ്പിള പോരാട്ടങ്ങളെ ഉയര്‍ത്തിക്കാട്ടിയ യു. ഗോപാലമേനോന്, കെ. രാമുണ്ണി മേനോന്, കെ. മാധവന് നായര്, കെ.പി. കേശവമേനോന് തുടങ്ങിയവര്. പേരറിയുന്നവരും അറിയപ്പെടാത്തവരുമായ പതിനായിരക്കണക്കിന് ധീര രക്തസാക്ഷികള്. ബ്രിട്ടീഷ് പട്ടാളത്തില് നിന്നും അവരുടെ ഏജന്റുമാരില് നിന്നും മാനം രക്ഷിക്കാന് കിണറിലും കുളത്തിലും ചാടി ആത്മാഹൂതി ചെയ്ത മാപ്പിളപ്പെണ്ണുങ്ങള്. പുരുഷ വേഷം ധരിച്ച് കയ്യില് വാളുമായി പട്ടാളത്തെ നേരിട്ട പൂക്കോട്ടൂരിലെ ധീരവനിതാ രക്തസാക്ഷി. സ്വാതന്ത്രyത്തിന്റെ നീലാകാശച്ചുവട്ടില് സ്വൈരവിഹാരം ചെയ്യുന്ന ഓരോ തലമുറയും കടപ്പെട്ടിരിക്കുന്നു ആ വീര സ്മരണകളോട്. 1921 ഓഗസ്റ്റില് തുടങ്ങി 1922 ഫെബ്രുവരി വരെ നിലക്കാതെ നീണ്ട വെടിയൊച്ചകള്, ഒരു സമുദായമെന്ന നിലയില്, മലബാറിലെ മാപ്പിള സമൂഹം വൈദേശിക ശക്തികള്‍ക്കെതിരെ നാലര നൂറ്റാണ്ടായി തുടര്‍ന്ന, ദേശാഭിമാനപ്പോരാട്ടത്തിന്റെ രക്തരൂക്ഷിതമായ പരിസമാപ്തിയായിരുന്നു.\n1498 ല് വാസ്കോഡ ഗാമ ഇന്ത്യന് മണ്ണില് കാലു കുത്തിയതു മുതല് പോര്‍ത്തുഗീസുകാര്‍ക്കെതിരെ തുടക്കമിട്ട അങ്കം. സാമൂതിരി രാജവംശത്തിനു മാപ്പിളമാര് നല്‍കിയ പിന്‍ബലം. ഇന്ത്യയുടെ പ്രഥമ നാവികപ്പടയുണ്ടാക്കി അറബിക്കടലിന്റെ മധ്യത്തില് സ്വന്തം ഹൃദയ രക്തം കൊണ്ട് യുദ്ധക്കളം തീര്‍ത്ത കുഞ്ഞാലിമാര്. 1792ല് എളമ്പുലാശ്ശേരി ഉണ്ണിമൂസ മൂപ്പനും അത്തന് കുരിക്കളും ചെമ്പന് പോക്കരും നയിച്ച ബ്രിട്ടീഷ് വിരുദ്ധ ഒളിപ്പോരുകള്. 1857ലെ ഒന്നാം സ്വാതന്ത്രy സമരത്തിനു മുമ്പ് മലബാര് മാപ്പിള നയിച്ച സ്വാതന്ത്രy വിപ്ലവങ്ങളായിരുന്നു ഇവ.\nപോര്‍ത്തുഗീസ് വിരുദ്ധ പോര് വീര്യമുണര്‍ത്തിയ തുഹ്ഫത്തുല് മുജാഹിദീനും പടപ്പാട്ടുകളും ഏറ്റുപാടിയ അടുത്ത തലമുറ. പത്തൊമ്പതാം നൂറ്റാണ്ട് വെള്ളക്കാരെ തുരത്താനുള്ള മാപ്പിളകലാപ പരമ്പരകളുടെ കാലം. ആദ്യ നാല്‍പത് വര്‍ഷത്തിനകം 90 കലാപങ്ങള്. 1852ല് സ്ട്രേഞ്ച് കമ്മീഷന് റിപ്പോര്‍ട്ട് പുറത്തുവന്നു. 31 പ്രധാന കലാപങ്ങളില് നാലെണ്ണം കാര്‍ഷിക പ്രശ്നവും 27 എണ്ണം വിദേശികളെന്ന പേരില് ബ്രിട്ടീഷ് വാഴ്ചയെ തകര്‍ക്കാനുള്ളതുമായിരുന്നു.'' മാപ്പിളമാരെ വെടിവെച്ചു കൊല്ലുക, നാടുകടത്തുക, കൂട്ടപ്പിഴ ചുമത്തുക തുടങ്ങിയവയായിരുന്നു കമ്മീഷന്റെ പരിഹാര നിര്‍ദ്ദേശങ്ങള്.\n"അസ്സ്വൈഫുല്‍ബത്വാര്' എന്ന കൃതിയിലൂടെ മമ്പുറം സയ്യിദലവി തങ്ങള് മാപ്പിളമാരെ സമരപ്രചോദിതരാക്കി. മമ്പുറം സയ്യിദ് ഫസല് തങ്ങളും പാണക്കാട് സയ്യിദ് ഹുസൈന് ആറ്റക്കോയ തങ്ങളും നാടു കടത്തപ്പെട്ടു. ഉമര് ഖാസിയെ തടവിലിട്ടു. ആയിരക്കണക്കിനു മാപ്പിളമാര് ബ്രിട്ടീഷ് സൈന്യത്തിന്റ വെടിയേറ്റു മരിച്ചു. തടവിലാക്കപ്പെട്ടിരുന്ന മാപ്പിളമാരില് നാലു പേര് കോഴിക്കോട് ജയില് ചാടി പുറത്തു കടന്ന് അന്നത്തെ കിരാതനായ മലബാര് കലക്ടര് കെനോലിയെ 1855 സെപ്തം. 11ന് ബംഗ്ലാവില് കയറി വെട്ടിക്കൊന്നു.\n1920 ജൂണ് 14ന് ഗാന്ധിജിയും മൗലാനാ ഷൗക്കത്തലിയും കോഴിക്കോട് വന്ന് മലബാര് ജനതയില് സമരോര്‍ജ്ജം പകര്‍ന്നു. ഖിലാഫത്ത് കോണ്‍ഗ്രസ് കമ്മിറ്റികള് ഒരു മെയ്യായി പ്രവര്‍ത്തിച്ചു. ബ്രിട്ടീഷ് സൈന്യം മാപ്പിളമാരെ തെരഞ്ഞെടുപിടിച്ചു ദ്രോഹിച്ചു. സായുധമായ ചെറുത്തുനില്‍പുകള് അനിവാര്യമായി. പൂര്‍വകാലത്തിന്റെ പടപ്പാട്ടുകള് തലമുറകളെ പുളകമണിയിച്ചു.\nആലി മുസ്ലിയാര് തിരൂരങ്ങാടിയില് ഖിലാഫത്ത് പ്രസ്ഥാനത്തിന് നേതൃത്വം നല്‍കി. 1921 ഓഗസ്റ്റ് 19ന് മലബാര് കലക്ടര് തോമസ്, ജില്ലാ പോലീസ് സൂപ്രണ്ട് ഹിച്ച് കോക്ക്, ഡെപ്യൂട്ടി സൂപ്രണ്ട് ആമു തുടങ്ങിയവരും അഞ്ഞൂറു വെള്ളപ്പട്ടാളക്കാരും അപ്രതീക്ഷിതമായി തിരൂരങ്ങാടിയില് എത്തി. അകാരണമായി അറസ്റ്റ് ചെയ്തവരെ വിട്ടയക്കണമെന്ന നിവേദനവുമായി 20ന് ആലി മുസ്ലിയാരും ഏതാനും അനുയായികളും കലക്ടറെ കാണാന് പോലീസ് സ്റ്റേഷനിലേക്ക് പുറപ്പെട്ടു. ജനക്കൂട്ടത്തിനു നേരെ വെടിയുണ്ടകള് പ്രവഹിച്ചു. 17 മാപ്പിളമാര് രക്തസാക്ഷികളായി. ആറു പോലീസുകാരും വധിക്കപ്പെട്ടു. ഇതായിരുന്നു മലബാറിനെ കൂട്ടക്കുരുതിയിലാഴ്ത്തിയ സംഭവ പരമ്പരകളുടെ തുടക്കം. ഓഗസ്റ്റ് 23ന് വന് സേനാവ്യാഹം തിരൂരങ്ങാടിയിലെത്തി. പട്ടാളക്കാര് പള്ളിക്കു നേരെ തുരുതുരാ നിറയൊഴിച്ചു. സമര ഭടന്‍മാരും പ്രത്യാക്രമണം നടത്തി. പട്ടാളദ്രോഹത്തില് നിന്നു പള്ളിയെയും ജനതയെയും രക്ഷിക്കാന് ആലി മുസ്ലിയാര് 37 അനുയായികളുമായി പുറത്തു വന്ന് കീഴടങ്ങി. ആ രാത്രി തിരൂരങ്ങാടി പട്ടണം കൊള്ളയടിച്ചു പട്ടാളക്കാര് തീയിട്ടു.\nഖിലാഫത്ത് പ്രസ്ഥാനത്തിന്റെ ശക്തികേന്ദ്രമായി പൂക്കോട്ടൂര്. കോവിലകം കാര്യസ്ഥനായ വടക്കുവീട്ടില് മമ്മദ് ഖിലാഫത്ത് നേതാവായി ഉയര്‍ന്നപ്പോള് ബ്രിട്ടീഷ് ഏജന്റുമാരും കോവിലകത്തെ ചിന്നനുണ്ണി തമ്പുരാനും ചേര്‍ന്ന് മമ്മദിനെ കള്ളക്കേസില് കുടുക്കി. മമ്മദിനെ അറസ്റ്റ് ചെയ്യാന് പോലീസ് ശ്രമിച്ചു. അഞ്ഞൂറോളം ഖിലാഫത്ത് പ്രവര്‍ത്തകര് കോവിലകത്തേക്ക് മാര്‍ച്ച് ചെയ്തു. സര്‍ക്കിള് ഇന്‍സ്പെക്ടര് നാരായണ മേനോന് മാപ്പിളമാരോട് മാപ്പ് പറഞ്ഞ് രക്ഷപ്പെട്ടു. ഇതിനിടെയാണ് തിരൂരങ്ങാടി പള്ളിക്ക് പട്ടാളം വെടിവെച്ച വാര്‍ത്ത പരന്നത്. അതു പൂക്കോട്ടൂരിനെ തിളപ്പിച്ചു. കണ്ണൂരില് നിന്ന് കോഴിക്കോട് വഴി ഒരു സംഘം പട്ടാളം പൂക്കോട്ടൂരിലേക്കു പുറപ്പെട്ടുവെന്ന വിവരം കിട്ടി ജനം പ്രതിരോധ മാര്‍ഗങ്ങളാലോചിച്ചു. കോഴിക്കോട് മലപ്പുറം റൂട്ടില് പലേടത്തും മാര്‍ഗ്ഗതടസ്സം സൃഷ്ടിച്ചു. ഓഗസ്റ്റ് 25ന് അറവങ്കര പാപ്പാട്ടുങ്ങല് പള്ളിയുടെ മുന്‍വശം വരെ എത്തി. പാലം പൊളിച്ചതിനാല് മുന്നോട്ടു പോവാനായില്ല. 22 ലോറികളിലും 25 സൈക്കിളിലുമായിരുന്നു സൈന്യം. 26ന് വെള്ളിയാഴ്ച പട്ടാളം പൂക്കോട്ടൂരില് കടന്നു. മാപ്പിളമാര് ചെറുത്തു. പിലാക്കലില് മുഖാമുഖമുള്ള പോരാട്ടം. ഇന്ത്യന് സ്വാതന്ത്രy സമരര ചരിത്രത്തിലെ ഏക യുദ്ധം. 420 മാപ്പിളപ്പോരാളികള് രക്തസാക്ഷികളായി. പട്ടാളക്കാരുടെ മൃതദേഹവും വഹിച്ച് മലപ്പുറത്തേക്ക് പുറപ്പെട്ട ലോറിയിലേക്ക് ബോംബെറിഞ്ഞ് അസി. കമാണ്ടന്റ് ലങ്കാസ്റ്റര് അടക്കം നാലു പട്ടാളക്കാര് കൊല്ലപ്പെട്ടു. മരക്കൊമ്പില് സ്വയം ബന്ധിതനായി കിടന്നായിരുന്ന ആ മാപ്പിള സേനാനി സ്ഫോടനം നടത്തിയത്. യുദ്ധം കഴിഞ്ഞ് പൂക്കോട്ടൂരിലെ മുന്നൂറോളം വീടുകള് പട്ടാളം വെണ്ണീറാക്കി. നിരവധി പേരെ വെടിവെച്ചു കൊന്നു. ഒക്ടോബര് 25ന് മേല്‍മുറിയില് വീടുകളില് കയറി 256 പേരെ വെള്ളപട്ടാളം കൊന്നു. സൂര്യനസ്തമിക്കാത്ത ബ്രിട്ടീഷ് സാമ്രാജ്യത്തിനുള്ളില് ഇന്ത്യക്കാരുടെ ഭരണം സ്ഥാപിച്ച് വാരിയങ്കുന്നത്ത് കുഞ്ഞഹമ്മദാജിയുടെ ഗവണ്‍മെന്റ് മുന്നോട്ട് പോവുകയാണ്. പാണ്ടിക്കാട് ചന്തപ്പുരക്കുള്ളില് കേമ്പ് ചെയ്ത ഗൂര്‍ഖാ പട്ടാളത്തിനു നേര്‍ക്ക് കുഞ്ഞഹമ്മദാജിയുടെ നേതൃത്വത്തില് മാപ്പിളമാര് ഒത്തുചേര്‍ന്ന് ചന്തമതില് ഉന്തിമറിച്ചിട്ടു.\nനവ. 20ന് എം.എസ്.എല്.വി 1711 ചരക്കു വാഗണില് നൂറില്‍പ്പരം മാപ്പിളത്തടവുകാരെ കുത്തിനിറച്ച് ബെല്ലാരിയിലേക്കു കൊണ്ടുപോയി. 72 പേര് ശ്വാസം മുട്ടി മരിച്ച "വാഗണ് ട്രാജഡി' ലണ്ടന് പത്രങ്ങളുടെ പോലും പ്രതിഷേധത്തിനിരയായി. 1922 ജനു. 6ന് വാരിയങ്കുന്നത്ത് കുഞ്ഞഹമ്മദാജിയെ പട്ടാളം പിടിച്ചു. ജനു. 20ന് മലപ്പുറം കോട്ടക്കുന്നിന്റെ വടക്കെ ചെരിവില് മരത്തില് ബന്ധിച്ച് വെടിവെച്ച് കൊന്നു. ഫെബ്രു. 17ന് ആലി മുസ്ലിയാര് അനുചരന്‍മാരോടൊപ്പം കോയമ്പത്തൂര് ജയിലില് തൂക്കിലേറ്റപ്പെട്ടു.\nകോടമഞ്ഞ് മൂടിയ ഏറനാടന് താഴ്വാരയില് നിന്ന് വെടിയൊച്ചകള് പിന്നെയും മുഴങ്ങിക്കൊണ്ടിരുന്നു. വിലാപങ്ങളും. പക്ഷെ ചെറുത്തുനില്‍ക്കാനാവാത്ത വിധം രാജ്യസ്നേഹികളുടെ മണ്ണിനെ ലോകത്തിലെ വന്‍സൈനിക ശക്തി കശക്കിയെറിഞ്ഞു കഴിഞ്ഞിരുന്നു. ഈ ആലംബഹീനരുടെ രക്ഷക്കെത്താന് ഒരു ദേശീയനായകനുമുണ്ടായിരുന്നില്ല. ആശ്വാസവാക്കുകള് പോലുമുയര്‍ന്നില്ല. സമരത്തിനു ഊര്‍ജ്ജം പകര്‍ന്നു കടന്നുപോയ രാഷ്ട്രനായകരാരും പിന്നീട് ഈ വഴിയെ വന്നില്ല. ഉണ്ടായത് കുറ്റപ്പെടുത്തലുകള് മാത്രം. തീ തുപ്പുന്ന തോക്കുകള്‍ക്കു മുന്നിലേക്കു അനുയായിയും നേതാവും ഒരു പോലെ അങ്കത്തിനിറങ്ങിയത് ഈ മലബാര് യുദ്ധത്തിലാണ്. ഉത്തരേന്ത്യയിലെ പോലെ അധികാരം നിലനിര്‍ത്താനും തിരിച്ചുപിടിക്കാനും നടത്തിയ ചക്രവര്‍ത്തിമാരുടെ പോരാട്ടമായിരുന്നില്ല. ഭരണം രാജ്യക്കാര്‍ക്കു നേടിക്കൊടുക്കാനായിരുന്നു. ഉത്തരേന്ത്യയിലെ സ്വാതന്ത്രy സമര നേതാക്കളെ പോലെ പട്ടാളത്തിലും ഭരണത്തിലും തങ്ങളോട് കൂറുള്ള ഒരാള് പോലും മലബാര് മാപ്പിളക്കില്ലായിരുന്നു. എല്ലാവരും ശത്രുക്കള്. കൊല്ലാന് തക്കം പാര്‍ക്കുന്നവര്.\nഅന്നന്നത്തെ അധികാരികള്‍ക്കു കീഴൊതുങ്ങി ജീവിച്ചു പോയിരുന്നെങ്കില് മലബാര് മാപ്പിളക്ക് ഇത്രയും ജീവന് കുരുതി കൊടുക്കേണ്ടി വരില്ലായിരുന്നു. പില്‍ക്കാലം പിന്നോക്കാവസ്ഥ പരിഹരിക്കാന് സംവരണപ്പോരാട്ടവും ആവശ്യമാകുമായിരുന്നില്ല. പഠിച്ചും കഠിനാധ്വാനം ചെയ്തും എവിടെയൊക്കെയോ എത്താമായിരുന്നു സാഹസികത ജന്മനക്ഷത്രമായ ഈ ജനതക്ക്. വര്‍ഗീയ കലാപത്തിന്റെ മുദ്രയും കിട്ടുമായിരുന്നില്ല. പക്ഷേ ജീവന് വെടിഞ്ഞും കുടുംബം വെടിഞ്ഞും രാജ്യത്തെ സ്നേഹിക്കുന്നത് വിശ്വാസത്തിന്റെ ഭാഗമായി കരുതിയവരുടെ ചെവിയില് ഇതൊന്നും കയറില്ലായിരുന്നു. അവര്‍ക്ക് രാജ്യമായിരുന്നു വലുത്. ജീവനേക്കാളും.\nചന്ദ്രിക :27.08.2011 ശനി


BJP : ബിജെപി ഓഫീസ് ആക്രമണ കേസ് പിൻവലിക്കാൻ സർക്കാർ; തടസ്സ ഹർജിയുമായി ബിജെപി | state government to withdraw bjp office attack case\nBJP : ബിജെപി ഓഫീസ് ആക്രമണ കേസ് പിൻവലിക്കാൻ സർക്കാർ; തടസ്സ ഹർജിയുമായി ബിജെപി\nബിനീഷ് കോടിയേരിയുടെ വീടിന് നേരെ ആക്രമണം ഉണ്ടായതിന് പിന്നാലെയാണ് ബിജെപി ഓഫീസ് ആക്രമിച്ചത്. 2017 ജൂലായിലാണ് സംഭവം ഉണ്ടായത്.\nThiruvananthapuram, First Published Nov 25, 2021, 6:55 PM IST\nതിരുവനന്തപുരം: ബിജെപി ഓഫീസ് ആക്രമണ കേസ് പിൻവലിക്കാൻ സംസ്ഥാന സർക്കാർ അപേക്ഷ നൽകി. ബിജെപി സംസ്ഥാന കമ്മിറ്റി ഓഫീസ് ആക്രമിച്ച കേസാണ് പിൻവലിക്കുന്നത്. സിപിഎം -ഡിവൈഎഫ്ഐ പ്രവർത്തകർ പ്രതികളായ കേസാണ് ഇത്. ബിനീഷ് കോടിയേരിയുടെ വീടിന് നേരെ ആക്രമണം ഉണ്ടായതിന് പിന്നാലെയാണ് ബിജെപി ഓഫീസ് ആക്രമിച്ചത്. 2017 ജൂലായിലാണ് സംഭവം ഉണ്ടായത്.\nസിപിഎം നേതാവും മുൻ കോർപ്പറേഷൻ കൗൺസിലറുമായ ഐ പി ബിനു, എസ്.എഫ്.ഐ മുൻ ജില്ലാ സെക്രട്ടറി പ്രിജിൽ സാജ് കൃഷ്ണ, ജെറിൻ, സുകേശ് എന്നിവരാണ് കേസിലെ നാലു പ്രതികൾ. തിരുവനന്തപുരം സിജെഎം കോടതിയിലാണ് സർക്കാർ അപേക്ഷ നൽകിയത്. കേസ് പിൻവലിക്കുന്നതിനെതിരെ ബിജെപി തടസ്സ ഹർജി നൽകി. കേസ് ജനുവരി ഒന്നിന് പരിഗണിക്കും.\nബിനീഷ് കോടിയേരിയുടെ വീട് ആക്രമിച്ച് മണിക്കൂറുകൾക്കകമാണ് ബി ജെ പി ഓഫീസ് ആക്രമിച്ചത്. ബി ജെ പി മുൻ സംസ്ഥാന അധ്യക്ഷൻ കുമ്മനം രാജശേഖരൻ്റെ അടക്കം ആറ് കാറുകളും, ഓഫിസ് ചില്ലുകളും എറിഞ്ഞ് തകർത്തു. സുരക്ഷാ ഉദ്യോഗസ്ഥരെ ചീത്ത വിളിച്ചു എന്നിങ്ങനെയാണ് കേസുകൾ. ആക്രമണം തടയുവാൻ ശ്രമിച്ച മ്യൂസിയം സ്റ്റേഷനിലെ സിവിൽ പൊലീസ് ഓഫിസർക്ക് പൊലീസ് പാരിതോഷികം നൽകിയിരുന്നു.\nRead Also: എടിഎമ്മുകളിൽ നിക്ഷേപിക്കാനുള്ള പണം തട്ടി: മുസ്ലിം ലീഗിന്റെ പഞ്ചായത്തംഗം അടക്കം നാലുപേർ അറസ്റ്റിൽ\nLast Updated Nov 25, 2021, 6:59 PM IST


Sub 4M SUV : ശത്രുക്കളുടെ എണ്ണം കൂടുന്നു, നെക്സോണിനെതിരെ അണിയറയില് പടപ്പുറപ്പാട്! | Details of four rivals of Tata Nexon\nഈ വിഭാഗത്തിലെ കച്ചവട സാധ്യതകള് തിരിച്ചറിഞ്ഞ് നെക്സോണിന് എതിരാളികളായി മറ്റു ചില നിരവധി മോഡലുകള് അണിയിറയില് ഒരുങ്ങുന്നുണ്ട്\nMumbai, First Published Nov 30, 2021, 12:17 PM IST\nഇന്ത്യന് വാഹന വിപണിയില് സബ്-4 മീറ്റർ എസ്‌യുവി (Sub 4m SUV in India) വിഭാഗത്തിലെ രാജാവാണ് ടാറ്റാ നെക്‌സോൺ (Tata Nexon). നിരത്തിലെത്തി ചുരുങ്ങിയ കാലത്തിനുള്ളില് നിരത്തു കീഴടക്കിയ വമ്പന്. എന്നാല് ഈ വിഭാഗത്തിലെ കച്ചവട സാധ്യതകള് തിരിച്ചറിഞ്ഞ് നെക്സോണിന് എതിരാളികളായി മറ്റു ചില നിരവധി മോഡലുകള് അണിയിറയില് ഒരുങ്ങുന്നുണ്ട് എന്നാണ് റിപ്പോര്‍ട്ടുകള്. ഇതാ, അടുത്ത രണ്ട് വർഷത്തിനുള്ളിൽ ഇന്ത്യൻ വിപണിയിൽ അവതരിപ്പിക്കാൻ പോകുന്ന പുതിയ ചില സബ്-4 മീറ്റർ എസ്‌യുവികളുടെ ഒരു പട്ടിക\n1. എംജി സബ്-4 മീറ്റർ എസ്‌യുവി\nചൈനീസ് വാഹന നിര്‍മ്മാതാക്കളായ എംജി മോട്ടോർ ഇന്ത്യയിൽ സബ്-4 മീറ്റർ എസ്‌യുവി വിഭാഗത്തിലേക്ക് പ്രവേശിക്കാൻ ഒരുങ്ങുകയാണ്. ഗുജറാത്തിലെ ഹാലോൾ പ്ലാന്റിൽ ഉൽപ്പാദനശേഷി വിപുലീകരിക്കാൻ കമ്പനി തയ്യാറെടുക്കുകയാണ്. അതോടൊപ്പം, കമ്പനി അതിന്റെ ഭാവി ഉൽപ്പന്നങ്ങൾക്കായി രണ്ടാമത്തെ പ്രൊഡക്ഷൻ പ്ലാന്റ് നോക്കുകയാണ്. MG-യുടെ ഭാവി സബ്-4 മീറ്റർ എസ്‌യുവി പുതിയ ഉൽപ്പാദന കേന്ദ്രത്തിൽ നിർമ്മിക്കും.\nസബ്-4 മീറ്റർ സെഗ്‌മെന്റിലേക്ക് പ്രവേശിക്കുന്നതിന് എം‌ജിക്ക് റീ-എൻജിനീയർ അവതരിപ്പിക്കാനും റീബാഡ്‍ജ് ബൗജുൻ 510 എസ്‌യുവി അവതരിപ്പിക്കാനും കഴിയുമെന്ന് പ്രതീക്ഷിക്കുന്നു. ഈ ബൗജുൻ 510 എസ്‍യുവിക്ക് 4,220mm നീളം ഉണ്ട്. കൂടാതെ4മീറ്ററിൽ താഴെ നീളം കൈവരിക്കാൻ ട്രിം ചെയ്യാൻ പദ്ധതിയിട്ടിരുന്നു. പുതിയ എംജി കോംപാക്ട് എസ്‌യുവി 2023 ന് ശേഷം പുറത്തിറങ്ങാൻ സാധ്യതയുണ്ട്. മാരുതി സുസുക്കി വിറ്റാര ബ്രെസ്സ, ഹ്യുണ്ടായ് വെന്യു, കിയ സോനെറ്റ്, ടാറ്റ നെക്‌സോൺ, ഫോർഡ് ഇക്കോസ്‌പോർട്ട്, മഹീന്ദ്ര XUV300, ടൊയോട്ട അർബൻ ക്രൂയിസർ എന്നിവയ്‌ക്കെതിരെയാണ് പുതിയ കോംപാക്റ്റ് എസ്‌യുവിയുടെ സ്ഥാനം. നിസാൻ മാഗ്‌നൈറ്റും റെനോ കിഗറും ഇന്ത്യയിൽ വിൽപ്പനയ്‌ക്കെത്തുന്ന മറ്റ്4മീറ്റർ സബ്-4 മീറ്റർ എസ്‌യുവികളാണ്.\n2. സ്കോഡ കോംപാക്ട് എസ്‍യുവി\nഅതിവേഗം വളരുന്നതും ഉയർന്ന മത്സരക്ഷമതയുള്ളതുമായ സബ്-4 മീറ്റർ എസ്‌യുവി സെഗ്‌മെന്റിലേക്ക് പ്രവേശിക്കാൻ ഫോക്‌സ്‌വാഗൺ ഗ്രൂപ്പ് ഇപ്പോൾ ഒരുങ്ങുകയാണ്. സ്‌കോഡയുടെ നെയിംപ്ലേറ്റിന് കീഴിൽ വിൽക്കുന്ന പുതിയ മോഡൽ മാരുതി ബ്രെസ, ഹ്യുണ്ടായ് വെന്യു, കിയ സോനെറ്റ്, ടാറ്റ നെക്‌സോൺ എന്നിവയ്‌ക്ക് എതിരാളിയാകും. രഹസ്യമായി പ്രോജക്റ്റ് 2.5 എന്ന കോഡ് നാമത്തില് വിളിക്കപ്പെടുന്ന ഈ പുതിയ കോംപാക്റ്റ് എസ്‌യുവി 2023 ന്റെ രണ്ടാം പകുതിയിൽ അവതരിപ്പിക്കുമെന്നാണ് റിപ്പോർട്ട്. വരാനിരിക്കുന്ന സബ് കോംപാക്റ്റ് എസ്‌യുവിയുടെ 50,000 യൂണിറ്റുകൾ പ്രതിവർഷം വിൽക്കാനാണ് കമ്പനി ശ്രമിക്കുന്നത്.\nപുതിയ കോംപാക്ട് എസ്‌യുവി യൂറോപ്പിൽ രൂപകല്‍പ്പന ചെയ്യും. എന്നിരുന്നാലും, വിപണിയിൽ ആക്രമണോത്സുകമായി മത്സരിക്കുന്നതിനായി വാഹനത്തിന്‍റെ നിര്‍മ്മാണം 95 ശതമാനത്തില് അധികം പ്രാദേശികവൽക്കരണത്തോടെ നടപ്പിലാക്കും. കുഷാക്കിന് അടിസ്ഥാനമാകുന്ന MQB AO IN പ്ലാറ്റ്‌ഫോമിന്റെ പരിഷ്‌ക്കരിച്ച പതിപ്പിനെ അടിസ്ഥാനമാക്കിയാണ് പുതിയ സ്‌കോഡ കോംപാക്റ്റ് എസ്‌യുവി പ്രതീക്ഷിക്കുന്നത്. മാനുവൽ, ഓട്ടോമാറ്റിക് ഗിയർബോക്‌സ് ഓപ്ഷനുകളുള്ള 1.0 ലിറ്റർ 3-സിലിണ്ടർ ടർബോചാർജ്‍ഡ് പെട്രോൾ എഞ്ചിനാണ് പുതിയ മോഡലിന് കരുത്ത് പകരാൻ സാധ്യത.\n3. ജീപ്പ് 526 കോംപാക്റ്റ് എസ്‌യുവി\nഇന്ത്യയിലെ4മീറ്ററിൽ താഴെയുള്ള എസ്‌യുവി മേഖലയിലേക്ക് പ്രവേശിക്കാൻ ഒരുങ്ങുകയാണ് അമേരിക്കൻ എസ്‌യുവി നിർമ്മാതാക്കളായ ജീപ്പ്. 90 ശതമാനത്തിലധികം പ്രാദേശികമായി ലഭിക്കുന്ന ഘടകങ്ങളുമായി വികസിപ്പിച്ച ഗ്രൂപ്പ് പിഎസ്എയുടെ CMP (കോമൺ മോഡുലാർ പ്ലാറ്റ്ഫോം) അടിസ്ഥാനമാക്കിയുള്ളതാണ് പുതിയ കോംപാക്റ്റ് എസ്‌യുവി. 1.2 എൽ ടർബോചാർജ്‍ഡ് പെട്രോൾ എഞ്ചിൻ പുതിയ എസ്‌യുവിയിൽ അവതരിപ്പിക്കും, അത് 100 ബിഎച്ച്‌പിക്ക് അടുത്ത് പവർ നൽകും.\nപുതിയ ജീപ്പ് കോംപാക്ട് എസ്‌യുവി എ‌ഡബ്ല്യുഡി സംവിധാനം വാഗ്ദാനം ചെയ്യുന്ന സെഗ്‌മെന്റിലെ ആദ്യത്തെ വാഹനമായിരിക്കും എന്നാണ് റിപ്പോർട്ട്. 10 ലക്ഷം മുതൽ 14 ലക്ഷം രൂപ വരെ വില പ്രതീക്ഷിക്കുന്നു, പുതിയ ജീപ്പ് കോംപാക്റ്റ് എസ്‌യുവി ടാറ്റ നെക്‌സോൺ, മഹീന്ദ്ര XUV300, മാരുതി വിറ്റാര ബ്രെസ്സ, കിയ സോണെറ്റ് എന്നിവയ്‌ക്ക് എതിരാളിയാകും.\n4. പുതുതലമുറ മാരുതി ബ്രെസ\nമാരുതി സുസുക്കി രണ്ടാം തലമുറ വിറ്റാര ബ്രെസ അവതരിപ്പിക്കാൻ ഒരുങ്ങുകയാണ്. പുതിയ പ്ലാറ്റ്‌ഫോമിനൊപ്പം അകത്തും പുറത്തും സമഗ്രമായ മാറ്റങ്ങളോടെയാണ് പുതിയ മോഡൽ എത്തുന്നത്. പുതിയ മോഡലിന് മൈൽഡ് ഹൈബ്രിഡ് സിസ്റ്റത്തിന് പകരം ശക്തമായ 48V ഹൈബ്രിഡ് സാങ്കേതികവിദ്യ ലഭിക്കാനും സാധ്യതയുണ്ട്. ഇത് അതേ 1.5L K15B പെട്രോൾ എഞ്ചിൻ അവതരിപ്പിക്കും, കൂടാതെ ശക്തമായ ഹൈബ്രിഡ് സിസ്റ്റം നിലവിലുള്ള മോഡലിനേക്കാൾ കൂടുതൽ ഇന്ധനക്ഷമതയുള്ളതായിരിക്കും. ട്രാൻസ്മിഷൻ ഓപ്ഷനുകളിൽ 6-സ്പീഡ് മാനുവൽ, 6-സ്പീഡ് ടോർക്ക് കൺവെർട്ടർ ഓട്ടോമാറ്റിക് എന്നിവ ഉൾപ്പെടാം.\nപുതിയ ഫ്രീ-സ്റ്റാൻഡിംഗ് ടച്ച്‌സ്‌ക്രീൻ ഇൻഫോടെയ്ൻമെന്റ് സിസ്റ്റം, പുതിയ സെമി-ഡിജിറ്റൽ ഇൻസ്ട്രുമെന്റ് പാനൽ, പുതിയ സെന്റർ കൺസോൾ, പുതിയ ഡാഷ്‌ബോർഡ് തുടങ്ങിയ സവിശേഷതകളോടെ സമഗ്രമായി പുനർരൂപകൽപ്പന ചെയ്‍ത ഇന്‍റീരിയർ ഇതിലുണ്ടാകും. ഇതിന് കണക്റ്റഡ് കാർ സാങ്കേതികവിദ്യയും ലഭിക്കും. ഫാക്‌ടറിയിൽ ഘടിപ്പിച്ച സൺറൂഫ്, ഫ്ലാറ്റ്-ബോട്ടം സ്റ്റിയറിംഗ് വീൽ, വയർലെസ് ചാർജിംഗ്, വയർലെസ് ആൻഡ്രോയിഡ് ഓട്ടോ, ആപ്പിൾ കാർപ്ലേ എന്നിവ ടോപ്പ്-സ്പെക്ക് മോഡലിൽ ഉണ്ടായിരിക്കും.\nLast Updated Nov 30, 2021, 12:17 PM IST\nSub 4M SUV India\nസബ്-4 മീറ്റർ എസ്‌യുവി


ഷാര്‍ജയില് നിന്നും തിരുവനന്തപുരത്തേയ്ക്ക് 4863 രൂപ | PravasiExpress\nHome India ഷാര്‍ജയില് നിന്നും തിരുവനന്തപുരത്തേയ്ക്ക് 4863 രൂപ\nഷാര്‍ജയില് നിന്നും തിരുവനന്തപുരത്തേയ്ക്ക് 4863 രൂപ\nഷാര്‍ജയില് നിന്നും തിരുവനന്തപുരത്തേയ്ക്ക് 4863 രൂപ. അതെ അങ്ങനെയൊരു ഗംഭീരഓഫര് നല്‍കിയിരിക്കുകയാണ്. എയര് അറേബ്യ. തിരുവനന്തപുരത്തു നിന്നും ഷാര്‍ജയിലേയ്ക്ക് 4465 രൂപയ്ക്ക് യാത്രചെയ്യാം എന്നതാണ് പുതിയ ഓഫര്. കൊച്ചിയിലേയ്ക്ക് 4632 രൂപയാണ് നിരക്ക്. ഇന്ത്യയിലെ മറ്റ് പ്രധാന നഗരങ്ങളിലേയ്ക്കും യാത്രാനിരക്കില് വലിയ കുറവാണ് ഉള്ളത്.\nഷാര്‍ജ ഡല്‍ഹി 6089, ഷാര്‍ജ ബംഗുളൂരു 6138, ചെന്നൈ ഷാര്‍ജ 5934, മുംബൈ ഷാര്‍ജ 5996, ഹൈദരാബാദ് ഷാര്‍ജ 7302, കോയമ്പത്തൂര് ഷാര്‍ജ 5492 രൂപ എന്നിങ്ങനെയാണ് ടിക്കറ്റ് നിരക്കുകള്. മറ്റു രാജ്യങ്ങളിലേയ്ക്കും കുറഞ്ഞ നിരക്കുകളാണ് ഉള്ളത്. ലെബനന് തലസ്ഥാനമായ ബെയ്‌റൂട്ടിലേയ്ക്ക് 460 ദിര്‍ഹമാണ് നല്‍കേണ്ടത്. ജോര്‍ദാനിലെ അമാനിലേയ്ക്ക് 845 ദിര്‍ഹം, ഈജിപ്തിലെ അലക്‌സാഡ്രിയയിലേയ്ക്ക് 565 രൂപ, കെയ്‌റോയിലേയ്ക്ക് 970 ദിര്‍ഹം എന്നിങ്ങനെയാണ് നിരക്കുകള്.\nPrevious articleസൗദിയില് സ്വദേശികള്‍ക്കും വിദേശികള്‍ക്കും പുതിയ തിരിച്ചറിയല് കാര്‍ഡ് വരുന്നു\nNext articleഅവള് വരുന്നു, മദ്യ സല്‍കാരത്തിന് മാറ്റ് കൂട്ടാന്\nലോക കേരളസഭാ പശ്ചിമേഷ്യന് മേഖലാ സമ്മേളനത്തിന് ഒരുങ്ങി ദുബായ്


Emalayalee.com - ഇവള് വാഴ്ത്തപ്പെട്ടവള്(നോവല്: 25- കൊല്ലം തെല്‍മ)\nഇവള് വാഴ്ത്തപ്പെട്ടവള്(നോവല്: 25- കൊല്ലം തെല്‍മ)\nEMALAYALEE SPECIAL 11-Apr-2015 കൊല്ലം തെല്‍മ\nഞായറാഴ്ച! മംഗലത്തുവീട്. കെല്‍സിയും സുഭദ്രാമ്മയും ചിന്താഭാരത്താല് ഇരിക്കുന്നു. മാധവമേനോന് കാര്യഗൗരവമായ തീരുമാനത്തിനായി ഉലാത്തുകയാണ്. തന്റെ തീരുമാനം എന്തെന്നറിയുവാന് കാതോര്‍ത്തിരിക്കയാണ് സുഭദ്രാമ്മയും കെല്‍സിയും.\nഉലാത്തുന്നതിനിടയില് പെട്ടെന്ന് തിരിഞ്ഞ് കെല്‍സിയോടായി മാധവമേനോന് ചോദിച്ചു: 'കെല്‍സി നിന്റെ അഭിപ്രായം എന്താണ്? ഞങ്ങളുടെ തീരുമാനം എന്തായാലും അവസാന വാക്ക് നിന്റേതാണല്ലോ?' മാധവമേനോന് കെല്‍സിയെ പ്രതീക്ഷയോടെ നോക്കി.\nകെല്‍സിയില് ഒരു വേലിയേറ്റത്തിന്റെ തിരയിളക്കം.... ആകെ ആശങ്കമുറ്റിയ ചിന്തകള്‍ക്കു മധ്യേ താനെന്തുപറയാനാണ്. എന്നിരുന്നാലും അച്ഛന് സൂചിപ്പിച്ചതുപോലെ തീരുമാനത്തെ കൊള്ളേണ്ടതും തള്ളേണ്ടതും താന് തന്നെയാണ്..... ജീവിതം തന്റേതാണ്. അച്ഛന്റെയും അമ്മയുടെയും തണല് ഇപ്പോള് മാത്രമേ തനിക്കുമേല് ഉണ്ടാവുകയുള്ളൂ. അവരുടെ കാലശേഷം താനും മക്കളും ഒരു പുരുഷാശ്രയമില്ലാതെ എങ്ങനെ ജീവിതം മുന്നോട്ടു നയിക്കും. ആശയങ്ങളും ആദര്‍ശങ്ങളും നല്ലതുതന്നെ. പക്ഷേ പ്രാക്ടിക്കല്‍ലൈഫില് സ്ത്രീസമത്വവാദികള് ഒരു കുടുംബത്തിനു കീഴില് ഉള്‍പ്പെട്ടവര് തന്നെയാണ്. അവര്‍ക്കും ബന്ധവും ബന്ധുത്വങ്ങളും ഉണ്ട്. അവരാരും തന്നെ ഒരു വനിതാരാഷ്ട്രത്തില് ജീവിക്കുന്നവരുമല്ല.\n'അച്ഛന് അജിയോട് കാര്യങ്ങള് സംസാരിച്ച് തീരുമാനമാക്കിക്കൊള്ളുക. ഇനിയൊരു ജീവിതം തുടങ്ങിയാല് എന്റെ പ്രൊഫഷനെ അജി അംഗീകരിച്ചുതരണം. ഞാന് എന്റെ കുറവുകള് പരിഹരിച്ച് ജീവിക്കാന് തയ്യാറുമാണ്. അഭിനയമേഖലയില്‍നിന്ന് മാറി നില്‍ക്കാന് ഇനി എനിക്കാവില്ല. സിനിമയില് നിന്നു വിട്ടുനിന്ന കാലത്തെ കുറവുകള് പരിഹരിച്ച് ഇപ്പോള് പോപ്പുലര് ആയിരിക്കുന്ന എനിക്ക് ഞാന് സൈന് ചെയ്ത എഗ്രിമെന്റുകളുമായി തുടരേണ്ടതുണ്ട്. അമേരിക്കയില് ചെന്നാല്‍തന്നെ തുടര്‍ന്നും ലഭിക്കുന്ന നല്ല റോളുകളുമായി മുന്നോട്ടുപോകും എന്നതും എന്റെ ഡിമാന്റാണ്. പിന്നെ കുട്ടികളുടെ കാര്യം. അവര് ഇവിടെത്തന്നെ ബേസിക് എഡ്യൂക്കേഷന് പൂര്‍ത്തിയാക്കട്ടെ. വളരെ അധ്വാനം ചെയ്താണ് ഇവിടെ അവരുടെ അഡ്മിഷനുകളും പഠനക്രമീകരണങ്ങളും നടത്തിയത്. ഇവിടെനിന്ന് അങ്ങോട്ടേയ്‌ക്കൊരു പറിച്ചു നടല് അവര്‍ക്കും ബുദ്ധിമുട്ടായിത്തീരും.... ഇങ്ങനെ ഈ കാര്യങ്ങളൊക്കെ അച്ഛന് അജിത്തിനെ ധരിപ്പിച്ച് അഭിപ്രായം ചോദിക്ക്, എന്നിട്ട് നമുക്കൊരു തീരുമാനം എടുക്കാം....' കെല്‍സിയുടെ തീരുമാനത്തിന് ഒരു ദൃഢതയുണ്ടായിരുന്നു. ഇനി ഒരു പരീക്ഷണത്തിന് അവള് തയ്യാറായിരുന്നില്ല എന്ന് അവളുടെ വാക്കുകളില് ധ്വനിച്ചുനിന്നു.\nസുഭദ്രാമ്മയുടെ മനസ് ചുട്ടുപൊള്ളുകയായിരുന്നു. ഒരപ്പനെക്കാളും മകളുടെ ഹൃദയത്തെ അടുത്തറിയാവുന്ന അമ്മയുടെ ആകുലത! ഏതായാലും തന്റെ പ്രാര്‍ത്ഥന ഈശ്വരന് കേട്ടിരിക്കുന്നു. എല്ലാ പ്രശ്‌നങ്ങളും പരിഹരിക്കുവാന് ജീവിതത്തില്‍നിന്ന് ഒറ്റയാള് പോരാട്ടത്തിനായി ഇറങ്ങി മകള് വന്നപ്പോള് ഒരഭയമായി നിന്നെങ്കിലും, ആ അമ്മയുടെ ഉള്ള് നീറുകയായിരുന്നു. കുടുംബജീവിതത്തിന്റെ ഉയര്‍ച്ചതാഴ്ചകള് കണ്ടു പരിചയിച്ച അവര് മകളുടെ ഭാവിയെപ്പറ്റി ആശങ്കപ്പെട്ടതില് അതിശയവുമില്ല.\nഏതായാലും എല്ലാം ഒരു കരയ്ക്കടുക്കുന്നതിന്റെ ശുഭസൂചനകളായി ഇവയൊക്കെയും കണ്ട് സ്വയം ആശ്വസിച്ചു അവര്. മാധവമേനോന് അജിയോട് കാര്യങ്ങള് സംസാരിച്ച് ബോധ്യപ്പെടുത്താം എന്ന തീരുമാനം എടുത്തു.\nഏതായാലും തങ്ങള് വേര്‍പിരിഞ്ഞ് പോന്നകാര്യം ആരോടും പറയാതിരുന്നത് നന്നായി എന്ന് കെല്‍സിക്ക് തോന്നി. സിനിമയില് തുടരേണ്ടതിനാണ് താനിവിടെ വന്നുനില്‍ക്കുന്നത് എന്നാണ് എല്ലാവരും കരുതിയിരിക്കുന്നതുതന്നെ.\n***** ******* ******** ****** ******* ******** ******* ******\nകെല്‍സി തന്റെ സെല് എടുത്തു. എസ്തപ്പാന്റെ നമ്പറിലേക്ക് ഡയല് ചെയ്തു. നമ്പര് ബിസിയാണ്. കുറച്ചു കഴിഞ്ഞപ്പോള് കെല്‍സിയുടെ മൊബൈലിലേയ്ക്ക് എസ്തപ്പാന്റെ വിളി വന്നു. കെല്‍സി ഫോണ് അറ്റന്‍ഡ് ചെയ്തു....\n'ഹലോ.... എസ്തപ്പാന് ചേട്ടാ.....'\n'കെല്‍സി, എന്നെ വിളിച്ചിരുന്നു അല്ലേ? ഞാന് എസ്റ്റേറ്റിലെ വര്‍ഗീസ് അച്ചായനുമായി സംസാരിക്കുകയായിരുന്നു. ഈ ആഴ്ച ആ വഴിക്ക് ചെല്ലാന് പറ്റിയില്ല. എസ്റ്റേറ്റിലെ കാര്യങ്ങള് അറിയാന് വിളിച്ചതാണ്.... ങ്ങാ.... പിന്നെ എന്തുണ്ട് കെല്‍സി വിശേഷങ്ങള്....' എസ്തപ്പാന് ജിജ്ഞാസയോടെ തിരക്കി.\n'ങ്ങാ.... വിശേഷമുണ്ട് പറയാം.... എസ്തപ്പാന് ചേട്ടന് വീട്ടില് തന്നെയാണോ അതോ പുറത്താണോ? തിരക്കിലൊന്നുമല്ലല്ലോ?'\n'ഞാനിവിടെ വീട്ടില് തന്നെയുണ്ട്.... ഇന്ന് തിരക്കുകളൊന്നും ഇല്ലായിരുന്നു....' എസ്തപ്പാന് മറുപടി പറഞ്ഞു.\n'അത് ഞാന് വിളിച്ചതേ.... അജി ഈ ഇടയ്ക്ക് അമേരിക്കയില്‍നിന്ന് വിളിച്ചിരുന്നു. ഈ മാസാവസാനം കേരളത്തിലേയ്ക്ക് വരുന്നുമുണ്ട്.... പിന്നെ അച്ഛനുമായും കുറച്ചു കാര്യങ്ങള് സംസാരിക്കാനാണ് വിളിച്ചത്. കാര്യങ്ങള് വേറൊന്നുമല്ല.... ഞാന് തിരിച്ച് അമേരിക്കയില് ചെല്ലണമെന്ന്. പഴയതെല്ലാം മറന്ന് ഞങ്ങളുടെ ജീവിതം പുനരാരംഭിക്കണമെന്ന് ആഗ്രഹം പറഞ്ഞു....'\n'ഓ.... അതുശരി.... എന്നിട്ട് കെല്‍സിയുടെ തീരുമാനം എന്തായിരുന്നു....' എസ്തപ്പാന് തിരക്കി.\n'ഞാന് അച്ഛനോടും അമ്മയോടും ആലോചിച്ചു. അവരുടെ അഭിപ്രായം, എല്ലാം നല്ലതിനുവേണ്ടിയാണെന്നാ, പിന്നെ ഞാന് കുറെ ആലോചിച്ചു. എന്റെ ആഗ്രഹങ്ങളും തീരുമാനങ്ങളും അജിയെ അറിയിച്ചു.'\n'എന്തായിരുന്നു കെല്‍സിയുടെ തീരുമാനങ്ങള്?'\n'ഞാന് പറഞ്ഞു എനിക്ക് എന്റെ പ്രൊഫഷന് ഉപേക്ഷിക്കാന് പറ്റുകയില്ലെന്ന്, അത് തുടര്‍ന്നുകൊണ്ടു പോകാന് അനുവദിക്കണം എന്ന്. പിന്നെ കുട്ടികള് ഇവിടെനിന്ന് പഠിക്കട്ടെ എന്നും നിര്‍ദ്ദേശിച്ചു. ഈ ഫീല്‍ഡുമായി ബന്ധപ്പെട്ട എല്ലാ തെറ്റിദ്ധാരണകളും മുന്‍വിധികളും വച്ചു പുലര്‍ത്തികൊണ്ട് ഒരു ജീവിതം സാധ്യമല്ലെന്നും പറഞ്ഞു....'\n'എന്നിട്ട്.... അജിയുടെ തീരുമാനം എന്തായിരുന്നു?'\n'അജി എതിരൊന്നും പറഞ്ഞില്ല.... കാര്യങ്ങള് ആ വിധംതന്നെ നടക്കട്ടെ എന്നുള്ള മനസാണ്. പിന്നെ വന്നു പോയ പിഴവുകള്‍ക്ക് എന്നോട് ക്ഷമാപണവും നടത്തി....'\n'അജിത്തിന്റെ വീട്ടുകാരോട് സംസാരിച്ചിരുന്നോ? അവരുടെ നിലപാട് എന്തെന്ന് അറിയാമോ? അവര്‍ക്ക് സിനിമയില് തുടരുന്നതില് താല്‍പര്യം ഇല്ലായിരുന്നല്ലോ?' എസ്തപ്പാന് ചോദിച്ചു.\n'ഞങ്ങള് അവരുമായി സംസാരിക്കാന് മുതിര്‍ന്നില്ല. അജിയാണ് കാര്യങ്ങള് സംസാരിച്ചത്. അവര്‍ക്ക് എതിര്‍പ്പായിരുന്നു നീ വേറെ കല്യാണം കഴിക്കാന് നോക്ക് എന്നാണ് അവര് ഉപദേശിച്ചതെന്നു പറഞ്ഞു.... അജി അവരോട് തന്റെ കാര്യത്തില് ഇടപെടേണ്ട എന്നു പറഞ്ഞുവെന്നാണറിഞ്ഞത്. മറ്റൊരു വിവാഹത്തെക്കുറിച്ച് ചിന്തിക്കുന്നില്ലെന്നും ഉള്ളബന്ധം തുടര്‍ന്നുപോകാനാണ് ഉദ്ദേശിക്കുന്നതെന്നും പറഞ്ഞത്രേ. ഏതായാലും ആ ഭാഗത്തുനിന്ന് പിന്നെ ഒരു പ്രതികരണവും കണ്ടില്ല....' കെല്‍സി ഒന്നു ദീര്‍ഘമായി നിശ്വസിച്ചു.\nഅപ്പോള് അജിത്ത് എല്ലാം മറന്ന് ഒരു അനുരഞ്ജനത്തിന് തയ്യാറായി എന്നര്‍ത്ഥം! ങ്ങാ... ഒരു തരത്തില് നല്ലതുതന്നെയാ കെല്‍സി. എത്ര പ്രതാപവും ഉണ്ടെങ്കിലും ബന്ധങ്ങള് വിലകൊടുത്തു വാങ്ങാനൊക്കില്ല.... സ്‌നേഹം പകരാന് ഒരു ജീവിതപങ്കാളിയേയും....' എസ്തപ്പാന് വേദനയോടെ തന്റെ അഭിപ്രായം തുറന്നുപറഞ്ഞു.\n'അതു ശരിയാണ് എസ്തപ്പാന് ചേട്ടാ... ജീവിതം ആഘോഷവും ആരവവും മാത്രം ഉള്ള ഉത്സവപ്പറമ്പല്ല; കണ്ണീരും വേദനയും കഠിനാദ്ധ്വാനവും നിറഞ്ഞ യാഥാര്‍ത്ഥ്യങ്ങളുടെ മറുവശംകൂടിയുണ്ട്. പാളിച്ചകള് ആരംഭിക്കുന്നത് മനസില് നിന്നാണ്.'\n'കെല്‍സി ഏതായാലും നല്ലൊരു തീരുമാനം തന്നെയാണ് എടുത്തത്, നന്നായി. പ്രൊഫഷനും വേണ്ടെന്നു വയ്ക്കുന്നില്ലല്ലോ? ആവശ്യത്തിന് വന്നു പോകാവുന്നതേ ഉള്ളൂ. കുട്ടികള് ഇവിടെ ആയതിനാല് രണ്ടുപേര്‍ക്കും സൗകര്യംപോലെ വന്നുപോകാം.... പിന്നെ യൂ കാന് എന്‍ജോയ് ലൈഫ് എലോണ്! രണ്ടു യുവമിഥുനങ്ങളായി വീണ്ടും ടെക്‌സാസിലെ മണ്ണില് വിഹരിക്കാന് ദൈവം അനുഗ്രഹിക്കട്ടെ. മുമ്പത്തെക്കാളുമധികം സന്തോഷവും സമാധാനവും എന്റെ സുഹൃത്തുക്കളായ നിങ്ങളുടെ ജീവിതത്തില് നിറഞ്ഞുനില്‍ക്കട്ടെ.... നന്നായി കെല്‍സി... വളരെ നന്നായി....' എസ്തപ്പാന്റെ സന്തോഷാധിക്യം വാക്കുകളായി പ്രവഹിച്ചു...\n'താങ്ക് യൂ ചേട്ടാ.... നന്ദിയുണ്ട്.... പ്രതിസന്ധികളില് ചേട്ടനും ഞങ്ങളെ സഹായിച്ചിട്ടുണ്ട്. അതുകൊണ്ടുതന്നെയാണ് മുഖ്യമായ തീരുമാനങ്ങള് എടുക്കുമ്പോഴും ചേട്ടന്റെ അഭിപ്രായം ആരായുന്നതുതന്നെ.' കെല്‍സി നന്ദി പ്രകടിപ്പിച്ചു.\n'താങ്ക് യൂ.... കെല്‍സി താങ്ക് യൂ.... ഇനിയും ഇനിയും ഈ സൗഹൃദം നമുക്ക് കാത്തുസൂക്ഷിക്കാം..... അമേരിക്കയില് ചെല്ലുമ്പോള് ഇവിടുത്തെ കാര്യങ്ങള്‍ക്കായി എന്നെ വിളിക്കാന് മറക്കണ്ട എന്തുസഹായം വേണമെങ്കിലും തിരക്കിനിടയിലായാലും സമയം കണ്ടെത്തി വേണ്ടതുപോലെ ചെയ്തുതരും കേട്ടോ കെല്‍സി.... മടിവിചാരിക്കേണ്ടതില്ല....ഓക്കെ.'\n'ഓ.... തീര്‍ച്ചയായും.... ശരി എന്നാല് ഞാന് വയ്ക്കട്ടെ നേരം ഏറെയായില്ലേ... ബൈ...' കെല്‍സി പറഞ്ഞു.\n'എന്നാല് ശരി കെല്‍സി.... തീരുമാനങ്ങള് അറിയിക്കണം കേട്ടോ...ബൈ...'\n'തീര്‍ച്ചയായും...'കെല്‍സി കോള് കട്ടാക്കി.\nജീവിതം അഭിനയമല്ല. അഭിനയരംഗം ജീവിതവുമല്ല. യുക്തമായ തീരുമാനങ്ങളിലൂടെ ഇവ രണ്ടും പ്രശ്‌നം സൃഷ്ടിക്കാത്തവിധം മുന്നോട്ടുകൊണ്ടുപോവുക എന്നതാണ് തന്റെ വിജയവും. തനിക്കിപ്പോള് ഇവ രണ്ടും പ്രധാനപ്പെട്ടതായിരിക്കുന്നു. ഒന്നിനുവേണ്ടി മറ്റൊന്ന് വേണ്ട എന്നു വെയ്ക്കുന്നതില് കാര്യവുമില്ല. ജീവിതവും പ്രൊഫഷനും ഒരേപോലെ കൊണ്ടുപോകുവാന് തനിക്കാവും എന്ന് കെല്‍സി ഉറച്ചു വിശ്വസിച്ചു. കാരണം ഇതുവരെയുള്ള അനുഭവങ്ങളില്‍നിന്നും താന് പാഠംപഠിച്ചിരിക്കുന്നു. അഭിനയത്തിനുവേണ്ടി ജീവിതത്തിലെ യാഥാര്‍ത്ഥ്യങ്ങളെ അവഗണിക്കരുത്; കുടുംബജീവിതത്തിന്റെ സന്തോഷങ്ങളെയും സങ്കല്‍പ്പങ്ങളെയും ഇല്ലായ്മചെയ്ത് സ്വയം ഒരു ലോകം കെട്ടിപ്പടുക്കാം എന്നു നിശ്ചയിച്ചത് വിഡ്ഢിത്തമായിപ്പോയി.\nതാനെത്രയധികം പോപ്പുലറായാലും കുടുംബത്ത് താന് ഒരമ്മയും ഭാര്യയും ആണ്. പിടിവാശിക്കാരിയായ ഭാര്യയെ ഒരു ഭര്‍ത്താവും അംഗീകരിച്ചെന്നും വരില്ല. മേയ്ക്കപ്പിന്റെയും ഗ്ലാമറിന്റെയും ലോകം, സ്‌നേഹബന്ധത്തില് ഇഴ ചേര്‍ക്കരുത്. കെല്‍സി ജീവിത യാഥാര്‍ത്ഥ്യങ്ങളില് ലയിച്ചിരുന്നു.\n***** ****** ***** ***** ****** ******* ******\nഒരു പുതിയ ജീവിതത്തിന്റെ വാതായനങ്ങള് തുറക്കപ്പെട്ടു. ഇരുപാതകളിലൂടെ സഞ്ചരിച്ചവര് വീണ്ടും സ്‌നേഹത്തിന്റെ മുന്തിരിത്തോപ്പില് ഒത്തുചേര്‍ന്നു. മേപ്പിള് ചില്ലകളില് പ്രണയത്തിന്റെ തളിരുകള് മൊട്ടിട്ടു. വീണ്ടും കെല്‍സി വര്‍ഷങ്ങള്‍ക്കുശേഷം ടെക്‌സാസിന്റെ മണ്ണില് പാദമൂന്നി. അജിത്തിന്റെ ഭാര്യയായി ആ വലിയ ബംഗ്ലാവിന്റെ വാതിലുകള് കടന്ന് വന്നു. നീണ്ട വര്‍ഷങ്ങളുടെ കാത്തിരിപ്പിനൊടുവിലെന്നവണ്ണം അജിത്തിന്റെ ബെഡ്‌റൂം അലങ്കരിക്കപ്പെട്ടിരുന്നു. പുതിയ മണവാളനും മണവാട്ടിക്കും വേണ്ടി എന്ന പോലെ....\nനാന്‍സിയെ വീണ്ടും അപ്പോയിന്റ് ചെയ്തു. നാന്‍സി വളരെയധികം സന്തോഷത്തോടെ ഇരുവരെയും സ്വീകരിച്ചു. അജിത്തിന്റെയും കെല്‍സിയുടെയും തമ്മിത്തല്ലും പിണക്കവും കണ്ട് മൂകം നിന്നിരുന്ന നാന്‍സിയല്ല ഇപ്പോള്.... തന്റെ യജമാനന്റെയും യജമാനത്തിയുടെയും ഒത്തുചേരലില് അത്യധികം സന്തോഷിക്കുന്ന പുതിയ നാന്‍സി. കാരണം ഇനി അവള്‍ക്ക് ഡൈനിംഗ് ടേബിളിനിരുപുറം സന്തോഷപൂര്‍വ്വം ഇരിക്കുന്ന ദമ്പതികള്‍ക്ക് മനംനിറഞ്ഞ് വിളമ്പാം. കണ്ണീരൊഴുക്കി പാതി രുചിച്ച ഭക്ഷണത്തിനു മുമ്പില് നിന്നെഴുന്നേറ്റു പോകുന്ന യജമാനനെയും യജമാനത്തിയെയും ഓര്‍ത്ത് ദുഃഖിക്കേണ്ട.... അവള് നിറഞ്ഞ മനസ്സോടെ ഉത്സാഹപൂര്‍വ്വം വിഭവങ്ങള് തയ്യാറാക്കി.\nഅത്താഴം കഴിഞ്ഞ് കെല്‍സി മുകളില് അജിത്തിന്റെ റൂമിലേയ്ക്ക് ചെന്നു. അജിത്തിന്റെ മുറിയിലേയ്ക്ക് കാലെടുത്തുവച്ചപ്പോള് കെല്‍സിയുടെ കണ്ണുകള് നിറഞ്ഞു. എത്രയോ നാളുകള് താന് ഏകയായി ഈ ബംഗ്ലാവില് കിടന്നുറങ്ങി.... ആ ഓര്‍മ്മകള് ഇനിയും തന്നെ ശല്യപ്പെടുത്താതിരിക്കട്ടെ എന്നവള് ആഗ്രഹിച്ചു.\nവാതിലുകള് അടച്ച് കെല്‍സി അജിത്തിന്റെ അരുകില് വന്നു നിന്നു. അജിത്ത് ജനാലയ്ക്കരുകില്‍നിന്ന് ടെക്‌സാസ് നഗരത്തിന്റെ വിദൂരക്കാഴ്ചകള് ആസ്വദിക്കുകയായിരുന്നു. ഇളം മാരുതനില് മേപ്പിള്‍മരത്തിന്റെ ഇലകള് കിലുകിലാരവം മുഴക്കി. അകലെ ഒരു രാപ്പാടി ചിലച്ചു. തൊട്ടകലത്തുനിന്നും അതിന്റെ ഇളക്കിളി മധുരമായി ചിലച്ചുകൊണ്ട് അവള്‍ക്കരികിലേയ്ക്ക് പറന്നണഞ്ഞു.\nകെല്‍സി ജനാലയ്ക്കരുകിലെത്തി അജിത്തിന്റെ പിന്നില്‍നിന്നും തോളില് പിടിച്ച് അവനോട് ചേര്‍ന്നു നിന്നു. അകലേയ്ക്കു നോക്കിനിര്‍മേഷം നില്‍ക്കുന്ന അജിത്തിന്റെ താടിക്കുപിടിച്ച് തനിക്കഭിമുഖമായി തിരിച്ചു. അജിത്തിന്റെ കണ്ണുകള് നിറഞ്ഞുതുളുമ്പി നില്‍ക്കുന്നു. നിറനിലാവിന്റെ നീലിമയില് കണ്ണീര്‍ത്തുള്ളികള് വജ്രമുത്തുകളായി ഉതിര്‍ന്നുവീണു.\nകെല്‍സി തന്റെ പതുപതുത്ത നീളന് വിരലുകള്‍കൊണ്ട് അജിത്തിന്റെ കവിളുകള് തുടച്ചു.... അജിത്തിന്റെ ഹൃദയം തുടിക്കുകയായിരുന്നു.... പശ്ചാത്താപ വിവശനായി അവന് അവള്‍ക്കരുകില് നിന്നു....\n'അജി.... കരയുകയായിരുന്നു അല്ലേ' കെല്‍സി ഒരു മന്ത്രണംപോലെ അവന്റെ കാതില് ചോദിച്ചു.\nഅജി കണ്ണുകള് ഇറുകെ അടച്ച് ശിരസിളക്കി.\n'അജിയേട്ടാ.... കണ്ണീരിനുശേഷമുള്ള പുഞ്ചിരിക്ക് വളരെ വളരെ വിലയുണ്ട് അല്ലേ? കെല്‍സി അജിയോട് ആരാഞ്ഞു. അജി കെല്‍സിയെ കെട്ടിപ്പിടിച്ച് അവളുടെ മൂര്‍ദ്ദാവില് ഒരു ചുടുചുംബനം നല്‍കി. കെല്‍സി അജിയെയും ഇറുകെ പുണര്‍ന്നു. ഇരുവരുടെയും ഹൃദയം ആനന്ദത്താല് വിങ്ങിപ്പൊട്ടിപ്പോവും എന്ന നിലയില് ത്രസിച്ചു.... എല്ലാം മറന്ന്..... എല്ലാം ക്ഷമിച്ച്....ഹൃദയങ്ങള് ഒന്നായി അവരങ്ങനെ ദീര്‍ഘനേരം നിന്നു..... അവര് ഇരുവരും പരസ്പരം അംഗീകരിക്കുകയായിരുന്നു. അവര് തമ്മില് ഒരു മുഖാവരണങ്ങളും വേര്‍തിരിവും ഇല്ലാതായി. ഇനി മുതല് അജിയുടെ ഇഷ്ടമാണ് കെല്‍സിക്ക്; കെല്‍സിയുടെ സന്തോഷമാണ് അജിക്ക് പ്രധാനം. ഇനി മുതല് അവര്‍ക്കിടയില് ഇഷ്ടാനിഷ്ടങ്ങളുടെ കുറുമ്പും വാശിയും ഉണ്ടാവില്ല. പരസ്പരം അറിയുന്ന ഇരുഹൃദയങ്ങള് ഒന്നായിച്ചേരുവാന് ഒരു പുഴയായ് ഒഴുകുവാന് തുടങ്ങി. ഒരേ ലക്ഷ്യത്തിലേയ്ക്ക്....\nകെല്‍സി രാവിലെതന്നെ എഴുന്നേറ്റ് കുളിച്ചൊരുങ്ങി ഒരു കപ്പ് കാപ്പിയുമായി എത്തിയപ്പോഴും അജിത്ത് കിടക്കയില് ചുരുണ്ടുകൂടി കിടക്കുകയായിരുന്നു. കാപ്പി ടേബിളില് വച്ചിട്ട് കെല്‍സി അജിത്തിന്റെ സമീപത്തായി ചേര്‍ന്നിരുന്ന് അജിത്തിന്റെ വലതുചെവിയില് ചുണ്ടുകള് ചേര്‍ത്ത് വിളിച്ചു.... 'അജിയേട്ടാ.... എഴുന്നേല്‍ക്ക് നേരം വളരെ വൈകി....' അജിത്ത് ഒന്നു മൂളി ഒന്നുകൂടി ചുരുണ്ടുകൂടി. കെല്‍സി അജിയുടെ കാതില് ചെറുതായി ഇക്കിളിപ്പെടുത്തി കടിച്ചു. അജിത്ത് ചാടി ഉണര്‍ന്നു..... കെല്‍സി പൊട്ടിച്ചിരിച്ചുകൊണ്ട് അജിയുടെ അരികില് ചേര്‍ന്നിരുന്നു. കുളികഴിഞ്ഞ് ടൗവ്വല് മുടിയില് കെട്ടിവച്ച് അരികില് ഇരിക്കുന്ന കെല്‍സിയെ അജി കണ്‍നിറയെ നോക്കി. അജി ചുണ്ടുകള് കോട്ടി കെല്‍സിയുടെ കവിളില് മുത്തമിടാന് ശ്രമിക്കേ കെല്‍സി വലതുകൈ വിരലുകളാല് അജിയുടെ ചുണ്ടുകള് അടച്ചമര്‍ത്തി തള്ളിമാറ്റിക്കൊണ്ട് 'പോടാ' എന്നു കുസൃതിയോടെ പറഞ്ഞ് എഴുന്നേറ്റുപോയി ടേബിളില് വച്ചിരുന്ന കാപ്പി എടുത്ത് അജിക്കു നേരെ നീട്ടി.\nഅജി കാപ്പിവാങ്ങി രുചിച്ചു നോക്കെ കെല്‍സി സൂത്രത്തില് അജിയുടെ കവിളില് ഒരു ചുംബനം നല്‍കി വെട്ടിത്തിരിഞ്ഞ് പുറത്തേക്കിറങ്ങിപ്പോയി....\nഅജി പിന്നില്‍നിന്നും വിളിച്ചു പറഞ്ഞു: 'കാപ്പിക്ക് ഇരട്ടി ടേസ്റ്റ് ഉണ്ട് കേട്ടോ....'\n'പഞ്ചാര കൂടിയതുകൊണ്ടാ...' കെല്‍സി പിന്തിരിഞ്ഞ് മറുപടി പറഞ്ഞ് കണ്ണിറുക്കി.... കെല്‍സി പടികളിറങ്ങി താഴേയ്ക്ക് പോയി. അജി കാപ്പി കുടിച്ചുകഴിഞ്ഞ് എഴുന്നേറ്റ് ഫ്രഷ് ആകുവാനുള്ള തയ്യാറെടുപ്പില് മുഴുകി.\nഅജി കുളികഴിഞ്ഞിറങ്ങിയപ്പോഴേയ്ക്കും കെല്‍സി മുകളിലേയ്ക്ക് കയറിവന്നു.\n'അജി റെഡിയായില്ലേ.... ഓഫീസില് പോകാന് സമയം വൈകുന്നു....' കെല്‍സി ഓര്‍മ്മിപ്പിച്ചു.\n'ഞാനിന്ന് ഓഫീസില് പോകുന്നില്ലെടാ... ലീവെടുക്കുവാ....' അജി മുഖം ചുളുക്കി കെഞ്ചിപ്പറഞ്ഞു....\n'ആ.... ആ.... അതുപറ്റില്ല കുട്ടാ... വേഗം ഒരുങ്ങി പോകാന് നോക്ക്.... ഇത്രയും ദിവസം ലീവെടുത്തു ഇനി എക്‌സ്റ്റന്‍ഡ് ചെയ്യണ്ട.... വേഗം ഇറങ്ങി വാ... ബ്രേക്ക് ഫാസ്റ്റ് കഴിച്ച് കൊഞ്ചാതെ പോവാന് നോക്ക് അജി....'\n'നീ വന്ന് ഈ സ്യൂട്ടിന്റെ ബട്ടണ് ഇട്ടുതാടി കെല്‍സി.... നീയെന്താ ഒരു സ്‌നേഹമില്ലാതെ നില്‍ക്കുന്നത്?'\nകെല്‍സി ചെന്ന് അജിക്ക് സ്യൂട്ടിന്റെ ബട്ടണ് ഇട്ടുകൊടുത്തു. താഴേയ്ക്ക് പോവാന് തിരിഞ്ഞ കെല്‍സിയെ വട്ടംചുറ്റിപ്പിടിച്ച് അവളുടെ ചെമന്ന അധരങ്ങളില് തുരുതുരെ ചുംബനം നല്‍കി അജി. അപ്രതീക്ഷിത ചുംബനങ്ങളില് വിവശയായ കെല്‍സി അജിയുടെ ഇരുമാറിടങ്ങളിലും മുഷ്ടിചുരുട്ടി ചറപറാ ഇടിച്ചുകൊണ്ട് ചിണുങ്ങിനിന്നു.....


ഇയ്യങ്കോടിന് ആരവങ്ങളില്ലാതെ എണ്‍പതാം പിറന്നാള് | writer Iyyamcode Sreedharan 80th birthday\nഇയ്യങ്കോടിന് ആരവങ്ങളില്ലാതെ എണ്‍പതാം പിറന്നാള്\nAug 23, 2021, 11:18 AM IST\nപിറന്നാള്‍ദിനം അറിയാമായിരുന്ന ശിഷ്യരുള്‍പ്പെടെയുള്ളവര് ആശംസകളുമായി എത്തി. അപ്പോഴും തന്റെ പുസ്തകത്തിന്റെ രചനയുമായി ബന്ധപ്പെട്ടുള്ള പണിത്തിരക്കില് തന്നെയായിരുന്നു ഇയ്യങ്കോട്.\nഞായറാഴ്ച 80-ാം പിറന്നാള് ആഘോഷിച്ച സാഹിത്യകാരന് ഇയ്യങ്കോട് ശ്രീധരന് പേരമകള് ശ്രുതി മധുരം നല്‍കുന്നു\nകൊല്ലങ്കോട്: അക്ഷരങ്ങളുടെ ലോകത്ത് ആറുപതിറ്റാണ്ടിലധികം പിന്നിട്ട സാഹിത്യകാരന് ഇയ്യങ്കോട് ശ്രീധരന് 80-ാം പിറന്നാളിന്റെ നിറവ്. കൊല്ലങ്കോടിനടുത്ത് വട്ടേക്കാട്ടെ വസതിയായ 'സാകല്യ'ത്തില് കുടുംബാംഗങ്ങള്‍ക്കൊപ്പമാണ് ഞായറാഴ്ച ഇയ്യങ്കോട് പിറന്നാള് ആഘോഷിച്ചത്. പിറന്നാള്‍ദിനം അറിയാമായിരുന്ന ശിഷ്യരുള്‍പ്പെടെയുള്ളവര് ആശംസകളുമായി എത്തി. അപ്പോഴും തന്റെ പുസ്തകത്തിന്റെ രചനയുമായി ബന്ധപ്പെട്ടുള്ള പണിത്തിരക്കില് തന്നെയായിരുന്നു ഇയ്യങ്കോട്.\nഭാര്യ കോമളവല്ലി, മൂത്തമകള് കവിത, മരുമകന് ശ്രീകുമാര്, പേരമക്കളായ ശ്രീകാന്ത്, ശ്രുതി, ശ്രീമയി, കോമളവല്ലിയുടെ സഹോദരപുത്രന് ഡോ. വിവേക്, ഭാര്യ ഡോ. സൗമ്യ തുടങ്ങിയ കുടുംബാംഗങ്ങള് പിറന്നാള് ആഘോഷത്തിനെത്തി. ഇളയമകള് സംഗീതയും കുടുംബവും കോഴിക്കോട്ടായിരുന്നതിനാല് അച്ഛനെ രാവിലെ തന്നെ ഫോണില് വിളിച്ച് പിറന്നാള് ആശംസകള് അറിയിച്ചു.\nകണ്ണൂര് ജില്ലയിലെ കല്യാശേരിയില് 1941 ചിങ്ങമാസത്തിലെ അവിട്ടം നക്ഷത്രത്തിലാണ് ഇയ്യങ്കോടിന്റെ ജനനം. പ്രാഥമിക വിദ്യാഭ്യാസത്തിനുശേഷം 1959-ല് കലാമണ്ഡലത്തില്‍നിന്ന് കഥകളി ചമയത്തില് കോഴ്‌സ് പൂര്‍ത്തിയാക്കി. 1961-ല് കൊല്ലങ്കോട് രാജാസ് ഹൈസ്‌കൂളില് അധ്യാപകനായി. ഇവിടെ സഹപ്രവര്‍ത്തകനായുണ്ടായിരുന്ന കവി പി. കുഞ്ഞിരാമന് നായരുടെ സന്തത സഹചാരിയായി മാറുകയും എഴുത്തിന്റെ ലോകത്തേക്ക് കാലെടുത്തുവെക്കുകയും ചെയ്തു. എഴുത്തിന്റെ സപര്യയില് നാളിതുവരെ പുറത്തുവന്നത് അറുപതിലധികം പുസ്തകങ്ങളാണ്.\n1981-ല് കവി പി. കുഞ്ഞിരാമന് നായരുടെ സ്മരണാര്‍ഥം കൊല്ലങ്കോട് കേന്ദ്രമായി പി. സ്മാരക കലാകേന്ദ്രം സ്ഥാപിക്കുന്നതില് മുഖ്യ പങ്കുവഹിച്ചു. കഴിഞ്ഞ നാല്പതുവര്‍ഷമായി ഈ സ്മാരകത്തിന്റെ സെക്രട്ടറികൂടിയാണ് ഇയ്യങ്കോട്. 88-ല് കലാമണ്ഡലം സെക്രട്ടറിയായിരുന്നപ്പോള് 'കിങ്ലിയര്' പോലുള്ള ആട്ടക്കഥകള് ചിട്ടപ്പെടുത്തി വിദേശരാജ്യങ്ങളില് അവതരിപ്പിച്ചു. കേരള സാഹിത്യ അക്കാദമിയും കേരള കലാമണ്ഡലവും സാഹിത്യരംഗത്തെ സമഗ്ര സംഭാവനയ്ക്കുള്ള പുരസ്‌കാരങ്ങള് നല്‍കി ആദരിച്ചു. കെ.പി. കേശവമേനോന് പുരസ്‌കാരം, കളിയച്ഛന് പുരസ്‌കാരം തുടങ്ങി നിരവധി പുരസ്‌കാരങ്ങളും ഇയ്യങ്കോടിന് ലഭിച്ചിട്ടുണ്ട്.\nContent Highlights: writer Iyyamcode Sreedharan 80th birthday


ലോകവ്യാപാര സംഘടനയില് നിന്ന് പിന്മാറുമെന്ന് ട്രംപ് - FUTURE KERALA - Daily on Business Economy and Society\nലോകവ്യാപാര സംഘടനയില് നിന്ന് പിന്മാറുമെന്ന് ട്രംപ്\nവാഷിംഗ്ടണ്: ലോക വ്യാപാര സംഘടനയില് നിന്ന് പിന്മാറുമെന്ന ഭീഷണിയുമായി അമേരിക്കന് പ്രസിഡന്റ് ഡോണാള്‍ഡ് ട്രംപ്. അമേരിക്കയോടുള്ള സംഘടനയുടെ നിലപാടില് മാറ്റം വരുത്തിയില്ലെങ്കില് പിന്മാറുമെന്നാണ് ട്രംപിന്റെ നിലപാട്. ബ്ലൂംബെര്‍ഗ് ന്യൂസിന് നല്‍കിയ അഭിമുഖത്തിലാണ് യുഎസ് പ്രസിഡന്റ് ഇക്കാര്യം വ്യക്തമാക്കിയത്.\nഅതേസമയം എന്ത് നടപടിയാണ് സംഘടനയ്‌ക്കെതിരെ യുഎസ് സ്വീകരിക്കുകയെന്ന് ട്രംപ് വ്യക്തമാക്കിയിട്ടില്ല. അമേരിക്കയുടെ താല്‍പര്യങ്ങളെ പരിഗണിച്ചില്ലെങ്കില് ഗുരുതരമായ പ്രത്യാഘാതമുണ്ടാകുമെന്നാണ് ട്രംപ് ആവര്‍ത്തിച്ച് വ്യക്തമാക്കിയിരിക്കുന്നത്.\nTags:\tDonald Trump, WTO\nസിംഗിളാണോ എന്നറിയാന് ആപ്പ്\nവൈറ്റ് ഹൗസിനു ബോംബ് ഭീഷണി\n2016-17ല് ഇന്ത്യയുടെ വളര്‍ച്ച 6.6 ശതമാനത്തിലൊതുങ്ങുമെന്ന് ഐഎംഎഫ്


കോൺഗ്രസ് ക്ഷയിക്കുന്നു, എന്നാൽ അവരുടെ ആശങ്ക ഞങ്ങളെക്കുറിച്ച്: മോദി\nകോൺഗ്രസ് ക്ഷയിച്ചുകൊണ്ടിക്കുകയാണെന്നും എന്നാൽ അവരുടെ ആശങ്ക ബിജെപിയെക്കുറിച്ചാണെന്ന് പ്രധാനമന്ത്രി നരേന്ദ്രമോദി. ബിജെപി അധികാരത്തിലെത്തിയെന്നത് ഇതുവരെ കോൺഗ്രസിന് ദഹിച്ചിട്ടില്ലെന്നും മോദി പറഞ്ഞു. അസം, ബംഗാൾ, കേരളം എന്നിവിടങ്ങളിലെ പരാജയത്തിനുശേഷം കോമാ അവസ്ഥയിൽനിന്നു പുറത്തെത്താൻ അവർക്കു കഴിഞ്ഞിട്ടില്ലെന്നും മോദി കൂട്ടിച്ചേർത്തു. ബിജെപി എംപിമാരുടെ യോഗത്തിൽ സംസാരിക്കുകയായിരുന്നു മോദി.\nസർക്കാർ നടപ്പാക്കുന്ന പദ്ധതികളുടെ യഥാർഥ കാര്യങ്ങൾ ജനങ്ങളിലേക്ക് എത്തിക്കണമെന്ന് അദ്ദേഹം എംപിമാരോട് ആവശ്യപ്പെട്ടു. ശൂന്യമായ അവസ്ഥയിൽ അവിടെ പ്രതിപക്ഷം നുണകൾ നിറയ്ക്കുമെന്നും ഉത്തരവാദിത്തമില്ലാതെയും നിർഭാഗ്യകരമായുമാണ് കോൺഗ്രസ് പെരുമാറുന്നതെന്നും അദ്ദേഹം കൂട്ടിച്ചേർത്തു. രാജ്യത്ത് വാക്‌സീൻ ക്ഷാമമില്ല, പക്ഷേ, അതു മറച്ചുവച്ച് കോൺഗ്രസ് മനപൂർവം പ്രചാരണം നടത്തുന്നു.\nഅതിൽ ആശങ്കപ്പെടേണ്ടതുണ്ട്. ഇന്ന് ഡൽഹിയിൽപ്പോലും 20 ശതമാനത്തോളം മുൻനിര പ്രവർത്തകർ വാക്‌സീൻ എടുത്തിട്ടില്ല. അധികാരത്തിനുവേണ്ടിയുള്ളവരാണ് തങ്ങളെന്നാണ് കോൺഗ്രസിന്റെ ചിന്ത. ജനവിധി എതിരാണെന്ന് അവർ ചിന്തിക്കുന്നില്ല. സൗജന്യ റേഷൻ വിതരണം നടത്തുന്ന ജൂലൈ 24നും 25നും റേഷൻ കടകളിലേക്കു പോകണമെന്ന് എംപിമാരോട് അദ്ദേഹം അഭ്യർഥിച്ചു. കോവിഡ് പോരാട്ടത്തിൽ പ്രതിപക്ഷത്തിന്റെ പ്രചാരണങ്ങളെ നേരിടണമെന്നും അദ്ദേഹം ആവശ്യപ്പെട്ടു.\nEnglish Summary : congress on the decline, but still concerned about us, says pm modi\nTags : congress pm modi bjp\nപെഗാസസ്: ഇന്നും സഭകൾ പ്രക്ഷുബ്‌ദം; തൃണമൂൽ എം‌പിയെ സസ്‌പെൻഡ് ചെയ്‌തു ...\nചെന്നിത്തലയും സച്ചിൻ പൈലറ്റും എ.ഐ.സി.സി. വര്‍ക്കിംഗ് പ്രസിഡന്റ് സ്ഥാനത്തേക്ക് ?; ദേശീയ തലത്തില് അഴി...\nപഞ്ചാബ് കോൺഗ്രസിൽ പ്രതിസന്ധിക്ക് അയവില്ല; പരസ്യമായി മാപ്പു പറയാതെ സിദ്ദുവിനെ നേരിട്ട് കാണില്ലെന്ന് ...\nയോഗ ചെയ്യുന്നതിനിടെ തെന്നി വീണു; ഓസ്കാർ ഫെർണാണ്ടസ് ഗുരുതരാവസ്ഥയിൽ...\nഓക്‌സിജന് ക്ഷാമം മൂലം രാജ്യത്ത് ആരും മരിച്ചിട്ടില്ലെന്ന് കേന്ദ്രം; ആഞ്ഞടിച്ച് കോണ്‍ഗ്രസ്...\nപെഗാസസ്; രാഹുല് ഗാന്ധിയുടെയും സുഹൃത്തുക്കളുടെയും ഫോണ് ചോര്‍ത്തി...\nസൈക്കിള് ചവിട്ടി പാര്‍ലമെന്റിലേക്ക്; ഇന്ധനവില വര്‍ധനവിനെതിരെ തൃണമൂല് എം.പിമാർ...\nനവജ്യോത് സിങ് സിദ്ദു പഞ്ചാബ് കോണ്‍ഗ്രസ് അധ്യക്ഷന്...\nപഞ്ചാബ് കോണ്‍ഗ്രസിൽ പ്രശ്‌നങ്ങള് രൂക്ഷം; സിദ്ദു തലപ്പത്തുവേണ്ട, അമരീന്ദര് മുഖംതിരിച്ചുതന്നെ...\n'മാധ്യമങ്ങള് പരാമര്‍ശം തെറ്റായി വ്യാഖ്യാനിച്ചു,ലീഗുമായി ഭിന്നതയില്ല'; വിശദീകരണവുമായി വി.ഡി സതീശന്...\nകൊട്ടാരവും സമ്പത്തും നഷ്ടപ്പെടുമെന്ന് ഭയന്നാണ് ജ്യോതിരാദിത്യ സിന്ധ്യ ആർഎസ്എസിലേക്ക് പോയത്: രാഹുൽ ഗ...\n'വിവാദമായ കൊടകര, മരംമുറി കേസുകൾ സിപിഎം-ബിജെപി നേതൃത്വം ഒത്തുതീ‍ര്‍ത്തു'; കെ മുരളീധരൻ...\n'ജനസംഖ്യാ നിയന്ത്രണം ബി.ജെ.പിയുടെ വര്‍ഗീയ അജണ്ട'; ആരെയാണ് ലക്ഷ്യം വെക്കുന്നതെന്ന് വ്യക്തമാണെന്ന് ശശി...\n'എന്‍സിപിയും ബിജെപിയും നദിയുടെ രണ്ടറ്റങ്ങള്'; സഖ്യസാധ്യത നിഷേധിച്ച് നവാബ് മാലിക്...\nഐ.എന്.എല്ലില് ഭിന്നത രൂക്ഷം; സംസ്ഥാന സെക്രട്ടേറിയറ്റ് ചേരുന്നതിലും തർക്കം, നേതാക്കളുടെ ഓഡിയോ പുറത്ത്\nപഞ്ചാബ് കോൺഗ്രസിൽ പ്രതിസന്ധിക്ക് അയവില്ല; പരസ്യമായി മാപ്പു പറയാതെ സിദ്ദുവിനെ നേരിട്ട് കാണില്ലെന്ന് അമരീന്ദർ സിങ്\nഎം.സ്വരാജിന്റെ തോല്‍വി; പാര്‍ട്ടി പ്രാദേശിക നേതൃത്വത്തിന്റെ വീഴ്ചയെന്ന് സിപിഎം അന്വേഷണ കമ്മീഷൻ\nകേരളാ കോണ്‍ഗ്രസ് ജോസഫ് വിഭാഗത്തിലെ തർക്കം; പദവി വിട്ടുനൽകാൻ തയ്യാറാണെന്ന് മോൻസ് ജോസഫ്\nകേരളാ കോൺഗ്രസ് ജോസഫിൽ ഭിന്നത, സംസ്ഥാന കമ്മറ്റി ഓഫീസ് ഉദ്ഘാടനത്തിൽ നിന്ന് ഫ്രാൻസിസ് ജോർജ് വിഭാഗം വിട്ടുനിന്നു


മലയാളം സര്‍വകലാശാലയ്ക്ക് ഭൂമി വാങ്ങുന്നതില് വന് അഴിമതി; മന്ത്രി കെ.ടി ജലീലിനെതിരെ ഗുരുതര ആരോപണം | നേര്‍രേഖ24X7\nമലയാളം സര്‍വകലാശാലയ്ക്ക് ഭൂമി വാങ്ങുന്നതില് വന് അഴിമതി; മന്ത്രി കെ.ടി ജലീലിനെതിരെ ഗുരുതര ആരോപണം\nകോഴിക്കോട്: തിരൂര് മലയാളം സര്‍വകലാശാലയ്ക്കായി ഭൂമി വാങ്ങുന്നതില് വന് അഴിമതി ആരോപണവുമായി യൂത്ത് ലീഗ് ജനറല് സെക്രട്ടറി പി.കെ. ഫിറോസ്. ഇടപാടില് ഉന്നത വിദ്യാഭ്യാസ മന്ത്രി കെ.ടി. ജലീലിനും സിപിഎമ്മിനും പങ്കുണ്ടെന്നും ഫിറോസ് ആരോപിച്ചു\nനേര്‍രേഖ24X7: മലയാളം സര്‍വകലാശാലയ്ക്ക് ഭൂമി വാങ്ങുന്നതില് വന് അഴിമതി; മന്ത്രി കെ.ടി ജലീലിനെതിരെ ഗുരുതര ആരോപണം


കൊറോണ വൈറസ്: അമേരിക്കയില് അടിയന്തരാവസ്ഥ പ്രഖ്യാപിച്ചു - Janayugom Online\nMarch 14, 2020, 8:55 am\nകൊറോണ വൈറസ്: അമേരിക്കയില് അടിയന്തരാവസ്ഥ പ്രഖ്യാപിച്ചു\nകൊറോണ വൈറസ് പടരുന്ന സാഹചര്യത്തില് അമേരിക്കയില് അടിയന്തരാവസ്ഥ പ്രഖ്യാപിച്ചു. വെള്ളിയാഴ്ച വൈകിട്ട് വൈറ്റ് ഹൗസില് നടത്തിയ വാര്‍ത്താ സമ്മേളനത്തിലാണ് പ്രസിഡന്റ് ഡോണാള്‍ഡ് ട്രംപ് അടിയന്തരാവസ്ഥ പ്രഖ്യാപിച്ചത്.\nകൊറോണ വൈറസ് പ്രതിരോധ പ്രവര്‍ത്തനങ്ങള്‍ക്കായി ഫെഡറല് ഫണ്ടില്‍നിന്ന് അമ്ബത് ബില്യണ് യുഎസ് ഡോളര് അനുവദിക്കുമെന്നും അദ്ദേഹം പറഞ്ഞു. സ്‌റ്റേറ്റുകള്‍ക്കും മുനിസിപ്പാലിറ്റികള്‍ക്കും ഫെഡറല് ഫണ്ട് ലഭ്യമാക്കുന്നതിനു സഹായകമായ സ്റ്റാഫോര്‍ഡ് ആക്ട് പ്രാബല്യത്തില് വരുത്തുമെന്ന് നേരത്തെ റിപ്പോര്‍ട്ട് ഉണ്ടായിരുന്നു.\nഅടിയന്തര പ്രവര്‍ത്തന കേന്ദ്രങ്ങള് ഉടന് സജ്ജമാക്കാന് എല്ലാ സംസ്ഥാനങ്ങളോടും ട്രംപ് ആവശ്യപ്പെടുകയും ചെയ്തിട്ടുണ്ട്. അമേരിക്കയില് ഏതാനും സംസ്ഥാനങ്ങള് ഇതിനകം പ്രാദേശിക ആരോഗ്യ അടിയന്തരാവസ്ഥ പ്രഖ്യാപിച്ചിട്ടുണ്ട്. ഏറ്റവും ഒടുവിലായി ന്യൂയോര്‍ക്ക് ഗവര്‍ണറും കഴിഞ്ഞദിവസം അടിയന്തരാവസ്ഥ പ്രഖ്യാപിച്ചിരുന്നു.\nEnglish summary: emergency in america\nദേവനന്ദയുടേത് സ്വാഭാവിക മുങ്ങിമരണം; ശാസ്ത്രീയ പരിശോധന ഫലം പുറത്ത്\nവിഴിഞ്ഞത്തെ വിദ്യാര്‍ത്ഥിനികളുടെ തിരോധാനം; ഒരാളുടെ മൃതദേഹം കണ്ടെടുത്തു\nസംസ്ഥാനത്ത് റിപ്പോര്‍ട്ട് ചെയ്യുന്ന ഭൂരിഭാഗം കേസുകളിലും ഒമിക്രോണ്: അടുത്ത മൂന്നാഴ്ച നിർണായകമെന്ന് ആരോഗ്യമന്ത്രി\nസംസ്ഥാനത്ത് ഇന്ന് 4972 കോവിഡ് രോഗികള് ; 5978 രോഗമുക്തര്\nഒരൊറ്റ കത്തിലൂടെ ഗാർഹിക പീഡനം അവസാനിപ്പിക്കാം; സര്‍ക്കാരിന്റെ ‘രക്ഷാദൂത്’ പദ്ധതി ശ്രദ്ധേയമാകുന്നു


ദുല്‍ഖര് സല്‍മാന്റെ പേരില് മമ്മൂട്ടി വാലാകാതിരുന്നത് എന്ത് കൊണ്ട്; കാരണം ഇതാണ്,i dont dwell on success or failure beyond mondaykeralaonlinenews.com | Malayalam news, kerala news, onlinenews,\nദുല്‍ഖര് സല്‍മാന്റെ പേരില് മമ്മൂട്ടി വാലാകാതിരുന്നത് എന്ത് കൊണ്ട്...\nദുല്‍ഖര് സല്‍മാന്റെ പേരില് മമ്മൂട്ടി വാലാകാതിരുന്നത് എന്ത് കൊണ്ട്; കാരണം ഇതാണ്\nUpdated: Thursday2August 2018 06:55:32 PM\nതന്റെ ആദ്യ ബോളിവുഡ് ചിത്രം പുറത്തുവരുന്നതിന് മുന്നോടിയായി മലയാളികളുടെ സ്വന്തം താരം ദുല്‍ഖര് സല്‍മാന് തിരക്കോട് തിരക്കാണ്. ദേശീയ മാധ്യമങ്ങളെല്ലാം ഇദ്ദേഹത്തിന്റെ അഭിമുഖത്തിനായി കാത്തുനില്‍ക്കുന്നു. മുംബൈയില് സെല്‍ഫികളെടുക്കാനും ഫോട്ടോഗ്രാഫും ഓട്ടോഗ്രാഫും എടുക്കാനായി ആളുകള് തിങ്ങിക്കൂടുന്നു. ഇതിനിടെ നല്‍കിയ അഭിമുഖത്തിലാണ് സൂപ്പര്‍താരമായ മമ്മൂട്ടിയുടെ വാല് തന്റെ പേരിനൊപ്പം ചേര്‍ക്കാതിരുന്നതിന് പിന്നിലെ രഹസ്യം താരം പങ്കുവെച്ചത്.\nഎന്ത് കൊണ്ടാണ് ദുല്‍ഖര് മമ്മൂട്ടി എന്ന് പേര് വെയ്ക്കാതെ ദുല്‍ഖര് സല്‍മാന് ആയി മാറിയതെന്നാണ് മുംബൈ മാധ്യമത്തിന്റെ അന്വേഷണം. തന്റെ പിതാവിന് അദ്ദേഹത്തിന്റെ പേര് മകന്റെ വാലായി മാറരുത് എന്നൊരു നിര്‍ബന്ധമുണ്ടായിരുന്നുവെന്നാണ് ദുല്‍ഖര് വ്യക്തമാക്കുന്നത്. മമ്മൂട്ടിയുടെ മകനായത് കൊണ്ട് മാത്രം ആനുകൂല്യങ്ങള് കിട്ടേണ്ടെന്നായിരുന്നു നിലപാട്.\nഇസ്ലാമിക ചരിത്രത്തിലെ രണ്ട് യോദ്ധാക്കളുടെ പേരുകളാണ് ദുല്‍ഖറും, സല്‍മാനും, ഇത് ചേര്‍ത്താണ് പിതാവ് തനിക്ക് സമ്മാനിച്ചതെന്നും താരം വെളിപ്പെടുത്തി. വെള്ളിയാഴ്ച പിറക്കുന്ന താരം തിങ്കളാഴ്ചയോടെ അപ്രത്യക്ഷമാകുന്നതാണ് തന്റെ അവസ്ഥയെന്നും ദുല്‍ഖര് പറയുന്നു. സിനിമ ഒരു കൂട്ടായ പരിശ്രമമാണ്. അതുകൊണ്ട് ഹീറോ സിനിമ തന്നെയാണ്. സിനിമ ജയിച്ചാലും തോറ്റാലും തിങ്കളാഴ്ചയ്ക്ക് അപ്പുറത്തേക്ക് പഴയപടി ഭൂമിയില് തിരിച്ചെത്തും.\nഇതോടൊപ്പം മറ്റൊരു കാര്യം കൂടി താരം കൂട്ടിച്ചേര്‍ത്തു. അവസരവും സമയവും കിട്ടിയാല് സംവിധായകനായും താന് കൂടുമാറുമെന്നാണ് ദുല്‍ഖര് വ്യക്തമാക്കിയത്. മനസ്സില് തിരക്കഥകളുണ്ട്. പക്ഷെ അഭിനയത്തിരക്ക് കാരണം ഇത് നടക്കുമോയെന്ന് ഉറപ്പില്ല.\nRead more topics: dulquer, success\ni dont dwell on success or failure beyond monday


ക്രിക്കറ്റ് ‘എൻജിനീയർ’; ഇന്ത്യയുടെ ഇടംകൈ! | Anish Rajan | Manorama News\nഇന്ത്യൻ ഭിന്നശേഷി ക്രിക്കറ്റ് ടീമിന്റെ ഇടംകൈ, ഈ ഇടുക്കിക്കാരൻ; തിളക്കമേറ്റി ലോകകപ്പും\nഎസ്.വി. രാജേഷ് February 12, 2020 05:10 PM IST\nഅനീഷ് രാജൻ ബോളിങ് പരിശീലനത്തിൽ. ചിത്രം: റെജു അർനോൾഡ് ∙ മനോരമ\nഇന്ത്യയുടെ ഇടംകൈ വിസ്മയമാണ് അനീഷ് പി.രാജൻ. ജൻമനാ വലതു കൈപ്പത്തിയില്ലാത്ത അനീഷ്, കളിക്കളത്തിലിറങ്ങിയാൽ ഇടംകൈ കൊണ്ടുള്ള ഏറിൽ വിക്കറ്റുകൾ വായുവിൽ നൃത്തം ചെയ്യും. ഒറ്റക്കൈ കൊണ്ടു ബാറ്റെടുത്താൽ പന്തുകൾ ബൗണ്ടറി ലൈനിനു പുറത്തേക്കു പറക്കും. ഫീൽഡ് ചെയ്യാൻ ഇറങ്ങിയാൽ അനീഷിന്റെ ഇടതുകൈ വെട്ടിച്ച് ഒരു പന്തും ഉയരില്ല. കഴിഞ്ഞ വർഷം ഇംഗ്ലണ്ടിൽ നടന്ന ഭിന്നശേഷിക്കാരുടെ ലോക ട്വന്റി20 ക്രിക്കറ്റ് പരമ്പരയിൽ ഇന്ത്യൻ ടീം ജേതാക്കളായപ്പോൾ മാച്ച് വിന്നറുടെ റോളിലായിരുന്നു ഈ ഇടുക്കിക്കാരൻ. പരമ്പരയിൽ 11 വിക്കറ്റുകൾ നേടിയ അനീഷ് മികച്ച ബോളറായും2മത്സരങ്ങളിൽ മാൻ ഓഫ് ദ് മാച്ചായും തിരഞ്ഞെടുക്കപ്പെട്ടു.\nആതിഥേയരായ ഇംഗ്ലണ്ടിനെതിരെയുള്ള ഫൈനലിൽ ഒരു വിക്കറ്റ് നേടിയ അനീഷ്2റൺഔട്ടുകളിൽ പങ്കാളിയായി. പിന്നീട് ഇംഗ്ലണ്ടും റെസ്റ്റ് ഓഫ് ദ് വേൾഡും തമ്മിൽ നടന്ന മത്സരത്തിലും റെസ്റ്റിനെ പ്രതിനിധീകരിച്ച് വിജയത്തിൽ പങ്കാളിയായി.\n∙ നെഞ്ചിലെ യോർക്കർ\nബെംഗളൂരുവിൽ സോഫ്റ്റ്‌വെയർ എൻജിനീയറായ സഹോദരൻ സമീഷാണ് അനീഷിനെ ക്രിക്കറ്റിന്റെ ബാലപാഠങ്ങൾ പഠിപ്പിച്ചത്. വലതു കൈ ഇല്ലെന്ന നിരാശയൊന്നും അനീഷിന് അന്നേ ഇല്ലായിരുന്നു. കളത്തിലിറങ്ങിയാൽ ക്രിക്കറ്റും ഫുട്ബോളും വോളിബോളും ടേബിൾ ടെന്നിസും വരെ അനീഷിനു വഴങ്ങും. ചെറിയ മത്സരങ്ങളിൽ പങ്കെടുത്ത് അനീഷ് തിളങ്ങിയപ്പോൾ വീട്ടുകാരും ഉറ്റസുഹൃത്തുക്കളും പ്രോത്സാഹിപ്പിച്ചു. 10–ാം ക്ലാസിനു ശേഷം തൊടുപുഴയ്ക്കു സമീപം മുതലക്കോടം സെന്റ് ജോർജ് സ്കൂൾ ഗ്രൗണ്ടിൽ നടന്ന ക്രിക്കറ്റ് പരിശീലന ക്യാംപിൽ പങ്കെടുത്തതാണു വഴിത്തിരിവായത്.\nറജിസ്ട്രേഷനായി കൗണ്ടറിലെത്തിയപ്പോൾ ഉണ്ടായ അനുഭവം വേദനിപ്പിച്ചു. വലതു കൈ ഇല്ലാത്ത അനീഷിനെ നോക്കി കൗണ്ടറിൽ ഇരുന്നയാൾ ഉറക്കെ പറഞ്ഞു: ‘നിനക്ക് ക്രിക്കറ്റ് കളിക്കാൻ കഴിയില്ല. അങ്ങോട്ട് മാറി നിൽക്കൂ...’’ അനീഷ് പോകാതെ നിന്നപ്പോൾ വീട്ടുകാരെ കൂട്ടിവരാൻ സംഘാടകർ പറഞ്ഞു. തൊടുപുഴയിൽ താമസിക്കുന്ന അച്ഛന്റെ ബന്ധുവിനെ കൂട്ടി വന്നപ്പോൾ നിവൃത്തിയില്ലാതെ അനീഷിനെ ക്യാംപിലെടുത്തു. ലെഫ്റ്റ് ആം സ്പിന്നിൽ എതിരാളിയെ ക്ലീൻ ബോൾഡാക്കി അനീഷ് വൈകല്യത്തെ തോൽപിച്ച് ക്രിക്കറ്റ് കരിയറിനു തുടക്കമിട്ടു.\n∙ ക്രിക്കറ്റ് ‘എൻജിനീയർ’\nപിന്നീടു കോലഞ്ചേരി ശ്രീനാരായണ ഗുരുകുലം എൻജിനീയറിങ് കോളജിൽ ചേർന്നെങ്കിലും അനീഷിന്റെ മനസ്സിൽ ക്രിക്കറ്റ് മാത്രമായിരുന്നു. ക്രിക്കറ്റിനു പുറമേ ഫുട്ബോളും വോളിബോളും കളിച്ചു, കോളജ് ടീമിനെ നയിച്ചു. അണ്ടർ 17, 19 ജില്ലാ ക്രിക്കറ്റ് ടീമുകളിൽ ഇടംപിടിച്ചു. 2012ൽ ജൂനിയർ ടൂർണമെന്റിൽ മികച്ച ബോളറും മികച്ച കളിക്കാരനുമായി തിരഞ്ഞെടുക്കപ്പെട്ടു. തൃപ്പൂണിത്തുറ ക്രിക്കറ്റ് ക്ലബ്ബിലാണു പിന്നീടെത്തിയത്. 2017ൽ കേരളത്തിന്റെ ഫിസിക്കലി ചാലഞ്ച്ഡ് ക്രിക്കറ്റ് ടീമിന്റെ ക്യാപ്റ്റനായി. മികച്ച പ്രകടനത്തിലൂടെ ദക്ഷിണ മേഖലാ ടീമിലേക്ക്.\nഹരിയാനയിൽ നടന്ന ദേശീയ ചാംപ്യൻഷിപ്പിൽ5മത്സരങ്ങളിൽനിന്നു 10 വിക്കറ്റ് നേടി മികച്ച ബോളറും ഫീൽഡറുമായി. പിന്നീട് ബിസിസിഐയുടെ കീഴിൽ നടന്ന എ ഡിവിഷൻ ക്രിക്കറ്റ് ടൂർണമെന്റിലെ മിന്നും പ്രകടനമാണ് അനീഷിനെ ശ്രദ്ധേയനാക്കിയത്. തുടർന്നാണ് ഇന്ത്യയുടെ ഫിസിക്കലി ചാലഞ്ച്ഡ് ടീമിന്റെ സാധ്യതാ പട്ടികയിൽ ഇടം പിടിച്ചത്. നിലവിൽ കേരളത്തിന്റെ ഫിസിക്കലി ചാലഞ്ച്ഡ് ക്രിക്കറ്റ് ടീമിന്റെ ക്യാപ്റ്റനുമാണ്.\n∙ ഒന്നും അസാധ്യമല്ല\n‘ദേ പോണു ഒറ്റക്കയ്യൻ’– പരിഹാസത്തിൽ പൊതിഞ്ഞ ഇൗ വാക്കുകളാണ് അനീഷിനെ ഉയരങ്ങളിലെത്തിച്ചത്. ഒന്നും അസാധ്യമല്ലെന്ന് അനീഷ് പറയുന്നു, തെളിയിക്കുന്നു. ബൈക്ക് പറത്തും. കാറോടിക്കും. ഇടുക്കി അണക്കെട്ടിന്റെ ആഴങ്ങളിലേക്ക് ഉൗളിയിട്ട് മീൻപിടിക്കും. തെങ്ങിൽ കയറും... എവിടെയും കട്ടയ്ക്കു നിൽക്കും ഈ ഇരുപത്തൊൻപതുകാരൻ.\n‘ആരുടെ പരിഹാസവും ഞാൻ കാര്യമാക്കിയിട്ടില്ല. എല്ലാവരും ചെയ്യുന്നതിനെക്കാൾ മികച്ച പെർഫോമൻസ് പുറത്തെടുക്കണമെന്ന വാശി കുട്ടിക്കാലം മുതൽ എനിക്കുണ്ടായിരുന്നു. ഇന്ത്യൻ ജഴ്സി അണിയണമെന്നു മാത്രമായിരുന്നു ഉൗണിലും ഉറക്കത്തിലും എന്റെ ചിന്ത.’ ഇടുക്കി പാറേമാവ് പടീതറയിൽ പി.രാജന്റെയും കെ.കെ.ശ്യാമളയുടെയും3മക്കളിൽ ഇളയയാളാണ് അനീഷ് പി.രാജൻ. ആന്ധ്രയിൽ പരിശീലനത്തിലാണ് ഇപ്പോൾ.\nContent highlights: Cricket, Anish Rajan


ഗൌരിയമ്മയെ കുറിച്ച് ഡോക്യുമെന്ററി ഒരുങ്ങുന്നു\n16 May, 2018 at 01:45 AM\nഗൌരിയമ്മയുടെ രാഷ്ട്രീയ ജീവിതം പറയുന്ന ഗൌരി ദി അയേണ് ലേഡി എന്ന ഡോക്യുമെന്ററിയുടെ സ്വിച്ച് ഓൺ കര്‍മ്മം നടന്നു.\nഗൌരിയമ്മയുടെ രാഷ്ട്രീയ ജീവിതം പറയുന്ന ഗൌരി ദി അയേണ് ലേഡി എന്ന ഡോക്യുമെന്ററിയുടെ സ്വിച്ച് ഓൺ കര്‍മ്മം നടന്നു. നിയമസഭ ഹാളില് നടന്ന ചടങ്ങില് വ്യവസായ മന്ത്രി ഇ പി ജയരാജനാണ് സ്വിച്ച് ഓൺ കര്‍മ്മം നിര്‍വഹിച്ചത്.\nആദ്യ കേരള മന്ത്രിസഭയിലെ അംഗം. ആറ് തവണ മന്ത്രി. ഗൌരിയമ്മയുടെ രാഷ്ട്രീയ ജീവിതം പ്രമേയമായ ഡോക്യുമെന്ററിയാണ് ഗൌരി ദി അയേണ് ലേഡി. ഭൂപരിഷ്കരണ നിയമം നടപ്പാക്കിയ ഇഎംഎസ് മന്ത്രിസഭയിലെ റവന്യു മന്ത്രി കൂടിയായിരുന്ന ഗൌരിയമ്മയുടെ നിരവധി രാഷ്ട്രീയ മുഹൂര്‍ത്തങ്ങൾ ഡോക്യുമെന്ററിയിലുണ്ട്. വ്യവസായ വകുപ്പ് മന്ത്രി ഇപി ജയരാജന് ഡോക്യുമെന്ററിയുടെ സ്വിച്ച് ഓൺ കര്‍മ്മം നിര്‍വഹിച്ചു\nദേശാഭിമാനി ചീഫ് എ‍ഡിറ്റര് എം വി ഗോവിന്ദന് മാസ്റ്റര് ട്രെയിലര് പ്രകാശനം ചെയ്തു. ചലച്ചിത്ര വികസന കോര്‍പ്പറേഷന് ചെയര്‍മാന് ലെനിന് രാജേന്ദ്രന്, ഫിലിം പ്രൊഡ്യൂസേഴ്സ് അസോസിയേഷന് സെക്രട്ടറി എം രഞ്ജിത് എന്നിവര് ചടങ്ങില് പങ്കെടുത്തു. ബിന്നി ഇമ്മട്ടി നിര്‍മിക്കുന്ന ഡോക്യുമെന്ററി റിനീഷ് തിരുവള്ളൂരാണ് സംവിധാനം ചെയ്യുന്നത്.


ഭക്തസഹസ്രങ്ങള്‍ക്ക് ആശ്രയമായി ഓച്ചിറക്ഷേത്രത്തിലെ ഒണ്ടിക്കാവ് - Malayalivartha.com Widgets Magazine\nഭക്തസഹസ്രങ്ങള്‍ക്ക് ആശ്രയമായി ഓച്ചിറക്ഷേത്രത്തിലെ ഒണ്ടിക്കാവ്\n21 NOVEMBER 2015 03:15 PM IST\nഭക്തസഹസ്രങ്ങള്‍ക്ക് ആശ്രയമായി ഓച്ചിറ ക്ഷേത്രത്തിലെ ഒണ്ടിക്കാവ്. ഇവിടെ പ്രദിക്ഷണം വച്ചാല് മാത്രമേ തീര്‍ഥാടനം പൂര്‍ത്തിയാകുവെന്ന പഴമൊഴിതന്നെയുണ്ട്. ഐതിഹ്യപ്പെരുമയാല് സമ്പുഷ്ടമാണു ഒണ്ടിക്കാവ്. പണ്ടു വടക്കന് ദേശത്തുനിന്നുള്ള ഒരു ബ്രാഹ്മണന് പരബ്രഹ്മത്തെ സ്ഥിരമായി പൂജിച്ചിരുന്നു. നിത്യപൂജകണ്ട് ബ്രഹ്മണന്റെ ഭൃത്യന് ഏതാണു പരബ്രഹ്മം എന്നു ചോദിച്ചു. ഭൃത്യനെ കളിയാക്കാന് ബ്രാഹ്മണന് മാടപ്പോത്താണു പരബ്രഹ്മം എന്നു പറഞ്ഞു. ഇതു സത്യമണെന്ന് വിശ്വസിച്ച് അന്നുമുതല് ഭൃത്യന് മാടപ്പോത്തിന്റെ ഉപാസകനായി.കാലങ്ങള്‍ക്കു ശേഷം ബ്രാഹ്മണനും ഭൃത്യനുംകൂടി ഒരു യാത്ര പുറപ്പെട്ടു.\nഭൃത്യന് താന് കൂടെ ഉപവസിക്കുന്ന മാടപ്പോത്തിനെ കൂട്ടാന് മറന്നില്ല. ഒടുവില് ദേശങ്ങള് താണ്ടി ഓച്ചിറയിലെത്തി. ഇടതൂര്‍ന്ന കാടുകള്‍ക്കു നടുവിലൂടെ നടക്കുമ്പോള് മാടപ്പോത്തിന്റെ കൊമ്പ് വൃക്ഷശിരത്തില് കുടുങ്ങി. കൊമ്പ് പിറകോട്ട് ഊരാന് മാടപ്പോത്തിനോട് ഭൃത്യന് പറഞ്ഞു. ഇതുകേട്ടു തിരിഞ്ഞു നോക്കിയ ബ്രാഹ്മണന് മാടപ്പോത്തിനെ കാണാന് കഴിഞ്ഞില്ല. എവിടെ മാടപ്പോത്തെന്നു ബ്രാഹ്മണന് ചോദിച്ചപ്പോള്, തന്നെ തൊട്ടു നോക്കാന് ഭൃത്യന് ആവശ്യപ്പെട്ടു. ഇപ്രകാരം ചെയ്തപ്പോള് ബ്രാഹ്മണന് മാടപ്പോത്തിനെ കണ്ടു. സ്പര്‍ശനം നിര്‍ത്തിയപ്പോള് മാടപ്പോത്തിനെ വീണ്ടും കാണാതായി. വീണ്ടും ചോദിച്ചപ്പോള് ഭൃത്യന് കാവിലേക്കു ചൂണ്ടി ഒണ്ടിക്കാവില് എന്നു പറഞ്ഞു. ഇതാണ് പില്‍കാലത്ത് ഒണ്ടിക്കാവ് എന്നറിയപ്പട്ടതെന്നാണ് ഐതിഹ്യം .ഭക്തര് ഒണ്ടിക്കാവില് പ്രദിക്ഷണം വച്ചാണു തിരികെപ്പോകുന്നത്. പഴമചോരാതെ ഒണ്ടിക്കാവ് ഇന്നും ഭരണസമിതി കാത്തുസൂക്ഷിക്കുന്നു.\nസ്കൂട്ടറില് കടത്താൻ ശ്രമിച്ച മൂന്ന് കിലോഗ്രാം കഞ്ചാവുമായി രണ്ട് യുവാക്കള് അറസ്റ്റിൽ... താമരശ്ശേരിയിൽ നിന്നാണ് ഇവരെ പിടികൂടിയത്... (11 minutes ago)\nസംസ്ഥാനത്ത് ഇന്ന് 1938 പേര്‍ക്ക് കോവിഡ് സ്ഥിരീകരിച്ചു; രോഗം സ്ഥിരീകരിച്ച് ചികിത്സയിലായിരുന്ന 3475 പേരുടെ പരിശോധനാഫലം നെഗറ്റീവ് ആയി;യു.കെ.യില് നിന്നും വന്ന 94 പേര്‍ക്കാണ് ഇതുവരെ കോവിഡ്19 സ്ഥിരീകരിച്ചത (14 minutes ago)\nബലാത്സംഗക്കേസിലെ പ്രതിയോട് ഇരയെ വിവാഹം കഴിക്കാൻ കഴിയുമോ എന്ന് സുപ്രീംകോടതി ചീഫ് ജസ്റ്റിസ് (16 minutes ago)\nനടി കങ്കണ റണാവത്തിനെതിരെ മുംബൈ കോടതി വാറണ്ട് പുറപ്പെടുവിച്ചു... (18 minutes ago)\nട്വിസ്റ്റടിച്ച് രഞ്ജിത്ത്; മത്സരിക്കാനില്ലെന് പറഞ്ഞ സംവിധായകൻ കോഴിക്കോട് നോർത്തിൽ ഇടതിന് വേണ്ടി മത്സരിക്കും (44 minutes ago)\nഇന്ന് 1938 പേര്‍ക്ക് കോവിഡ്-19 സ്ഥിരീകരിച്ചു; 3475 പേര് രോഗമുക്തി നേടി (1 hour ago)\nമുന് എം.പി കൂടിയായ പന്ന്യന് രവീന്ദ്രന് തികഞ്ഞ ആത്മവിശ്വാസത്തിലാണ് (2 hours ago)\nവരാനിരിക്കുന്നത് അതിവേഗ വെള്ളപ്പൊക്കമോ (2 hours ago)\nഐ ലീഗിൽ ചർച്ചിൽ ബ്രദേഴ്സിനെതിരെ ഗോകുലം കേരളത്തിന് തോൽവി; ഹാട്രിക് അടിച്ച് ചർച്ചിൽ താരം ലൂക്കാ (2 hours ago)


അങ്കണത്തിലെ ഒറ്റമരം പോലും മുറിക്കാതെ ഒരു പ്രകൃതിസൗഹാർദ്ദ സ്കൂൾ നിർമ്മാണം | environment friendly school nashik\nNashik, First Published Nov 29, 2020, 2:10 PM IST\nഎന്നാല്, സ്‌കൂളിന്റെ ചരിത്രപ്രാധാന്യം നിലനിര്‍ത്തുന്ന തരത്തില് അതിനെ പുതുക്കിപ്പണിയാനായിരുന്നു ഷിന്‍ഡേയുടെ തീരുമാനം. സ്‌കൂള് കൂടി അത് അംഗീകരിച്ചതോടെ അദ്ദേഹം പ്രവര്‍ത്തനങ്ങളുമായി മുന്നോട്ട് പോയി.\nസാധാരണയായി വികസനത്തിന് വേണ്ടി മരം മുറിക്കുകയാണ് പതിവ് അല്ലേ? എന്നാല്, ഇവിടെ ഒരു സ്‌കൂള് നവീകരിക്കുന്നതിന്റെ ഭാഗമായി ഒറ്റ മരം പോലും മുറിക്കാതെ അതിനെ കൂടുതല് പ്രകൃതിസൗഹാര്‍ദ്ദപരമാക്കുകയായിരുന്നു. മഹാരാഷ്ട്രയിലെ നാസിക്കിലാണ് നൂറ്റാണ്ട് തന്നെ പഴക്കമുള്ള ഈ സ്‌കൂളുള്ളത്- ഉദോജി പ്രീപ്രൈമറി സ്‌കൂള്.\nഅവിടെ അരയാലിന്റെ വേരില് തൂങ്ങിയാടുന്ന കുട്ടികളെ കാണാം. മരത്തണലിലിരിക്കുന്ന കുഞ്ഞുങ്ങളെ കാണാം. സ്‌കൂളില് പൂക്കളെയും പക്ഷികളേയും മറ്റ് ജീവജാലങ്ങളെയും കാണാം. മാവ്, പുളിമരം, അശോക തുടങ്ങി വിവിധയിനം മരങ്ങള് സ്‌കൂള് അങ്കണത്തിലുണ്ട്. നഗരത്തിലെ പ്രധാന സ്ഥലങ്ങളിലെല്ലാം വായുമലിനീകരണം പതിവ് കാഴ്ചയാവുമ്പോള് സ്‌കൂളില് ഈ മരങ്ങള് നല്ല വായുവും തണലും തണുപ്പും നല്‍കുന്നു. 22,000 ചതുരശ്ര അടി വിസ്തീര്‍ണ്ണമുള്ള ഈ കെട്ടിടം 1920 -ല് നിര്‍മ്മിച്ചതാണ്. മഹാരാഷ്ട്രയിലെ ഏറ്റവും പഴക്കമേറിയതും വലുതുമായ സ്വകാര്യ വിദ്യാഭ്യാസ സ്ഥാപനങ്ങളിലൊന്നായ മറാത്ത വിദ്യാ പ്രസാരക്കിന്റെ ബോര്‍ഡിംഗ് സ്‌കൂളായിരുന്നു ഇത്.\nഎന്നിരുന്നാലും, പത്ത് വര്‍ഷം മുമ്പ് സ്‌കൂള് കാലപ്പഴക്കത്താല് നശിക്കാന് തുടങ്ങി. അങ്ങനെയാണ് വിദ്യാലയം നവീകരിക്കാന് തീരുമാനിക്കുന്നത്. അങ്ങനെയാണ് ധനഞ്ജയ് ഷിന്‍ഡേ എന്ന ആര്‍ക്കിടെക്ടിനെ സമീപിക്കുന്നത്. എന്നാല്, സ്‌കൂളിന്റെ ചരിത്രപ്രാധാന്യം നിലനിര്‍ത്തുന്ന തരത്തില് അതിനെ പുതുക്കിപ്പണിയാനായിരുന്നു ഷിന്‍ഡേയുടെ തീരുമാനം. സ്‌കൂള് കൂടി അത് അംഗീകരിച്ചതോടെ അദ്ദേഹം പ്രവര്‍ത്തനങ്ങളുമായി മുന്നോട്ട് പോയി.\nപ്രാദേശികമായി കിട്ടുന്നതും വില കുറഞ്ഞതും കെട്ടിടത്തിന്റെ സ്വഭാവത്തോട് ചേരുന്നതുമായ വസ്തുക്കളാണ് നിര്‍മ്മാണത്തിനുപയോഗിച്ചത്. ഇത് ക്ലാസ്മുറികള് തണുത്തതായിരിക്കാന് സഹായിച്ചു. എല്ലാത്തിനും പുറമേ സ്‌കൂളിന്റെ നിര്‍മ്മാണത്തിനായി ഒറ്റ മരവും മുറിക്കുകയോ സ്ഥലം മാറ്റുകയോ ചെയ്തിട്ടില്ല. പകരം, മരം സംരക്ഷിച്ചു നിര്‍ത്തിക്കൊണ്ടായിരുന്നു സ്‌കൂള് നിര്‍മ്മാണം. മഴവെള്ളം സംഭരിക്കാനുള്ള സംവിധാനവും സ്‌കൂള് ഒരുക്കിയിട്ടുണ്ട്. കാണുന്നവരുടെ കണ്ണിന് കൂടി കുളിര്‍മ്മയേകുന്നതാണ് ഈ വിദ്യാലയം എന്ന കാര്യത്തില് സംശയമില്ല. നിറയെ മരങ്ങളും മരത്തണലില് വിശ്രമിക്കുന്ന വിദ്യാര്‍ത്ഥികളും പ്രകൃതിസൗഹാര്‍ദ്ദപരമായ ജീവിതത്തിന് ഉദാഹരണം തന്നെയാണ്.\nUdoji pre primary school


ജാഗ്രത: ഇ–നിയമസഭ:6സമിതിയുടെ മേൽനോട്ടത്തിൽ ; ആരോപണത്തിൽ കഴമ്പില്ല\nഇ–നിയമസഭ:6സമിതിയുടെ മേൽനോട്ടത്തിൽ ; ആരോപണത്തിൽ കഴമ്പില്ല\nനിയമസഭാ പ്രവർത്തനങ്ങളുടെ കംപ്യൂട്ടർവൽക്കരണ നടപടികളെക്കുറിച്ച് പ്രതിപക്ഷനേതാവിന്റെ ആരോപണങ്ങളിൽ കഴമ്പില്ല. ഇ–-നിയമസഭാ പദ്ധതിയുടെ എല്ലാ പ്രവർത്തനവും പ്രതിപക്ഷാംഗങ്ങളും സാങ്കേതിക വിദഗ്ധരും ഉദ്യോഗസ്ഥരുമടങ്ങുന്ന ആറോളം സമിതികളുടെ മേൽനോട്ടത്തിലായിരുന്നു.\nദേശീയ ഐടി നയത്തിന്റെ ഭാഗമായി നിയമസഭാ സെക്രട്ടറിയറ്റിന്റെ പ്രവർത്തനവും സഭാനടപടികളും കടലാസ് രഹിതമാക്കാൻ നടപടി ആരംഭിച്ചത് യുഡിഎഫ് സർക്കാരാണ്. 2015ലാണ് ‘ഇ–-നിയമസഭ' കമ്മിറ്റി രൂപീകരിച്ചത്. അതിന്റെ തുടർച്ചയായാണ് 2016 ഒക്‌ടോബർ ആറിന് സ്പീക്കറുടെ അധ്യക്ഷതയിൽ യോഗം ചേർന്ന് നടപടികൾ സ്വീകരിച്ചത്.\nസഭാനടപടികളുടെ കംപ്യൂട്ടർവൽക്കരണം വിദഗ്‌ധമായ രീതിയിൽ പൂർത്തീകരിക്കേണ്ടതിനാലാണ് ടോട്ടൽ സൊലൂഷൻ പ്രൊവൈഡറായി ഉമ്മൻചാണ്ടി സർക്കാരിന്റെ കാലത്തുതന്നെ അംഗീകരിച്ച ഊരാളുങ്കലിനെ ചുമതല ഏൽപ്പിച്ചത്. 2019 ജനുവരിയിൽ വിശദമായ പ്രോജക്റ്റ് റിപ്പോർട്ട് സമർപ്പിച്ചു. ഐടി വിദഗ്‌ധരടങ്ങുന്ന ടെക്നിക്കൽ കമ്മിറ്റി അതിന് അംഗീകാരം നൽകി. പദ്ധതി നിർവഹണം സംബന്ധിച്ച് ഒപ്പുവച്ച കരാർ പ്രകാരമാണ് പദ്ധതി തുകയുടെ 30 ശതമാനം ഊരാളുങ്കലിന് നൽകിയത്. പദ്ധതി നടപ്പാക്കാൻ എൻഐസിയെ സമീപിച്ചില്ലെന്ന പ്രതിപക്ഷ ആരോപണവും തെറ്റാണ്.\nഎൻഐസിയിലെ മുതിർന്ന ഉദ്യോഗസ്ഥരുമായി ചർച്ച ചെയ്തിരുന്നെങ്കിലും സോഫ്റ്റ്‌വെയർ ഡെവലപ്മെന്റ് നിശ്ചിത സമയത്തിനകം പൂർത്തീകരിക്കാൻ കഴിയില്ലെന്നാണ് അറിയിച്ചത്. മുഴുവൻ തുകയും മുൻകൂറായി ലഭിക്കണമെന്നും അറിയിച്ചതിനാലാണ് എൻഐസിയെ ഏൽപ്പിക്കാതിരുന്നത്.\nപദ്ധതി നിർവഹണവുമായി ബന്ധപ്പെട്ട മാർഗനിർദേശങ്ങൾ നൽകാൻ സ്പീക്കർ അധ്യക്ഷനായി എംഎൽഎമാർ ഉൾപ്പെട്ട ഉന്നതതലസമിതി കഴിഞ്ഞ ജനുവരി 13ന് രൂപീകരിച്ചു.\nമേൽനോട്ടത്തിനായി നിയമസഭാ സെക്രട്ടറി ചെയർമാനായ സ്റ്റിയറിങ് കമ്മിറ്റി 30ന് രൂപീകരിച്ചു. ഐടി മിഷൻ ഡയറക്ടറെ പദ്ധതിയുടെ നോഡൽ ഓഫീസറായി നിയോഗിച്ച് കമ്മിറ്റിയിൽ ഉൾപ്പെടുത്തി.\nഡിപിആർ പരിശോധിച്ച് പദ്ധതി നടപ്പാക്കുന്നതിന് ഐടി മിഷനിലെ പ്രതിനിധി ഉൾപ്പെടെ ഒരു ടെക്നിക്കൽ കമ്മിറ്റി 2018 ജനുവരിയിൽ രൂപീകരിച്ചു.\nമാർഗനിർദേശങ്ങൾ നൽകാൻ നിയമസഭാ സെക്രട്ടറി ചെയർമാനായ ഉപദേശക സമിതി.\nടെക്നിക്കൽ വെരിഫിക്കേഷൻ കമ്മിറ്റി\nപൊതുമരാമത്ത് വകുപ്പിലെ സിവിൽ, ഇലക്ട്രിക്കൽ, ഇലക്ട്രോണിക്സ്, മെക്കാനിക്കൽ വിഭാഗങ്ങളിലെ എക്സിക്യൂട്ടീവ് എൻജിനിയർ, അസിസ്റ്റന്റ് എഇ തലത്തിലെ ഉദ്യോഗസ്ഥരടങ്ങുന്ന ടെക്നിക്കൽ വെരിഫിക്കേഷൻ കമ്മിറ്റി 2019 ജൂൺ 28ന് രൂപീകരിച്ചു.\nനിയമസഭാ സെക്രട്ടറിയറ്റിലെ വിവിധ വിഭാഗങ്ങളുടെ പ്രവർത്തനം സംബന്ധിച്ച് ആവശ്യമായ വിവരങ്ങളും നിർദേശങ്ങളും നൽകാൻ ഒരു വിദഗ്ധ സമിതിയും രൂപീകരിച്ചു.\nPosted by ജനശക്തി at 5:24 PM\nLabels: ഊരാളുങ്കൽ, ഐ.ടി., നുണപ്രചരണം, പിണറായി സർക്കാർ


ദേശീയ വോളിബോള് ചാമ്പ്യന്‍ഷിപ്പ്; കിരീടം നിലനിര്‍ത്താന് കേരളം – Kasaragod Channel | kasaragod News | Mangalore News | Kannur\nദേശീയ വോളിബോള് ചാമ്പ്യന്‍ഷിപ്പ്; കിരീടം നിലനിര്‍ത്താന് കേരളം\nകോഴിക്കോട്: ദേശീയ വോളിബോള് ചാമ്പ്യന്‍ഷിപ്പ് ഒരിക്കല്‍ക്കൂടി മലബാറിലെത്തുമ്പോള് ആരാധകരുടെമുന്നില് കിരീടം നിലനിര്‍ത്താമെന്ന പ്രതീക്ഷയിലാണ് ആതിഥേയര്. കഴിഞ്ഞതവണ ചെന്നൈയിലാണ് രതീഷ് നയിച്ച കേരളം ആറാം തവണ കിരീടമുയര്‍ത്തിയത്. കോഴിക്കോട് 2001-ല് ചാമ്പ്യന്‍ഷിപ്പ് നടന്നപ്പോള് കേരളം ജേതാക്കളായിരുന്നു.\nചെന്നൈയില് പരിശീലകനായ അബ്ദുള് നാസറാണ് ഇത്തവണയും ടീമിനെ ഒരുക്കുന്നത്. സഹപരിശീലകനായി കഴിഞ്ഞതവണ ടീമിലുണ്ടായിരുന്ന കിഷോര്‍കുമാറുമുണ്ട്. കഴിഞ്ഞതവണ കളിച്ച ടീമിലെ കിഷോറും രാകേഷും ഒഴികെ മറ്റുള്ളവരെല്ലാം ടീമിലുണ്ട്. 19 അംഗങ്ങളുമായി ടീം ക്യാമ്ബ് കോഴിക്കോട്ട് ആരംഭിച്ചു.\nഇന്ത്യന് ക്യാമ്പിലുള്ള മുത്തുസ്വാമി, ജി.എസ്. അഗിന്, പി. രോഹിത്, ജെറോം വിനീത് തുടങ്ങിയവര് ഉള്‍പ്പെടുന്നതാണ് ടീം. ഏറെക്കാലം ഒരുമിച്ചു കളിച്ചവര് ടീമിലുള്ളതിനാല് മികച്ച ഒത്തിണക്കത്തോടെ എതിരാളികളെ നേരിടാനാവുമെന്നാണ് പ്രതീക്ഷ -നാസര് പറയുന്നു.\nആറ് പ്രധാന താരങ്ങള് ബി.പി.സി.എല്ലില്‍നിന്നാണ്. നാലു കെ.എസ്.ഇ.ബി. താരങ്ങളും ക്യാമ്പിലുണ്ട്. 12 അംഗ ടീമിനെ വ്യാഴാഴ്ച പ്രഖ്യാപിക്കും. പഞ്ചാബ്, ആന്ധ്രാപ്രദേശ്, രാജസ്ഥാന് ടീമുകളാണ് കേരളത്തിന്റെ ഗ്രൂപ്പിലുള്ളത്. ആദ്യ മൂന്നുസ്ഥാനക്കാര് അടുത്തവട്ടത്തിലേക്ക് മുന്നേറും. രാജസ്ഥാനുമായാണ് 21-ന് കേരളത്തിന്റെ ആദ്യമത്സരം.\n1997-ല് വിശാഖപട്ടണത്ത് ബി. അനിലിന്റെ നേതൃത്വത്തിലുള്ള ടീമാണ് കേരളത്തിനായി കന്നിക്കിരീടമുയര്‍ത്തിയത്. പിന്നീട് 2001-ല് കോഴിക്കോട്ടും 2012-ല് റായ്പുരിലും 2013-ല് ജയ്പുരിലും 2016-ല് ചെന്നൈയിലും കേരളം ജേതാക്കളായി. ഈ മാസം 21 മുതല് 28 വരെ കൃഷ്ണമേനോന് ഇന്‍ഡോര് സ്റ്റേഡിയത്തിലും സ്വപ്നനഗരിയിലെ ട്രേഡ് സെന്ററിലുമായാണ് ദേശീയ ചാമ്പ്യന്‍ഷിപ്പ് നടക്കുന്നത്.


ആധാര് കാര്‍ഡിനുള്ള രണ്ടായിരത്തോളം അപേക്ഷകള് ഉപേക്ഷിച്ച നിലയില്\nന്യൂദല്‍ഹി: ഇന്ത്യയിലെ സ്ത്രീകള്‍ക്ക് നേരെ നടക്കുന്ന അതിക്രമങ്ങള് ലോകത്തെമ്പാടുമുള്ള രാജ്യങ്ങള് ഏറെ ആശങ്കയോടെയാണ് നോക്കിക്കാണുന്നത്. ഒരു പക്ഷേ മറ്റെങ്ങുമില്ലാത്ത രീതിയില് ഇന്ത്യയിലെ സ്ത്രീകള് വര്‍ദ്ധിച്ച തോതില് പീഡനത്തിന് ഇരയാകുന്നുണ്ടെന്ന് വേണം അനുമാനിക്കാന്.\nഎന്തുതന്നെയായായലും സ്ത്രീകള്‍ക്ക് സുരക്ഷയില്ലാത്ത രാജ്യമായി ഇന്ത്യ മാറുന്നുവെന്നാണ് വിദേശരാജ്യങ്ങള് പറയുന്നത്. ഇന്ത്യയിലേക്കുള്ള യാത്ര കരുതലോടെ ആയിരിക്കണമെന്ന് സ്ത്രീകള്‍ക്ക് ബ്രിട്ടീഷ് വിദേശകാര്യ മന്ത്രാലയത്തിന്റെ നിര്‍ദ്ദേശം.\nമന്ത്രാലയം കഴിഞ്ഞ ദിവസം പുറപ്പെടുവിച്ച ട്രാവല് അഡ്വേസറി സ്ത്രീകള്‍ക്ക് മാത്രമുള്ളതാണ്. ഇന്ത്യയില് സ്ത്രീകള്‍ക്കെതിരായ അതിക്രമങ്ങള് വര്‍ദ്ധിക്കുന്ന സാഹചര്യത്തിലാണ് ബ്രിട്ടീഷ് വിദേശകാര്യ മന്ത്രാലയത്തിന്റെ ട്രാവല് അഡൈ്വസറി.\nഇന്ത്യയിലെ സ്ത്രീകള്‍ക്ക് പുറത്തിറങ്ങാന് കഴിയാത്ത സാഹചര്യത്തില് വിദേശ രാജ്യങ്ങളിലുള്ളവര് ഇവിടെ ഇന്ത്യയില് താമസിക്കുന്ന വിദേശ പെണ്‍കുട്ടികള് ചോദിക്കുന്നത്.\nഇന്ത്യയിലേക്ക് പോകുന്നത് കരുതലോടെ വേണമെന്ന് വിദേശകാര്യമന്ത്രാലയത്തിന്റെ നിര്‍ദ്ദേശത്തില് പറയുന്നു.\nവിനോദ സഞ്ചാരത്തിനിടെ സ്വിറ്റ്‌സര്‍ലന്റ് യുവതി കഴിഞ്ഞ ദിവസം മധ്യപ്രദേശില് ബലാല്‍സംഗത്തിന്റെ പാശ്ചാത്തലത്തിലായിരുന്നു നിര്‍ദ്ദേശം പുറപ്പെടുവിച്ചത്. നിര്‍ദ്ദേശം വന്നതിന്റെ തൊട്ടടുത്ത ദിവസം ബ്രിട്ടീഷ് വിനോദസഞ്ചാരിക്ക് നേരെ പീഡനശ്രമമുണ്ടായി.\nഇന്ത്യയിലെക്കും പ്രത്യേകിച്ച് കേരളത്തിലേക്കും പോകുന്നവര് ജാഗ്രത പാലിക്കണമെന്ന് കഴിഞ്ഞ ദിവസം ഇറ്റാലിയന് സര്‍ക്കാരും നിര്‍ദേശം നല്‍കിയിരുന്നു.\nBritain Warned Womens


വീണ്ടും മല കയറാൻ രഹന ഫാത്തിമ, പിറന്നാള് ദിനത്തിൽ മാല ഇടും - Pravasishabdam\nHome Uncategorized വീണ്ടും മല കയറാൻ രഹന ഫാത്തിമ, പിറന്നാള് ദിനത്തിൽ മാല ഇടും\nമണ്ഡലകാലം ആരംഭിച്ചതോടെ ശബരിമലയിൽ യുവതി പ്രവേശനവും ആയി ബന്ധപ്പെട്ട് വീണ്ടും വിവാദങ്ങൾ ഉയരുകയാണ്. ആക്ടിവിസ്റ്റ് രഹന ഫാത്തിമ വീണ്ടും ശബരിമല പ്രവേശനത്തിന് ഒരുങ്ങിയിരിക്കുകയാണ്. മല കയറുന്നതിന് സുരക്ഷ ആവശ്യപ്പെട്ട് അപേക്ഷയും ആയി കൊച്ചി ഐ ജി ഓഫീസിൽ എത്തി.\nഅപേക്ഷ സ്വീകരിച്ചിട്ടുണ്ടെന്നും തീരുമാനം അറിയിക്കാമെന്ന് ഓഫീസ് വ്യക്തമാക്കിയിട്ടുണ്ടെന്നും രഹ്ന ഫാത്തിമ മാദ്ധ്യമങ്ങളോട് പറഞ്ഞു. ഭക്തരുടെ എതിർപ്പിനെ ഭയപ്പെടുന്നില്ലെന്നും രഹ്ന ഫാത്തിമ മാദ്ധ്യമങ്ങളോട് പറഞ്ഞു. നിയമവ്യവസ്ഥയ്ക്ക് അനുസരിച്ചാണ് ശബരിമലയ്ക്ക് പോകുന്നത്. അതിനുള്ള അവകാശമുണ്ട്. ജന്മദിനമായ നവംബർ 26 ന് മാലയിടാമെന്നാണ് കരുതുന്നത്. കുടുംബത്തോടെ പോകാനാണ് പദ്ധതി.\nകഴിഞ്ഞ മണ്ഡലകാലത്തും രഹ്ന ഫാത്തിമ പൊലീസിന്റെ സഹായത്തോടെ ശബരിമലയിൽ കയറാൻ ശ്രമിച്ചിരുന്നു. വലിയ നടപ്പന്തൽ വരെ എത്തിയ രഹനയെയും മറ്റൊരു യുവതിയെയും ഭക്തരുടെ വലിയ പ്രതിക്ഷേധം കണക്കിലെടുത്ത് തിരികെ ഇറക്കുകയാണ് പോലീസ് ചെയ്തത്.\nഅതെസമയം ഇതുവരെ ശബരിമല ദര്‍ശനത്തിനായി 319 യുവതികള് ഓണ്‍ലൈനില് രജിസ്റ്റര് ചെയ്തതായി ഔദ്യോഗിക വൃത്തങ്ങള് വെളിപ്പെടുത്തുന്നുയ പോലീസിന്റെ ഓണ്‍ലൈന് ക്യൂ സംവിധാനം വഴി യുവതികള് റജിസ്റ്റര് ചെയ്തിട്ടുണ്ടെന്നാണ് വിവരം.\nPrevious articleഹൃദയ സംബന്ധമായ അസുഖം; ശസ്ത്രക്രിയക്ക് പണമില്ലാതെ ബുദ്ധിമുട്ടുന്ന മോളി കണ്ണമാലി ഗുരുതരാവസ്ഥയില്\nNext articleമലയാളികളെ ഏറെ ചിരിപ്പിച്ച മോളി കണ്ണമാലിയുടെ ഇപ്പോഴത്തെ അവസ്ഥ ദയനീയം


യഹ്യാ നബി (അ) ൻറെ പ്രഭാഷണം\n(മത്തായി 3:1-12, ലൂക്കാ 3:1-9, ലൂക്കാ 3:15-17)\n1ഇബ്നുള്ള ഈസാ[a] യഥാർത്ഥ ഗ്രീക്ക്: Ἰησοῦν (Iēsoun) അൽ മസീഹിൻറെ ഇൻഞ്ചീലിൻറെ ആരംഭം. 2ഇതാ, നിനക്കു മുമ്പേ ഞാന് എന്റെ മലക്കിനെ അയയ്ക്കുന്നു. അവന് നിന്റെ വഴി ഒരുക്കും. 3മരുഭൂമിയില് വിളിച്ചു പറയുന്നവന്റെ ശബ്ദം: റബ്ബിന്റെ വഴി ഒരുക്കുവിന്. അവന്റെ പാത നേരെയാക്കുവിന് എന്ന് യസഹിയാ നബി (അ) ന്റെ കിത്താബില് എഴുതപ്പെട്ടിരിക്കുന്നതുപോലെ, 4പാപമോചനത്തിനുള്ള അനുതാപത്തിന്റെ ബാപ്തിസ്മ പ്രസംഗിച്ചു കൊണ്ട് യഹ്യാ[b] യഥാർത്ഥ ഗ്രീക്ക്: Ἰωάννης (Iōannēs) നബി (അ) മരുഭൂമിയില് പ്രത്യക്ഷപ്പെട്ടു. 5യൂദയാ മുഴുവനിലെയും ജറുസലെമിലെയും ജനങ്ങള് അവന്റെ അടുത്തെത്തി. അവര് പാപങ്ങള് ഏറ്റുപറഞ്ഞ് ജോര്‍ദാന് നദിയില് വച്ചു ബാപ്തിസ്മ സ്വീകരിച്ചു. 6യഹ്യാ നബി (അ) ഒട്ടകരോമം കൊണ്ടുള്ള വസ്ത്രം ധരിച്ചിരുന്നു. അരയില് തോല്‍പ്പട്ട ചുറ്റിയിരുന്നു. വെട്ടുകിളിയും കാട്ടുതേനും ആയിരുന്നു അവന്റെ ഭക്ഷണം. 7അവന് ഇപ്രകാരം ഉത്ഘോഷിച്ചു: എന്നെക്കാള് ശക്തനായവന് എന്റെ പിന്നാലെ വരുന്നു. കുനിഞ്ഞ് അദ്ദേഹത്തിന്‍െറ ചെരിപ്പിന്റെ വള്ളികള് അഴിക്കാന് പോലും ഞാന് യോഗ്യനല്ല. 8ഞാന് നിങ്ങള്‍ക്കു ജലം കൊണ്ടുള്ള ബാപ്തിസ്മ നല്‍കി. അങ്ങുന്നു റൂഹിൽ ഖുദ്ദൂസിനാല് നിങ്ങള്‍ക്കു ബാപ്തിസ്മ നല്‍കും.\nഈസാ അൽ മസീഹിന്റെ ബാപ്തിസ്മ\n(മത്തായി 3:13-17, ലൂക്കാ 3:21-22)\n9അന്നൊരിക്കല്,ഈസാ അൽ മസീഹ് ഗലീലിയിലെ നസറത്തില് നിന്നു വന്ന്, ജോര്‍ദാനില് വച്ച് യഹ്യാ നബി (അ) ല് നിന്നു ബാപ്തിസ്മ സ്വീകരിച്ചു. 10വെള്ളത്തില് നിന്നു കേറുമ്പോള് പെട്ടെന്ന് ആകാശം പിളരുന്നതും റൂഹുൽ ഖുദ്ദൂസ് പ്രാവിന്‍റെ രൂപത്തില് തന്റെ മേല് ഇറങ്ങിവരുന്നതും അവന് കണ്ടു. 11ജന്നത്തില് നിന്ന് ഒരു സ്വരമുണ്ടായി: നീ എന്റെ പ്രിയപുത്രന്, നിന്നില് ഞാന് പ്രസാദിച്ചിരിക്കുന്നു.\n(മത്തായി 4:1-11, ലൂക്കാ 4:1-13)\n12ഉടനെ റൂഹ് ഈസാ അൽ മസീഹിനെ മരുഭൂമിയിലേക്കു നയിച്ചു. 13ഇബലീസിനാല് പരീക്ഷിക്കപ്പെട്ട് നാല്‍പതു ദിവസം ഈസാ അൽ മസീഹ് മരുഭൂമിയില് വസിച്ചു. ഈസാ അൽ മസീഹ് വന്യമൃഗങ്ങളോടുകൂടെയായിരുന്നു. അള്ളാഹുവിൻറെ മലക്കുകൾ ഈസാ അൽ മസീഹിനെ ശുശ്രൂഷിച്ചു.\n14യഹ്യാ നബി ബന്ധനസ്ഥനായപ്പോള് ഈസാ അൽ മസീഹ് അള്ളാഹുവിൻറെ ഇൻജീൽ പ്രസംഗിച്ചു കൊണ്ട് ഗലീലിയിലേക്കു വന്നു. 15അദ്ദേഹം പറഞ്ഞു: സമയം പൂര്‍ത്തിയായി, അള്ളാഹുവിൻറെ രാജ്യം സമീപിച്ചിരിക്കുന്നു. അനുതപിച്ച് ഇൻജീലില് വിശ്വസിക്കുവിന്.\n(മത്തായി 4:18-22, ലൂക്കാ 5:1-11)\n16അദ്ദേഹം ഗലീലിക്കടല്‍ത്തീരത്തു കൂടെ കടന്നു പോകുമ്പോള്, ശിമയോനെയും അവന്റെ സഹോദരന് അന്ത്രയോസിനെയും കണ്ടു. മീന്‍പിടിത്തക്കാരായ അവര് കടലില് വലയെറിയുകയായിരുന്നു. 17ഈസാ അൽ മസീഹ് അവരോടു പറഞ്ഞു: എന്നെ അനുഗമിക്കുവിന്; ഞാന് നിങ്ങളെ മനുഷ്യരെ പിടിക്കുന്നവരാക്കും. 18ഉടനെ വലയുപേക്ഷിച്ച്, അവര് അദ്ദേഹത്തെ അനുഗമിച്ചു. 19കുറച്ചുദൂരം കൂടി പോയപ്പോള് സെബദിയുടെ പുത്രനായ യാക്കോബിനെയും അവന്റെ സഹോദരന് യോഹന്നാനെയും കണ്ടു. അവര് തോണിയിലിരുന്നു വലയുടെ കേടു പോക്കുകയായിരുന്നു. 20ഉടനെ അദ്ദേഹം അവരെയും വിളിച്ചു. അവര് പിതാവായ സെബദിയെ സേവകരോടൊപ്പം തോണിയില് വിട്ട് നബിയെ അനുഗമിച്ചു.\nഇബലീസ് ബാഗിച്ചവനെ സുഖപ്പെടുത്തുന്നു\n21അവര് കഫര്‍ണാമില് എത്തി. സാബത്തു ദിവസം ഈസാ അൽ മസീഹ് സിനഗോഗില് പ്രവേശിച്ചു പഠിപ്പിച്ചു. 22നബിയുടെ പ്രബോധനത്തില് അവര് വിസ്മയഭരിതരായി. കാരണം, നിയമജ്ഞരെപ്പോലെയല്ല, അധികാര മുളളവനെപ്പോലെയാണ് ഈസാ അൽ മസീഹ് പഠിപ്പിച്ചത്. 23ഇബലീസ് ബാധിച്ച ഒരുവന് അവിടെ ഉണ്ടായിരുന്നു. 24അവന് അലറി: അള്ളാഹുവിൻറെ റസൂലേ, അവിടുന്നു എന്തിന് ഞങ്ങളുടെ കാര്യത്തില് ഇടപെടുന്നു? ഞങ്ങളെ നശിപ്പിക്കാനാണോ അവിടുന്നു വന്നിരിക്കുന്നത്? അങ്ങുന്നു ആരാണെന്ന് എനിക്കറിയാം – അള്ളാഹുവിൻറെ പരിശുദ്ധന്. 25ഈസാ അൽ മസീഹ് അവനെ ശാസിച്ചു: നിശ്ശബ്ദനായിരിക്കുക; അവനെ വിട്ടു നീ പുറത്തുവരുക. 26ഇബലീസ് അവനെ തള്ളിവീഴ്ത്തിയിട്ട് ഉച്ചസ്വരത്തില് അലറിക്കൊണ്ടു പുറത്തുവന്നു. 27എല്ലാവരും അദ്ഭുതപ്പെട്ടു പരസ്പരം പറഞ്ഞു. ഇതെന്ത്? അധികാരത്തോടെയുള്ള പുതിയ പ്രബോധനമോ? ഇബലീസ്ക്കളോടു പോലും അദ്ദേഹം ആജ്ഞാപിക്കുന്നു; അവ അനുസരിക്കുകയും ചെയ്യുന്നു. 28നബിയുടെഈസാ അൽ മസീഹ്ൻറെ പ്രശസ്തി ഗലീലിയുടെ സമീപപ്രദേശങ്ങളിലെല്ലാം പെട്ടെന്നു വ്യാപിച്ചു.\n(മത്തായി 8:14-17, ലൂക്കാ 4:38-41)\n29ഈസാ അൽ മസീഹ് സിനഗോഗില് നിന്ന് ഇറങ്ങി യാക്കോബിനോടും യോഹന്നാനോടും കൂടെ ശിമയോന്റെയും അന്ത്രയോസിന്റെയും കുടിയിലെത്തി. 30ശിമയോന്റെ അമ്മായിയമ്മ പനിപിടിച്ചു കിടപ്പായിരുന്നു. അവളുടെ കാര്യം അവര് ഈസാ അൽ മസീഹിനോടു പറഞ്ഞു. 31അദ്ദേഹം അടുത്തു ചെന്ന് അവളെ കൈയ്ക്കു പിടിച്ച് എഴുന്നേല്‍പിച്ചു. പനി അവളെ വിട്ടുമാറി. അവള് അവരെ ശുശ്രൂഷിച്ചു. 32അന്നു വൈകുന്നേരം സൂര്യാസ്തമയമായപ്പോള്, രോഗികളും ഇബലീസ്ബാധിതരുമായ എല്ലാവരെയും അവര് ഈസാ അൽ മസീഹിൻറെ അടുത്തു കൊണ്ടുവന്നു. 33നഗരവാസികളെല്ലാം വാതില്‍ക്കല് സമ്മേളിച്ചു. 34വിവിധ രോഗങ്ങള് ബാധിച്ചിരുന്ന വളരെപ്പേരെ ഈസാ അൽ മസീഹ് സുഖപ്പെടുത്തി. അനേകം ഇബലീസുക്കളെ പുറത്താക്കി. ഇബലീസുകള് തന്നെ അറിഞ്ഞിരുന്നതു കൊണ്ട്, സംസാരിക്കാന് അവരെ ഈസാ അൽ മസീഹ് അനുവദിച്ചില്ല.\n35അതിരാവിലെ ഈസാ അൽ മസീഹ് ഉണര്‍ന്ന് ഒരു വിജനസ്ഥലത്തേക്കു പോയി. അവിടെ ഈസാ അൽ മസീഹ് ദുആ ഇരക്കുകയായിരുന്നു. 36ശിമയോനും കൂടെയുണ്ടായിരുന്നവരും ഈസാ അൽ മസീഹിനെ തേടിപ്പുറപ്പെട്ടു. 37കണ്ടെത്തിയപ്പോള് അവര് പറഞ്ഞു: എല്ലാവരും അങ്ങയെ അന്വേഷിക്കുന്നു. 38ഈസാ അൽ മസീഹ് പറഞ്ഞു: നമുക്ക് അടുത്ത പട്ടണങ്ങളിലേക്കു പോകാം. അവിടെയും എനിക്കു പ്രസംഗിക്കേണ്ടിയിരിക്കുന്നു. അതിനാണു ഞാന് വന്നിരിക്കുന്നത്. 39സിനഗോഗുകളില് പ്രസംഗിച്ചു കൊണ്ടും ഇബലീസുക്കളെ പുറത്താക്കിക്കൊണ്ടും ഈസാ അൽ മസീഹ് ഗലീലിയിലുടനീളം സഞ്ചരിച്ചു.\n(മത്തായി 8:1-4, ലൂക്കാ 5:12-16)\n40ഒരു കുഷ്ഠരോഗി ഈസാ അൽ മസീഹിൻറെ അടുത്തെത്തി മുട്ടുകുത്തി അപേക്ഷിച്ചു: അങ്ങേക്കു മനസ്‌സുണ്ടെങ്കില് എന്നെ ശുദ്ധനാക്കാന് കഴിയും. 41ഈസാ അൽ മസീഹ് കരുണതോന്നി കൈനീട്ടി അവനെ സ്പര്‍ശിച്ചുകൊണ്ടു പറഞ്ഞു: എനിക്കു മനസ്‌സുണ്ട്; നിനക്കു ശുദ്ധിയുണ്ടാകട്ടെ. 42തത്ക്ഷണം കുഷ്ഠം മാറി അവനു ശുദ്ധിവന്നു. 43ഈസാ അൽ മസീഹ് അവനെ കര്‍ശനമായി താക്കീതു ചെയ്തു പറഞ്ഞയച്ചു: 44നീ ഇതേപ്പറ്റി ആരോടും ഒന്നും സംസാരിക്കരുത്. എന്നാല് പോയി, പുരോഹിതനു നിന്നെത്തന്നെ കാണിച്ചുകൊടുക്കുക. മൂസാ നബി (അ) ൻറെ കല്‍പനയനുസരിച്ചു ജനങ്ങള്‍ക്കു സാക്ഷ്യത്തിനായി ശുദ്ധീകരണക്കാഴ്ചകള് സമര്‍പ്പിക്കുകയും ചെയ്യുക. 45എന്നാല്, അവന് പുറത്തു ചെന്ന് വളരെക്കാര്യങ്ങള് പ്രഘോഷിക്കാനും ഇതു പ്രസിദ്ധമാക്കാനും തുടങ്ങി. തന്‍മൂലം, പിന്നീട് പട്ടണത്തില് പരസ്യമായി പ്രവേശിക്കാന് ഈസാ നബി (അ) വിനു സാധിച്ചില്ല. അദ്ദേഹം പുറത്ത് വിജനപ്രദേശങ്ങളില് തങ്ങി. ജനങ്ങളാകട്ടെ, എല്ലായിടങ്ങളിലും നിന്ന് നബിയുടെ അടുത്തു വന്നുകൊണ്ടിരുന്നു.


കേരളത്തിൽ 90 ശതമാനം ആളുകളും സാക്ഷരരായത് കൊണ്ടാണ് ബിജെപിക്ക് വോട്ട് കിട്ടാത്തതെന്ന് ഒ രാജഗോപാൽ പറഞ്ഞത് സത്യം: കെട്ടിവെച്ച കാശ് കിട്ടുന്നത് തന്നെ നേട്ടം: പി സായ്‌നാഥ് - BIGNEWSLIVE | Latest Malayalam News\nകൊച്ചി: കേരളത്തിൽ ബിജെപി മറ്റ് രാഷ്ട്രീയ പാർട്ടികൾക്ക് ഒരു ഭീഷണിയേയല്ലെന്ന് മുതിർന്ന മാധ്യമപ്രവർത്തകൻ പി സായ്‌നാഥ്. കേരളത്തിൽ ബിജെപിക്ക് ഉണ്ടാകുന്ന നേട്ടമെന്നത് അവർക്കെത്ര സീറ്റുകളിൽ കെട്ടിവെച്ച കാശ് നഷ്ടപ്പെടാതെ കാക്കാൻ പറ്റും എന്നതാണെന്നും അദ്ദേഹം മാതൃഭൂമിക്ക് നൽകിയ അഭിമുഖത്തിൽ പറഞ്ഞു.\nകേരളത്തിലെ 90 ശതമാനം ആളുകളും സാക്ഷരരായത് കൊണ്ടാണ് ബിജെപിക്ക് വോട്ട് കിട്ടാത്തതെന്നതിനെ സംബന്ധിച്ച് ഒ രാജഗോപാൽ നടത്തിയ സാക്ഷരത പരാമർശം ശരിയാണെന്നും സായ്‌നാഥ് പറഞ്ഞു. ആ നിരീക്ഷണത്തെ താൻ അംഗീകരിക്കുന്നെന്ന് സായ്‌നാഥ്, കേരളത്തിൽ കാര്യമായി ബിജെപിയില്ല. കേരളത്തിൽ ബിജെപി ഒരു ഭീഷണിയേയല്ല. കേരളത്തിൽ അവർക്കുണ്ടാകാൻ പോകുന്ന നേട്ടമെന്നത് അവർക്കെത്ര സീറ്റുകളിൽ കെട്ടിവെച്ച കാശ് നഷ്ടപ്പെടാതെ കാക്കാൻ പറ്റും എന്നതാണെന്നും പറഞ്ഞു.\nബിജെപി കേരളത്തിൽ ഒരു എതിരാളി പോലുമല്ല. കേരളീയ ജനതയ്ക്ക് ബിജെപിയിൽ ഒരിക്കലും താത്പര്യമുണ്ടായിട്ടില്ല. പക്ഷെ അവർ ചില പുതിയ വിഷയങ്ങൾ ഈ സമയത്ത് ഉന്നയിക്കുന്നുണ്ട്. ഉത്തരേന്ത്യയുമായി താരതമ്യം ചെയ്യുമ്പോൾ ബിജപി വിരുദ്ധ വികാരം ദക്ഷിണേന്ത്യയിൽ വളരെ കൂടുതലാണ്. കർണാടകത്തെ മാറ്റിനിർത്തിയാൽ ദക്ഷിണേന്ത്യയിൽ ഏറ്റവും കൂടുതൽ ആർഎസ്എസ് അടിത്തറയുള്ള സംസ്ഥാനം കേരളമായിരുന്നു. എന്നാൽ അതിനപ്പുറം ബിജെപിക്ക് വോട്ട് ചെയ്യുന്നതിലേക്ക് ആ അടിത്തറ വളർന്നിട്ടില്ല. അതെന്ത്‌കൊണ്ട് എന്നതിന് ഏറ്റവും മികച്ച ഉത്തരം നൽകിയത് ബിജെപി നേതാവ് ഒ രാജഗോപാൽ തന്നെയാണ്.\nകേരളത്തിലെ 90 ശതമാനം ആളുകൾ സാക്ഷരരായതുകൊണ്ടാണ് കേരളത്തിൽ ബിജെപിക്ക് വോട്ട് കിട്ടാതിരിക്കാനുള്ള കാരണമെന്നാണ് അദ്ദേഹം പറഞ്ഞത്. അദ്ദേഹത്തിന്റെ ആ നിരീക്ഷണത്തെ ഞാൻ വളരെയധികം അംഗീകരിക്കുന്നു. പക്ഷെ അദ്ദേഹം പറഞ്ഞതിൽ ചെറിയ തിരുത്തുണ്ട്. കേരളത്തിലെ സാക്ഷരത 90 ശതമാനത്തിലധികമാണ്- സായ്‌നാഥ് വിശദീകരിച്ചു.\nനേരത്തെ, കേരളത്തിൽ ബിജെപിക്ക് സ്വാധീനം ലഭിക്കാത്തത് വിദ്യാസമ്പന്നരായ ജനങ്ങൾ ഉള്ളത് കൊണ്ടാണെന്നാണ് രാജഗോപാൽ കഴിഞ്ഞ ആഴ്ച ഒരു അഭിമുഖത്തിൽ പറഞ്ഞത്.\nTags: bjpKeralao rajagopalp sainathpolitics


ലണ്ടൻ : വനിതാ യൂറോ കപ്പ് ഫുട്‌ബോൾ 2022ലേക്ക് നീട്ടി. 2021ലായിരുന്നു നിശ്‌ചയിച്ചിരുന്നത്. കോവിഡ് –19 കാരണം ഈ വർഷത്തെ യൂറോ കപ്പ് അടുത്ത വർഷത്തേക്ക് നീട്ടിയിരുന്നു. ഒളിമ്പി ക്‌സും അടുത്ത വർഷത്തേക്ക് മാറ്റി. ഈ സാഹചര്യത്തിലാണ് വനിതാ യൂറോ 2022ൽ നടത്താൻ തീരുമാനമായത്.


'വ്യക്തിശുചിത്വം ഉറപ്പാക്കി രോഗത്തെ പ്രതിരോധിക്കണം'; വയനാട്ടുകാര്‍ക്ക് സന്ദേശവുമായി രാഹുല് ഗാന്ധി | Rahul Gandhi give instruction to people in wayanad\n'വ്യക്തിശുചിത്വം ഉറപ്പാക്കി രോഗത്തെ പ്രതിരോധിക്കണം'; വയനാട്ടുകാര്‍ക്ക് സന്ദേശവുമായി രാഹുല് ഗാന്ധി\nwayanad, First Published 17, Mar 2020, 9:56 PM IST\nവ്യക്തിശുചിത്വം ഉറപ്പാക്കി രോഗത്തെ പ്രതിരോധിക്കണം. നിരീക്ഷണത്തിൽ ഉള്ളവർ പൊതുജന സമ്പർക്കം ഒഴിവാക്കാനും രാഹുല് ഗാന്ധി നിർദേശിച്ചു.\nവയനാട്: കൊവിഡ് 19 ന്‍റെ പശ്ചാത്തലത്തില് വയനാട്ടുകാര്‍ക്ക് സന്ദേശവുമായി രാഹുല് ഗാന്ധി എംപി. വയനാട്ടുകാര് ജാഗ്രത പാലിക്കണമെന്നായിരുന്നു രാഹുല് ഗാന്ധിയുടെ സന്ദേശം. വ്യക്തിശുചിത്വം ഉറപ്പാക്കി രോഗത്തെ പ്രതിരോധിക്കണം. നിരീക്ഷണത്തിൽ ഉള്ളവർ പൊതുജന സമ്പർക്കം ഒഴിവാക്കാനും രാഹുല് ഗാന്ധി നിർദ്ദേശിച്ചു.\nഅതേസമയം കൊവിഡ് ഉദ്ദേശിക്കാത്ത രീതിയിൽ വ്യാപിക്കുന്നുണ്ടെന്നും ജാഗ്രതയിൽ പിഴവുണ്ടാകരുതെന്നും മുഖ്യമന്ത്രി പറഞ്ഞു. സംസ്ഥാനത്ത് ഇന്ന് പുതുതായി ആർക്കും രോഗം സ്ഥിരീകരിച്ചിട്ടില്ല. ഇറ്റാലിയൻ പൗരനുമായി നേരിട്ട് ഇടപെട്ട 17 പേരുടെയും പരിശോധനാഫലം നെഗറ്റീവാണെന്ന് തെളിഞ്ഞു.\nപത്തനംതിട്ടയിലെ7കേസുകളും നെഗറ്റീവാണ്. രോഗവ്യാപനം കണക്കിലെടുത്ത് സർക്കാർ വിദഗ്ധോപദേശ സമിതി രൂപീകരിക്കാൻ തീരുമാനിച്ചു. മാഹിയിൽ 68കാരിക്കാണ് രോഗബാധ കണ്ടെത്തിയത്. ഇവരുമായി ഇടപെട്ടവരെ നിരീക്ഷണത്തിലാക്കും. സംസ്ഥാനത്ത് രോഗപരിശോധനക്ക് കൂടുതൽ സംവിധാനം ഏർപ്പെടുത്തും.\nകൊവിഡ് ബാധിച്ച് വിദേശത്ത് മൂന്ന് സ്ത്രീകളടക്കം അഞ്ച് മലയാളികൾ കൂടി മരിച്ചു


ഇത്രയും തിരക്കായിട്ടും എനിക്ക് വേണ്ടി വന്നതിന് നന്ദി; നയന്‍താരയോട് കത്രീന | Nayanthara launches beauty products for katrina kaif kay beauty Nykaa Saina Nehwal Video Hrithik\nഇത്രയും തിരക്കായിട്ടും എനിക്ക് വേണ്ടി വന്നതിന് നന്ദി; നയന്‍താരയോട് കത്രീന\nOct 23, 2019, 02:50 PM IST\nബിസിനസ് രംഗത്ത് സജീവമാകാന് ഒരുങ്ങുന്ന കത്രീന കൈഫിന് പിന്തുണയേകി നയന്‍താര.\nസിനിമയ്ക്ക് പുറമെ ബിസിനസ് രംഗത്ത് സജീവമാകാന് ഒരുങ്ങുന്ന കത്രീന കൈഫിന് പിന്തുണയേകി നയന്‍താര. കത്രീന കേയ് ബ്യൂട്ടി എന്ന പേരില് പുറത്തിറക്കുന്ന സൗന്ദര്യ വര്‍ധക വസ്തുക്കളുടെ പ്രചരണ പരിപാടിയുടെ പരസ്യത്തില് വേഷമിട്ടിരിക്കുകയാണ് താരം. നയന്‍താരയ്ക്ക് പുറമേ ബാഡ്മിന്റണ് താരം സൈനാ നേവാളും പരസ്യത്തില് വേഷമിട്ടിരിക്കുന്നു. നടന് ഹൃത്വിക് റോഷനാണ് ഈ പ്രമോ ആരാധകര്‍ക്ക് വേണ്ടി പങ്കുവച്ചിരിക്കുന്നത്.\n'തെന്നിന്ത്യയുടെ പകിട്ടേറിയ സൂപ്പര് താരം നയന്‍താര. തന്റെ തിരക്കേറിയ ഷെഡ്യൂളുകള്‍ക്കിടയിലും മുംബൈ വരെ വന്ന് കേയ് ബ്യൂട്ടി കാംപെയ്‌നിന്റെ ഭാഗമായതില് ഒരുപാടൊരുപാട് നന്ദി. ഉദാരമനസ്‌കയും സൗമ്യയുമാണ് അവര്- നയന്‍താരയുടെ ചിത്രം പങ്കുവച്ച് കത്രീന കുറിച്ചു.\nപ്രമുഖ ഓണ്‍ലൈന് സൈറ്റായ നൈകയുമായി ചേര്‍ന്നാണ് കത്രീന കേയ് ബൈ ആരംഭിച്ചിരിക്കുന്നത്. തന്റെ വലിയ സ്വപ്‌നമാണ് ഇതിലൂടെ പൂവണിഞ്ഞതെന്ന് കത്രീന പറഞ്ഞു.\nContent Highlights: Nayanthara launches beauty products for katrina kaif, kay beauty, Nykaa, Saina Nehwal, Hrithik Roshan\nചിലരുടെ പ്രവൃത്തി അധ്യാപകരെയൊന്നടങ്കം പ്രതികൂട്ടിലാക്കി; പ്രേം കുമാര്\nരാജ്യത്തിനഭിമാനമായി പൊതു വിദ്യാഭ്യാസ മേഖല കുതിയ്ക്കുമ്പോള് ചില അധ്യാപകരുടെ പ്രവൃത്തി ..\n'നീതി ചൂടോടെ നടപ്പാക്കിയാല് അത്രയും നല്ലതാണ്' - നയന്‍താര\nപൗരത്വ ഭേദഗതി; ദേശീയ പുരസ്‌കാര ചടങ്ങ് ബഹിഷ്‌കരിച്ച് സുഡാനി ടീം\nജിജി പറഞ്ഞു; 'സന്തോഷ് പോയതിന് ശേഷം ഞങ്ങളുടെ കുട്ടി ഇത്രയും ചിരിച്ചു കണ്ടിട്ടില്ല'\nദര്‍ബാര് ഓഡിയോ ലോഞ്ച് വിവാദം; കമലിനെ നേരിട്ട് കണ്ട് രാഘവ ലോറന്‍സ്\nഫഹദിനെ പഠിപ്പിക്കാൻ ലീ വിറ്റേക്കർ


കണ്ണൂരില് ആര്‍എസ്എസ് കേന്ദ്രങ്ങളില് നിന്ന് വന് ആയുധശേഖരവും ബോംബുകളും പിടികൂടി - ഇ വാർത്ത | evartha\nകണ്ണൂരില് ആര്‍എസ്എസ് കേന്ദ്രങ്ങളില് നിന്ന് വന് ആയുധശേഖരവും ബോംബുകളും പിടികൂടി\nകണ്ണൂരില് ആര്‍എസ്എസ് കേന്ദ്രങ്ങളില് നിന്ന് വന് ആയുധശേഖരം പിടികൂടി. തൊക്കിലങ്ങാടി, തട്ടോളിക്കര എന്നിവിടങ്ങളില് നിന്നാണ് ആയുധങ്ങള് പിടിച്ചെടുത്തത്. പിടികൂടിയവയില് സ്റ്റീല് ബോംബ് ഉള്‍പ്പെടെ ഉഗ്രസ്ഫോടനശേഷിയുള്ള സ്ഫോടകവസ്തുക്കളും ഉള്‍പ്പെട്ടിട്ടുണ്ട്.\nഇന്ന് രാവിലെ കൂത്തുപറമ്പ് പൊലീസും ബോംബ് സ്‌ക്വാഡും നടത്തിയ തിരച്ചിലിലാണ് ബോംബുകള് പിടിച്ചത്. കൂത്തുപറമ്പ് ഹയര് സെക്കന്‍ഡറി സ്‌കൂള് ഗ്രൗണ്ടിന്റെ പരിസരത്ത് കുഴിച്ചിട്ട നിലയിലായിരുന്നു ആയുധങ്ങള്. ആര്.എസ്.എസ് കാര്യാലയത്തില് കഴിഞ്ഞ ദിവസം ബോംബ് സ്‌ഫോടനം ഉണ്ടായിരുന്നതിന്റെ ഭാഗമായി നടത്തിയ പരിശോധനയില് മാരക ശേഷിയുള്ള ബോംബുകള് പിടികൂടിയിരുന്നു.\nആര്.എസ്.എസിന്റെ നിയന്ത്രണത്തിലാണ് സ്‌കൂള് പ്രവര്‍ത്തിക്കുന്നതെന്ന് പറയപ്പെടുന്നു. ശാഖാ പ്രവര്‍ത്തനവും സ്‌കൂള് ഗ്രൗണ്ടില് നടക്കാറുണ്ട്. തട്ടോളിക്കര ആര്‍എസ്എസ് കേന്ദ്രത്തില് നിന്നും തൊഴിലുറപ്പ് ജോലി ചെയ്യുന്ന സ്ത്രീകള്‍ക്കാണ് വാളുകള് കിട്ടിയത്.


മൂന്നിരട്ടി വിലക്ക് പിപിഇ കിറ്റ് വാങ്ങിയത് മുഖ്യമന്ത്രിയുടെ അറിവോടെ! രേഖകൾ പുറത്ത് - Media Vision News\nHome Kerala മൂന്നിരട്ടി വിലക്ക് പിപിഇ കിറ്റ് വാങ്ങിയത് മുഖ്യമന്ത്രിയുടെ അറിവോടെ! രേഖകൾ പുറത്ത്\nമൂന്നിരട്ടി വിലക്ക് പിപിഇ കിറ്റ് വാങ്ങിയത് മുഖ്യമന്ത്രിയുടെ അറിവോടെ! രേഖകൾ പുറത്ത്\nതിരുവനന്തപുരം: കൊവിഡിന്‍റെ തുടക്കത്തില് വിപണി വിലയുടെ മൂന്നിരട്ടി വിലയ്ക്ക് തട്ടിക്കൂട്ട് കമ്പനിയില് നിന്ന് പിപിഇ കിറ്റ് വാങ്ങിയത് മുഖ്യമന്ത്രിയുടേയും അന്നത്തെ ആരോഗ്യമന്ത്രിയുടേയും അറിവോടെയായിരുന്നുവെന്നതിന്റെ രേഖകള് പുറത്ത്. 450 രൂപയ്ക്ക് പിപിഇ കിറ്റ് വാങ്ങിയതിന്‍റെ തൊട്ടടുത്ത ദിവസമാണ് 1550 രൂപയ്ക്ക് സാന്‍ഫാര്‍മയെന്ന കമ്പനിയില് നിന്ന് പിപിഇ കിറ്റ് വാങ്ങിയത്.\nകൊവിഡ് വരുന്നതിന് എത്രയോ വര്‍ഷം മുമ്പ് തന്നെ കേരളാ മെഡിക്കല് സര്‍വീസസ് കോര്‍പറേഷന് പിപിഇ കിറ്റ് വിതരണം ചെയ്യുന്ന കൊച്ചി ആസ്ഥാനമായ കെയ്റോണ് എന്ന കമ്പനി പിപിഇ കിറ്റ് കൊടുത്തത് 450 രൂപയ്ക്കായിരുന്നു. 2020 മാര്‍ച്ച് 29 നാണ് കെയ്റോണിൽ നിന്നും കിറ്റ് വാങ്ങുന്നത്. തൊട്ടടുത്ത ദിവസം, അതായത് 2020 മാര്‍ച്ച് 30 നാണ് സാന്‍ഫാര്‍മയില് നിന്നാണ് കിറ്റ് വാങ്ങിയത്. വില 1550 രൂപയായിരുന്നു.\nഇത്രയേറെ വില കൊടുത്ത് പിപിഇ കിറ്റ് വാങ്ങിയ ഈ കമ്പനിയെക്കുറിച്ച് ആര്‍ക്കും ഇപ്പോഴും ഒന്നുമറിയില്ല. മഹാരാഷ്ട്ര ആസ്ഥാനമായ കമ്പനിയുമായുള്ള ഇടപാട് തുടക്കംമുതല് ദുരൂഹവുമാണ്. ഈ ഇടപാടുകളെല്ലാം മുഖ്യമന്ത്രിയും അന്നത്തെ ആരോഗ്യമന്ത്രി കെകെ ശൈലജയും ധനമന്ത്രി തോമസ് ഐസക്കും എല്ലാം ഒപ്പിട്ട് പാസ്സാക്കിയതിന്‍റെ രേഖകളാണ് ഏഷ്യാനെറ്റ്ന്യൂസിന് കിട്ടിയത്. കിറ്റ് വാങ്ങി രണ്ടാഴ്ചക്ക് ശേഷമാണ് എല്ലാവരും ഒപ്പിടുന്നത് ഒരു ദിവസം 450 രൂപയ്ക്ക് കിട്ടിയ പിപിഇ കിറ്റിന് തൊട്ടടുത്ത ദിവസം 1550 രൂപ കൊടുത്തിട്ടും ആരും ഫയലില് ഒരക്ഷരം സംശയം പോലും ചോദിച്ചില്ല .\nഇന്ന്450 തിന് കിട്ടിയ സാധനത്തിന് നാളേക്ക് 1500 രൂപയാകുമ്പോള് അടിയന്തിര സാഹചര്യമായാലും ഒരന്വേഷണമെങ്കിലും സാധാരണയാണ്. എന്നാൽ അതൊന്നും കൊവിഡ് കാല പര്‍ചേസില് ഉണ്ടായിരുന്നില്ല. ഇതോടെ പർച്ചേസിൽ ഒരിക്കലും തീരാത്ത ധനകാര്യവകുപ്പിന്‍റെ അന്വേഷണവും ഒന്നുമാകില്ലെന്ന് ഉറപ്പായിക്കഴിഞ്ഞു\nPrevious articleഅടിക്ക് തിരിച്ചടി; വിൽ സ്മിത്തിന് 10 വർഷത്തെ വിലക്ക്\nNext articleമക്കയിലെ മസ്‍ജിദുല് ഹറമില് വാക്കേറ്റവും കൈയാങ്കളിയും; രണ്ട് പേര് പിടിയില്


F പെരുമയുടെ പതനത്തിന്‍റെ,ഉയര്‍ത്തെഴുന്നേല്‍പ്പുകളുടെ 60 വര്‍ഷങ്ങള്; മറഡോണക്ക് ഇന്ന് പിറന്നാള് - PAYYANUR NEWS\nHome SPORTS പെരുമയുടെ പതനത്തിന്‍റെ,ഉയര്‍ത്തെഴുന്നേല്‍പ്പുകളുടെ 60 വര്‍ഷങ്ങള്; മറഡോണക്ക് ഇന്ന് പിറന്നാള്\nപെരുമയുടെ പതനത്തിന്‍റെ,ഉയര്‍ത്തെഴുന്നേല്‍പ്പുകളുടെ 60 വര്‍ഷങ്ങള്; മറഡോണക്ക് ഇന്ന് പിറന്നാള്\nPAYYANUR NEWS Friday, October 30, 2020 SPORTS,\nഫുട്‌ബോള് ഇതിഹാസം ഡീഗോ മറഡോണയ്ക്ക് ഇന്ന് അറുപതാം പിറന്നാള്. ഫുട്‌ബോള് ചരിത്രത്തിലെ എക്കാലത്തെയും മഹാനായ ഈ കളിക്കാരന് ഫുട്‌ബോള് പ്രേമികള്‍ക്ക് എന്നും ഒരു വികാരമാണ്. ഫുട്‌ബോള് എന്ന മനോഹര കളിയിലെ എക്കാലത്തെയും വലിയ മാന്ത്രികന്. ബുദ്ധി കൊണ്ടും പ്രതിഭ കൊണ്ടും മൈതാനങ്ങള് കീഴടക്കിയ ഇതിഹാസം. ഡീഗോ അര്‍മാന്‍ഡോ മറഡോണ. കളിക്കളത്തില് ഒന്നൊന്നായി എതിരാളികളെ വെട്ടിയൊഴിയുന്ന മറഡോണ കണ്ണുകള്‍ക്കും ഹൃദയത്തിനും നല്‍കുന്ന ആനന്ദം വിവരണാതീതമാണ്. മികച്ച കായികശേഷി. പന്തിന് മേലുള്ള അസാധാരണമായ നിയന്ത്രണം. അപാരമായ ഡ്രിബ്ലിംഗ് മികവ്.\n1986ല് അര്‍ജന്റീന ചാമ്പ്യന്‍മാരായ ലോകകപ്പിലെ ലീഗ് മത്സരത്തില്, ഇംഗ്ലണ്ടിനെതിരെ സ്വന്തം ഹാഫില് മറഡോണയ്ക്ക് പന്ത് കിട്ടുമ്പോള് അത് പന്ത്രണ്ടാമത്തെ ടച്ചായിരുന്നു. തുടര്‍ന്നങ്ങോട്ട് ഇംഗ്ലണ്ടിന്റെ അഞ്ച് കളിക്കാരെയും ഗോളി പീറ്റര് ഷില്‍ട്ടണെയും മറികടന്ന് മറഡോണ പന്ത് വലയിലെത്തിച്ചപ്പോള് അത് ഫുട്‌ബോള് ചരിത്രത്തിലെ എക്കാലത്തെയും മികച്ച ഗോളുകളിലൊന്നായി. പിന്നീട് ഏറെ വിവാദമായൊരു ഗോള്, ആ കളിയില് അതിന് മുന്‍പ് മറഡോണ നേടിയിരുന്നു. ചാടി ഉയര്‍ന്ന് കൈ കൊണ്ട് വലയിലേയ്ക്ക് തട്ടിയിട്ടൊരു ഗോള്. അത് ദൈവത്തിന്റെ കൈ ആയിരുന്നെന്നാണ് പിന്നീട് മറഡോണ പറഞ്ഞത്. ഫുട്‌ബോള് മൈതാനത്തെ മറഡോണ എത്ര കണ്ടാലും മതിവരാത്ത കാഴ്ചയാണ്. ഭൂമിയില് കല്‍പന്ത് കളി ഉള്ളിടത്തോളം കാലം ഫുട്‌ബോള് പ്രേമികളുടെ ഹൃദയങ്ങളില് നിന്ന് ഒരിക്കലും ഒഴിഞ്ഞുപോകാത്ത, അത്യന്തം ആനന്ദദായകമായ കാഴ്ച.


ഇറാനില് നിന്നും ജീവിതസത്യസന്ധതയ്ക്ക് ഒരു പാഠം | IFFI 2016| Daughter| Dokhter\nഅസീസിയും അയാളുടെ മകളും തമ്മിലുള്ള ബന്ധമാണ് സംവിധായകനായ റേസ മിര്‍കരീമി സിനിമയില് പറയുന്നത്.\nPublished: Nov 29, 2016, 12:56 PM IST\nഅച്ഛന്-മകള് ബന്ധത്തിന്റെ ആഴവും പരപ്പും അളന്ന ജീവിതസത്യസന്ധയ്ക്കുള്ള പാഠം സമ്മാനിച്ച ഇറാനിയന് സിനിമയായിരുന്നു ഈ വര്‍ഷത്തെ ഗോവ ചലച്ചിത്രമേളയില് മികച്ച സിനിമയ്ക്കുള്ള സുവര്‍ണചകോരം നേടിയ ഡോട്ടര്. പാരമ്പര്യവാദിയും ജീവിതത്തില് നിഷ്ഠകള് പുലര്‍ത്തുന്ന തികഞ്ഞ കര്‍ക്കശക്കാരനുമായ അസീസിയും അയാളുടെ കുടുംബവുമാണ് ഡോട്ടര് സിനിമയുടെ ഇതിവൃത്തം. അതില് തന്നെ അസീസിയും അയാളുടെ മകളും തമ്മിലുള്ള ബന്ധമാണ് സംവിധായകനായ റേസ മിര്‍കരീമി സിനിമയില് പറയുന്നത്.\nസ്വാതന്ത്ര്യം കൊതിക്കുന്ന മകള് പിതാവറിയാതെ സുഹൃത്തിന്റെ പാര്‍ട്ടിയില് പങ്കെടുക്കാനായി ടെഹ്‌റാനിലേക്ക് പോകുന്നതാണ് സിനിമയിലെ വഴിത്തിരിവ്. ആദ്യമായാണ് അവള് പിതാവിന്റെ ആഗ്രഹത്തിന് വിരുദ്ധമായി ഒരു കാര്യം ചെയ്യുന്നത്. പാര്‍ട്ടിയില് പങ്കെടുത്ത് വീട്ടില് തിരിച്ചെത്താമെന്നുള്ള പ്രതീക്ഷയ്ക്ക് പക്ഷേ പ്രതികൂല കാലാവസ്ഥ തടസ്സമാകുന്നു. പിതാവിനെ ധിക്കരിച്ചുള്ള അവളുടെ ആദ്യത്തെ തീരുമാനം അങ്ങനെ ഒരു ദുരന്തത്തില് കലാശിക്കുന്നു. ശാന്തമായി ഒഴുകിയിരുന്ന കുടുംബം അതോടെ സംഘര്‍ഷഭരിതമാകുന്നു.\nമകളാണ് സിനിമയുടെ ടൈറ്റില് റോളെങ്കിലും പിതാവിന്റെ വേഷം ചെയ്ത ഫര്‍ഹാദ് അസ്‌ലാനിയാണ് സിനിമയുടെ ജീവനാഡി. അനായാസമായ അഭിനയം കൊണ്ട് കഥാപാത്രത്തിന്റെ വൈകാരികതലങ്ങള് അവിസ്മരണീയമായി അസ്‌ലാനി സിനിമയില് അവതരിപ്പിച്ചിരിക്കുന്നു. മൃദുഭാഷി. കൂടുതലും നിശബ്ദത ആഗ്രഹിക്കുന്നയാള്, അങ്ങനെ പ്രവചനാതീതമായ സ്വഭാവതലമുള്ള കഥാപാത്രത്തെ ഗംഭീരമാക്കിയതിലൂടെ അസ്‌ലാനി മികച്ച നടനുള്ള രജതമയൂരവും ചലച്ചിത്രമേളയില് സ്വന്തമാക്കി.\nമോസ്‌കോ അന്താരാഷ്ട്ര ചലച്ചിത്രോത്സവത്തിലും മികച്ച സിനിമയായി ഡോട്ടര് തിരഞ്ഞെടുക്കപ്പെട്ടിരുന്നു.\n2005 ല് മൊഹമ്മദ് റസോള്‍ഫിന്റെ 'ദി അയണ് ഐലന്‍ഡി'ന് ശേഷം 11 വര്‍ഷം കഴിഞ്ഞാണ് ഒരു ഇറാനിയന് ചിത്രം മികച്ച സിനിമയ്ക്കുള്ള സുവര്‍ണ മയൂരം നേടുന്നത്.\nഎല്ലാക്കാലത്തും ജീവിതഗന്ധിയായ സിനിമകള് പിറക്കുന്ന നാടാണ് ഇറാന്. മക്ബല്‍ബഫിന്റെയും, അബ്ബാസ് കയ്‌റോസ്തമിയുടേയും ജാഫര് പനാഹിയുടേയും അസ്ഗര് ഫര്‍ഹാദിയുടേയും നാട്ടില് നിന്ന് ഇത്തവണ ചലച്ചിത്രമേളയ്‌ക്കെത്തിയവയില് ഏറ്റവും ശ്രദ്ധ നേടിയ ചിത്രങ്ങള് ഡോട്ടറും ഫര്‍ഹാദിയുടെ ദി സെയില്‍സ്മാനുമായിരുന്നു. റേസ മിര്‍കരീമിയുടെ ആദ്യ ചിത്രമായ ചൈല്‍ഡ് ആന്‍ഡ് സോള്‍ജിയര് (1999) ദേശീയതലത്തിലും രാജ്യാന്തരതലത്തിലും നിരവധി അവാര്‍ഡുകള് നേടിയ സിനിമയായിരുന്നു. അര്‍ഥവത്തായ ജീവിതവും മറഞ്ഞിരിക്കുന്ന ജീവിത യാഥാര്‍ഥ്യങ്ങളും സിനിമയാക്കാന് പഠിപ്പിച്ച അബ്ബാസ് കയ്‌റോസ് തമിയാണ് തന്റെ ടീച്ചറെന്ന് സുവര്‍ണ മയൂരം ഏറ്റുവാങ്ങിക്കൊണ്ട് റേസ മിര്‍കരീമി പറഞ്ഞു.\nഅദ്ദേഹത്തിന്റെ വാക്കുകള് ഈ വര്‍ഷം ജൂലായില് അന്തരിച്ച അബ്ബാസ് കയ് ടറോസ്തമിയ്ക്കുള്ള ആദരവുകൂടിയായി മാറി.\nഉച്ചഭക്ഷണത്തിനു വൈകിയെത്തി; കണ്ടത് മകളുടെ ദുരന്തം\nവിഷം കലര്‍ത്തിയ മദ്യം നല്‍കി, തലയ്ക്കടിച്ചും കുത്തിയും കൊന്നു; മകളും കാമുകനും കുറ്റക്കാര്


യുവാക്കൾ മാധ്യമങ്ങളിലൂടെ മാറ്റത്തിന്റെ പ്രകമ്പനം സൃഷ്ടിക്കാൻ പ്രാപ്തരായവർ – കൽപ്പറ്റ നാരായണൻ\nBy adminn |January 13,2018\nയുവാക്കൾ മാധ്യമങ്ങളിലൂടെ മാറ്റത്തിന്റെ പ്രകമ്പനം സൃഷ്ടിക്കാൻ പ്രാപ്തരായവർ - കൽപ്പറ്റ നാരായണൻ മാധ്യമങ്ങളിലൂടെ മാറ്റത്തിന്റെ പ്രകമ്പനം സൃഷ്ടിക്കാൻ പ്രാപ്തരായവരാണ് ഇന്നത്തെ യുവതലമുറയെന്ന് പ്രശസ്ത എഴുത്തുകാരൻ കൽപ്പറ്റ നാരായണൻ അഭിപ്രായപ്പെട്ടു. എന്നാൽ ഇത് പൂർണ്ണമാകണമെങ്കിൽ ശീലങ്ങളിൽ നിന്ന് മാറിച്ചിന്തിക്കണം. എങ്കിൽ മാത്രമേ നീതിനിഷേധം കാണുവാനും അവ വസ്തുനിഷ്ഠമായി അവതരിപ്പിക്കാനും സാധിക്കുകയുളളൂവെന്നും കൽപ്പറ്റ നാരായണൻ പറഞ്ഞു. യുവജന പ്രകമ്പനം എന്നതായിരിക്കണം ഈ നൂറ്റാണ്ടിലെ ഏറ്റവും നല്ല വാക്ക് എന്ന് അദ്ദേഹം യുവാക്കളെ ഓർമ്മിപ്പിച്ചു. രണ്ടാമത് മാറ്റൊലി മനുഷ്യാവകാശ മാധ്യമപുരസ്‌കാരം സമർപ്പിച്ച് സംസാരിക്കുകയായിരുന്നു കൽപ്പറ്റ നാരായണൻ. കണ്ണ് തുറന്ന് പിടിച്ച് പുതുമ കണ്ടെത്തുന്നതിനോടൊപ്പം നീതിയുടെ ഭാഗം തന്നെ അവതരിപ്പിക്കാൻ ശ്രമിക്കണമെന്നും അദ്ദേഹം പറഞ്ഞു. മംഗളം ചാനൽ റിപ്പോർട്ടർ ജയരാജ് ബത്തേരിയുടെ കനിവ് തേടുന്നവർ എന്ന വാർത്താ പരമ്പരയാണ് രണ്ടാമത് മാറ്റൊലി മനുഷ്യാവകാശ മാധ്യമപുരസ്‌കാരം നേടിയത്. ക്യാഷ് അവാർഡും പ്രശസ്തി പത്രവും ജില്ലാ പഞ്ചായത്ത് പ്രസിഡന്റ് ടി.ഉഷാകുമാരി സമ്മാനിച്ചു.\nപുരസ്‌കാര സമർപ്പണത്തോട് അനുബന്ധിച്ച് നടന്ന മാധ്യമശിൽപശാലയിൽ പുൽപ്പളളി പഴശ്ശിരാജാ, ലക്കിടി ഓറിയന്റൽ, കൽപ്പറ്റ ഗവ.കോളജ് എന്നിവിടങ്ങളിലെ വിദ്യാർത്ഥികൾ പ്രബന്ധം അവതരിപ്പിച്ചു. മാനന്തവാടി മേരി മാതാ കോളേജ് മലയാള വിഭാഗം തലവൻ ഡോ. ജോസഫ് കെ. ജോബ് മോഡറേറ്ററായിരുന്നു.6കോളജിൽ നിന്നായി 200 ഓളം വിദ്യാർത്ഥികൾ ശിൽപശാലയിൽ പങ്കെടുത്തു. തുടർന്ന് നടന്ന മാധ്യമ സംവാദത്തിന് എം. കമൽ, രമേശ് എഴുത്തച്ഛൻ എന്നിവർ നേതൃത്വം നൽകി. പ്രബന്ധം അവതരിപ്പിച്ച വിദ്യാർത്ഥികൾക്ക് അഞ്ചുകുന്ന് മാറ്റൊലിക്കൂട്ടം പ്രതിനിധി ശിവരാമൻ മാസ്റ്റർ മെമന്റോ വിതരണം ചെയ്തു. മാറ്റൊലി സ്ഥാപക ഡയറക്ടർ ഡോ. ഫാ. തോമസ് ജോസഫ് തേരകം പുരസ്‌കാര സമ്മേളത്തിൽ അധ്യക്ഷത വഹിച്ചു. മാറ്റൊലിക്കൂട്ടം പ്രസിഡന്റ് ഷാജൻ ജോസ് അവാർഡ് ജേതാവിനെ പരിചയപ്പെടുത്തി. റേഡിയോ മാറ്റൊലി സ്റ്റേഷൻ ഡയറക്ടർ ഡോ. ഫാ. സെബാസ്റ്റ്യൻ പുത്തേൻ, അസിസ്റ്റന്റ് ഡയറക്ടർമാരായ ഫാ. മനോജ് കാക്കോനാൽ, ഫാ. സന്തോഷ് കാവുങ്കൽ, മാനന്തവാടി പ്രസ് ക്ലബ്ബ് പ്രസിഡന്റ് സുരേഷ് തലപ്പുഴ, മാനന്തവാടി മേരി മാതാ കോളജ് അധ്യാപകൻ ഡോ.പി.പി. ഷാജു, മാറ്റൊലിക്കൂട്ടം കോർഡിനേറ്റർ ഷാജു പി. ജെയിംസ് എന്നിവർ സംസാരിച്ചു.


കക്കാടിന്റെ പുരാവൃത്തം: കെബിആർ കാതിക്കുടം - 2\nകെബിആർ കാതിക്കുടം - 2\nശ്രദ്ധിക്കുക: മുൻ‌പോസ്റ്റിന്റെ തുടർച്ചയാണ് ഈ പോസ്റ്റ്\nകാതിക്കുടം ദേശത്തെ ആദ്യത്തെ ലൈറ്റ് ആൻഡ് സൌണ്ട്സ് അങ്ങിനെ പിറന്നു. സംഭവം നടക്കുന്നത് തൊണ്ണൂറുകളുടെ തുടക്കത്തിലാണ്. അക്കാലത്തു നാട്ടിലോ സമീപപ്രദേശങ്ങളിലോ വേറെ ലൈറ്റ് & സൌണ്ട്സ് ഇല്ല. കൊരട്ടിയിൽ വി‌ബ്‌ജിയോർ എന്ന കൂട്ടർ മാത്രമേയുള്ളൂ. അവരുടെ വാടക പലര്‍ക്കും താങ്ങാനാകില്ലായിരുന്നു. ഇക്കാരണങ്ങളാൽ തന്റെ സ്ഥാപനം പച്ചപിടിക്കുമെന്നു കോക്കാടൻ ഉറപ്പിച്ചു. ഭാവനകൾ കാണാൻ തുടങ്ങി. രണ്ടുകൊല്ലത്തിനുശേഷം അന്നമനടയിൽ സ്വന്തം ഓഫീസ് തുടങ്ങുന്ന ചിന്തയിലേക്കുവരെ കാര്യങ്ങളെത്തി. പക്ഷേ അതെല്ലാം ആസ്ഥാനത്താക്കി, ഇട്ടൂപ്പിന്റെ വീട്ടിലെ വയറിങ്ങ് എഫൿടിന്റെ വ്യാപനം നിമിത്തം, ഉത്സവങ്ങൾക്കും അയ്യപ്പൻ വിളക്കുകൾക്കും അദ്ദേഹത്തെ അധികമാരും വിളിച്ചില്ല. അപൂർവ്വമായി വന്നവരാകട്ടെ വി‌ബ്‌ജിയോർ തഴഞ്ഞതുകൊണ്ടു മാത്രം എത്തിയവരായിരുന്നു.\nവർക്കുകളുടെ ദാരിദ്രത്തിൽനിന്നു കരകയറാൻ കോക്കാടൻ കണ്ട വഴി തന്റെ സര്‍വ്വീസ് സൌജന്യമായി കുറച്ചുനാളത്തേക്കു നല്‍കുകയാണ്. കൊച്ചുങ്ങളുടെ ചോറൂണും മരണ അടിയന്തിരങ്ങൾ പോലുള്ള ലൈറ്റ്സ് ആവശ്യമില്ലാത്ത ചെറിയ ആഘോഷങ്ങൾക്കുവരെ അദ്ദേഹം ഉപകരണങ്ങൾ വിട്ടുകൊടുത്തു. വേണ്ടെന്നു പറഞ്ഞവരോടു തട്ടിക്കയറി, നിർബന്ധിച്ചു നൽകി. അയ്യങ്കോവ് ശാസ്താവിന്റെ അമ്പലവിളക്കും ഉത്സവവും സൌജന്യമായി ചെയ്തു. ഇവയുടെയെല്ലാം വിജയം അദ്ദേഹത്തിന്റെ രാശി തെളിയിച്ചു. ആളുകൾ അങ്ങിങ്ങായി അടക്കം പറഞ്ഞുതുടങ്ങി. ‘രവി ആളു കൊള്ളാം ട്ടാ’. ഫലം ഒന്നരവര്‍ഷം ആയപ്പോഴേക്കും കരാറുകൾ തുടരെത്തുടരെ എത്തി. ഉത്സവപ്പറമ്പുകളിലും കല്യാണവീടുകളിലും ‘കെബിആർ‘ എന്ന പേര് ട്യൂബ്‌ലൈറ്റുകളുടെ വെളിച്ചത്തിൽ മിന്നിത്തിളങ്ങി. തിരക്കായതോടെ അനുജൻ സന്തോഷിനെയും കൂടെകൂട്ടി. മൈക്ക്, കോളാമ്പി സ്‌പീക്കറുകൾ, അനുബന്ധസാമഗ്രികൾ എന്നിവ നാടുനീളെ കൊണ്ടുനടക്കാൻ ഒരു ഓട്ടോ വാങ്ങി അയ്യങ്കോവ് ശ്രീധര്‍മ്മശാസ്‌താവ് എന്ന പേരു നൽകി. അങ്ങിനെ ഭൂതകാലം മറന്നു കോക്കാടൻ രവി ടോപ്‌ഗിയറിലായി. ശേഷമുള്ള അഞ്ചെട്ടു കൊല്ലംകൊണ്ടു നാട്ടിലെ ചെറുതും വലുതുമായ ഏതാണ്ടെല്ലാ വര്‍ക്കുകളും ഒന്നുകിൽ സ്ഥിരമായി അല്ലെങ്കിൽ ഇടക്കിടെയായി രവി ചെയ്‌തു. ഒന്നൊഴിച്ച്. ചെറുവാളൂർ പിഷാരത്ത് ക്ഷേത്രത്തിലെ ഉത്സവം!\nചങ്ക്രമത്തുവീട്ടിൽ ശശിയുടെ ഉടമസ്ഥതയിലുള്ള പിഷാരത്തു അമ്പലം നാട്ടിലെ ഏക ശ്രീകൃഷ്‌ണ ക്ഷേത്രമാണ്. സ്വന്തമായി അന്നമനട ഉമാമഹേശ്വരൻ എന്ന ലക്ഷണമൊത്ത കൊമ്പനും ‘ഗോവിന്ദ്’ എന്ന പേരിൽ മൂന്നുനാലു ബസുകളുമുള്ള പ്രമുഖവ്യൿതിയാണു ചങ്ക്രമത്തു ശശി. മറ്റു ക്ഷേത്രങ്ങളിൽ‌നിന്നു പിഷാരത്ത് അമ്പലത്തിനു ഒരു പ്രധാന വ്യത്യാസമുണ്ട്. ശ്രികോവിൽ പടിഞ്ഞാറു ഭാഗത്തേക്കാണ് തുറക്കുന്നത്, കിഴക്കോട്ടല്ല. അമ്പലത്തിനു മുന്നിൽ വിശാലമായ സ്‌കൂൾ ഗ്രൌണ്ട്. അവിടെ ശ്രീകോവിലിനു നേർ‌രേഖയിൽ രണ്ടു കൂറ്റൻ അരയാലുകൾ. ഋതുഭേദമന്യെ ഒന്നരാടം ഇടവിട്ടു തളിർക്കുകയും കൊഴിയുകയും ചെയ്യുന്നവ. നാട്ടിലെ ഏറ്റവും പ്രശസ്‌തമായ പിഷാരത്ത് അമ്പലത്തിലെ ഉത്സവം കൈകാര്യം ചെയ്യുകയെന്നത് ഏതൊരു ലൈറ്റ് & സൌണ്ട്സ് ഉടമയുടേയും അഭിമാനപ്രശ്‌നമാണ്. രവിയും അതിൽനിന്നു വ്യത്യസ്തനല്ല.\nആറാട്ട് ഉൾപ്പെടെ എട്ടുദിവസം നീണ്ടുനിൽക്കുന്നതാണു പിഷാരത്ത് ക്ഷേത്രോത്സവം. എല്ലാ ദിവസവും നല്ല പരിപാടികൾ ഉണ്ടാകും. കൃഷ്‌ണനാട്ടം, നൃത്തനൃത്യങ്ങൾ, ഗാനമേള, സംഗീതകച്ചേരി തുടങ്ങിയവ. വലിയവിളക്കു ദിവസം രാവിലെയും ഉച്ചക്കും കാഴ്‌ചശിവേലി. പാണ്ടിമേളത്തിനു പെരുവനവും രാത്രി എഴുന്നള്ളിപ്പ് സമയത്തുള്ള പഞ്ചവാദ്യത്തിനു അന്നമനട പരമേശ്വരമാരാരും ആയിരിക്കും മിക്കവാറും പ്രമാണം. ദീപരാധനക്കു ശേഷം ഇരട്ടത്തായമ്പകയോ മുത്തായമ്പകയോ സുനിശ്ചിതം. തായമ്പക ഒഴിച്ചുള്ള എല്ലാ പരിപാടികളും നടത്താറുള്ളത് അമ്പലത്തിനു മുന്നിലെ സ്കൂൾ ഗ്രൌണ്ടിലാണ്. നാലു ഫുട്ബാൾ മൈതാനത്തിന്റെ വലുപ്പമുള്ള സ്കൂൾഗ്രൌണ്ടിൽ ഉത്സവത്തിനു വലിയ മൈക്ക്സെറ്റുകളും ട്യൂബ്‌ലൈറ്റുകളും സജ്ജീകരിക്കണം. അതു ചില്ലറ കാര്യമല്ല. മൈതാനത്തിന്റെ മുക്കിലും മൂലയിലും നൂറോളം മുളങ്കോലുകൾനാട്ടി അതിൽ ട്യൂബുവച്ചു കെട്ടണം. ട്യൂബുകളിൽ ഒന്നും ഇടക്കുപോലും കണ്ണുചിമ്മരുതെന്നു കമ്മറ്റിക്കാർക്കു നിർബന്ധമാണ്. പക്ഷേ അഞ്ചുമിനിറ്റു കത്തിയാൽ പിന്നെ അഞ്ചു മിനിറ്റ് വിശ്രമിക്കുന്നത് കെബി‌ആറിന്റെ ട്യൂബ്‌ലൈറ്റുകളുടെ പ്രത്യേകതയും പതിവുമാണ്. ഈ ന്യൂനത മറികടക്കേണ്ടതുണ്ട്. കൂടാതെ ശരിയായരീതിയിൽ ശബ്‌ദക്രമീകരണം നടത്താൻ കെബി‌ആർ ലൈറ്റ് ആൻഡ് സൌണ്ട്‌സിൽ നിലവിലുള്ളതിന്റെ മൂന്നിരട്ടിയെങ്കിലും സെറ്റുകൾ വേണം. ഇത്യാദി കാരണങ്ങളാൽ ഉത്സവത്തിന്റെ കരാർ കൊരട്ടിയിലെ വി‌ബ്‌ജിയോർ ലൈറ്റ് & സൌണ്ട്സിനാണു സ്ഥിരമായി ലഭിക്കുക. അവർ ആ റോൾ ഭംഗിയാക്കുകയും ചെയ്യാറുണ്ട്.\nരണ്ടായിരത്തിരണ്ടിലെ ഉത്സവം അടുത്തപ്പോൾ കോക്കാടൻ രണ്ടും കല്പിച്ചു രംഗത്തിറങ്ങിനോക്കി. ഉത്സവക്കമ്മറ്റി അംഗങ്ങളുടെ അടുത്ത സുഹൃത്തും, അക്കാലത്തു മിസ്റ്റർ പനമ്പിള്ളിയുമായിരുന്ന കക്കാടുകാരൻ മണിലാലിനെ അദ്ദേഹം പോയികണ്ടു. അതിരാവിലെ എത്തുമ്പോൾ മണിലാൽ എന്ന ലാലു സൂര്യനമസ്കാരം ചെയ്യുകയായിരുന്നു. പത്തിരുപതു തവണ നിഷ്‌പ്രയാസം മൂരിനിവർന്ന ശേഷം ലാലു കയ്യിന്റെ മസിൽ രവിക്കുനേരെ പെരുപ്പിച്ചു കാണിച്ചു. അത്രയൊന്നും പൊങ്ങിയില്ലെങ്കിലും സാധിക്കേണ്ട കൃത്യത്തെപ്പറ്റി ഓർത്തപ്പോൾ പ്രശംസിക്കുന്നതിൽ രവി പിശുക്കു കാട്ടിയില്ല. ഞെട്ടിയതുപോലെ അദ്ദേഹം കണ്ണുകൾ തുറിപ്പിച്ചു.\n“ഹൌ. എന്തൂട്ടാ ഈ സൈസ് ലാലൂ. ഇതെങ്ങന്യാ ഒപ്പിച്ചേ?”\nകേട്ടവാക്കുകളിൽ ഉത്തേജിതനായി ലാലു വേറെയും പോസുകൾ കാണിച്ചു. ബോറടിച്ചെങ്കിലും രവി വീണ്ടും ധാരാളിയായി. പ്രശംസാ വാക്കുകൾ ധാരയായി ചൊരിഞ്ഞു. ഒടുവിൽ വന്നകാര്യം നയത്തിൽ അവതരിപ്പിച്ചു. രവിയുടെ പ്രതീക്ഷകൾക്കു വിപരീതമായി ലാലു അതത്ര ഗൌരവത്തോടെ എടുത്തില്ല.\n“കരാർ പതിവുപോലെ കൊരട്ടിക്കാർക്ക് കൊടുക്കാനാ കമ്മറ്റീടെ പ്ലാൻ”\nരവി താഴ്‌മയായി പറഞ്ഞു. “ലാലു ഇതിലെടപെടണം. പറ്റൂങ്കി എനിക്ക് ശരിയാക്കിത്തരണം”\n“നോക്കാം. പക്ഷേ കിട്ടാണ്ടിരിക്കാനാ സാദ്ധ്യത. എല്ലാ കൊല്ലോം കൊരട്ടിക്കാരല്ലേ നടത്താറ്. ഇന്നേവരെ കൊഴപ്പോന്നും ഇണ്ടാക്കീട്ടൂല്ല്യ. അപ്പോ പിന്നെ എന്തുട്ട് പറഞ്ഞാ മാറ്റാ?”\nരവി ഒന്നും മിണ്ടാതെ തിരിച്ചുനടന്നു. പറഞ്ഞത് ന്യായമാണ്. ഒരുവേള കമ്മറ്റിക്കാരെ തന്നെ പോയികണ്ടാലോ എന്നു ആലോചിച്ചെങ്കിലും പുനരാലോചനയിൽ അതു ഉപേക്ഷിച്ചു. അക്കൊല്ലവും ലൈറ്റ് & സൌണ്ട്സ് കരാർ വിബ്‌ജിയോർ കൊണ്ടുപോയി. പക്ഷേ വേറൊരു തരത്തിൽ ഉത്സവത്തിന്റെ ഭാഗഭാക്കാകാൻ രവിക്കു സാധിച്ചു. ലൈറ്റ് & സൌണ്ട്സ് കരാറിനു രവി പരിശ്രമിച്ചതും പരാജയപ്പെട്ടതുമെല്ലാം അറിയാവുന്ന ഒരാൾ അക്കൊല്ലം ഒരു ആനയെ സ്പോൺസർ ചെയ്യാൻ അദ്ദേഹത്തെ അനുവദിച്ചു. സാധാരണഗതിയിൽ അതു തീർത്തും സാധ്യമല്ലാത്ത കാര്യമാണ്. കാരണം ഉത്സവത്തിനു വരുന്ന ഏഴു ആനകളിൽ ഏഴും സ്പോൺസർ ചെയ്യാൻ പതിവുകാരുണ്ട്. ആ മുൻ‌ഗണന തെറ്റിക്കുക സാധ്യമല്ല തന്നെ. രവി ആലോചിച്ചപ്പോൾ ലൈറ്റ്&സൌണ്ട്സ് കരാർ നേടിയെടുക്കാൻ പറ്റാത്തതിന്റെ ക്ഷീണം ആനയെ സ്പോൺസർ ചെയ്യുന്നതിലൂടെ കുറേയൊക്കെ മറികടക്കാമെന്നു തോന്നി. ഉട്ടോളി രാജശേഖരൻ എന്ന കൊമ്പൻ അങ്ങിനെ വരവായി.\nഉത്സവം ഏപ്രിൽ രണ്ടാമത്തെ ആഴ്ച വിഷുവിനോടു അടുപ്പിച്ചാണു നടന്നത്. നല്ല ചൂടിന്റെ കാലം. രവി രാവിലത്തെ കാഴ്‌ചശിവേലിക്കു മുമ്പേതന്നെ അമ്പലപ്പറമ്പിലെത്തി ഉട്ടോളി രാജശേഖരനുവേണ്ടി എല്ലാം ഒരുക്കുന്നതിൽ തികഞ്ഞ ശ്രദ്ധ പ്രദർശിപ്പിച്ചു. തലേന്നുതന്നെ തൈക്കൂട്ടം പനമ്പിള്ളിക്കടവിന്റെ ഓരത്തു തലയുയർത്തി നിന്നിരുന്ന പനയിൽ കയറി പട്ടകൾ വെട്ടി, വട്ടപ്പറമ്പൻ ജയന്റെ വിക്രംവണ്ടിയിൽ സ്ഥലത്തെത്തിച്ചിരുന്നു. രാവിലെയും ഉച്ചക്കുമുള്ള കാഴ്‌ചശിവേലിക്കു ശേഷം വിക്രംവണ്ടിയിൽ തന്നെ വലിയൊരു ടാങ്ക് ശീതീകരിച്ച വെള്ളമെത്തിച്ചു ഉട്ടോളിക്കു ധാരകോരി. കക്കാടിലെ ആനപ്രേമി സന്തോഷിന്റെ വക അഞ്ചു വാഴക്കുലകളും ഇതിനിടയിൽ എത്തി. അതിൽ രണ്ടുകുല ചെമ്പൂവനും. ഇതെല്ലാം ശാപ്പിട്ടു, പിശുക്കാതെ പിണ്ഢമിട്ട് ഉട്ടോളി പ്രസന്നവദനായി നിന്നു.\nഉത്സവത്തിനുവന്ന ആനപ്രേമികളിൽ ചിലർ അന്വേഷിച്ചു. “അല്ല രവി ലൈറ്റാന്റ് സൌണ്ട് കരാറ് കിട്ടാൻ ശ്രമിച്ചൂന്ന് കേട്ടല്ലോ. എന്തേ ശരിയാവാഞ്ഞേ?”\nകോക്കാടൻ ഓർത്തു. ശ്രമിച്ചിട്ടു കിട്ടിയില്ലെന്നു പറഞ്ഞാൽ ക്ഷീണമാണ്. അതുകൊണ്ട് എല്ലാം നിഷേധിച്ചു. “ഹഹഹ. അതെല്ലാം കേട്ടുകേഴ്‌വികള്. കോക്കാടൻ എറങ്ങി കളിച്ചാ ഗോളടിച്ചേ തിരിച്ചുകേറൂ. ഗോളടിച്ചിട്ടില്ലെങ്കി അതിന്റെ അർത്ഥം കളിച്ചില്ലാന്നാ“ ഒന്നു നിർത്തി രവി കൂട്ടിച്ചേർത്തു.\n“ഇതിപ്പോ ശശിച്ചേട്ടൻ നിർബന്ധിച്ചോണ്ട് ഞാനൊരു ആനേനെ സ്‌പോൺസർ ചെയ്‌തു. അത് നേരാവണ്ണം നോക്കിനടത്തണ്ടത് എന്റെ ചൊമതല്യാ. അല്ലേ. ഇത് കഴിഞ്ഞാ ഞാൻ വന്നപോലെ അങ്ങട് പോവും. അത്രേള്ളൂ”\nദീപാരാധനക്കു ശേഷം ഇരട്ടത്തായമ്പക. അതുകഴിഞ്ഞാണ് തെക്കെവിടെയോ ഉള്ള പേരെടുത്ത ഒരു ട്രൂപ്പുകാരുടെ നാടകം ആരംഭിച്ചത്. അനവധി സ്റ്റേജുകൾ കിട്ടിയ നാടകം. കാണാൻ പതിവിലധികം കാണികൾ വന്നുചേർന്നിരുന്നു. ന്യൂസ്‌പേപ്പറുകളും പുതപ്പുകളും നിലത്തുവിരിച്ചു അവർ ഇരുന്നു. ചിലർ കിടന്നു. ഉറങ്ങി. ആഘോഷമായി തുടങ്ങിയ നാടകം ഒമ്പതരക്കുശേഷവും തകർത്തു മുന്നേറി. കലാപരിപാടികൾ ഇഷ്‌ടമായിരുന്നെങ്കിലും രവി സ്റ്റേജിനു അടുത്തുണ്ടായിരുന്നില്ല. രാത്രി പത്തരക്കുള്ള എഴുന്നള്ളിപ്പിനു ആനയെ ഒരുക്കുന്നിടത്തായിരുന്നു അദ്ദേഹം.\nഅമ്പലപ്പറമ്പിന്റെ വശത്തുകൂടി പോകുന്ന ടാർറോഡിനു അരികിലുള്ള പുളിമരച്ചുവട്ടിലാണ് ഉട്ടോളിയെ തളച്ചിരുന്നത്. പുളിമരത്തിന്റെ തായ്‌വേരൊഴികെ മറ്റു വേരുകളെല്ലാം പുറത്തുകാണാമായിരുന്നു. പണ്ടുകാലത്തു അവിടം ഉയർന്ന പ്രതലമാണെന്നു സൂചനതരുന്ന തെളിവ്. ഗ്രൌണ്ടിനു കൂടുതൽ വിസ്‌താരം ലഭിക്കാൻ വേണ്ടി മണ്ണുമാന്തിയപ്പോൾ ഏതോ പ്രകൃതിസ്‌നേഹി പുളിമരത്തിന്റെ ഭാഗം ഒഴിച്ചിട്ടു. പക്ഷേ ഓരോ കാലവർഷവും വേരുകളെ വലിച്ചുപുറത്തിട്ടുകൊണ്ടിരുന്നു. ഇനി തായ്‌വേരുമാത്രം ബാക്കി. മണ്ണടിച്ചു സംരക്ഷിച്ചില്ലെങ്കിൽ, ഗ്രൌണ്ടിൽ പൊരിവെയിലത്തും, മഴക്കാലത്തും കളിക്കാൻ വരുന്നവർക്കു ഒരു കുടത്താങ്ങായി നിൽക്കുന്ന ആ പുളിമരം അടുത്തുതന്നെ നിലം‌പതിക്കും. ചെറുവാളൂർ സ്കൂൾ ഗ്രൌണ്ടിന്റെ സ്വത്വത്തിലെ അവശേഷിക്കുന്ന പഴമയും അങ്ങിനെ വിടവാങ്ങും. വാളൂരിലും സമീപപ്രദേശങ്ങളിലുമുള്ള എല്ലാവർക്കും സുപരിചിതമായ ഈ പുളിമരത്തിനു അടുത്തായിരുന്നു ഉട്ടോളി രാജശേഖരനെ തളച്ചിരുന്നത്. തളച്ചു എന്നുപറയാൻ മാത്രം ഒന്നുമില്ല. മുൻ‌കാലുകളിൽ കൂച്ചുവിലങ്ങ്. അത്രതന്നെ.\nആനക്കു അണിയാനുള്ള നെറ്റിപ്പട്ടം സന്തോഷിന്റെ നേതൃത്വത്തിൽ ചിലർ താ‍ങ്ങിപ്പിടിച്ചു കൊണ്ടുവന്നു. ചുറ്റും തിങ്ങിക്കൂടിയ പത്തിരുപത് ആനപ്രേമികളെ തള്ളിമാറ്റി രവി നെറ്റിപ്പട്ടം ചുമക്കുന്നവർക്കു വഴികാണിച്ചു കൊടുത്തു. അന്നേരമാണു രവിയെ പുറകിൽനിന്നു ഉഗ്രസ്വരത്തിൽ ഒരാൾ വിളിച്ചത്\nഎല്ലാവരും ഞെട്ടി തിരിഞ്ഞുനോക്കി. അതാ പുരുഷു!. കോക്കാടൻ ഭാസ്കരന്റെ അടുത്ത സുഹൃത്ത്. ആനയെ സ്പോൺസർ ചെയ്യുന്ന കാര്യം പറയാൻ വിട്ടുപോയെന്നു ഓർത്തപ്പോൾ തന്നെ വിളിയിലെ ഉദ്ദേശം രവിക്കു മനസ്സിലായി.\n“എന്റെ പുരുഷുച്ചേട്ടാ. ഇതെവ്യട്യായിരുന്നു?. ഇന്നലെ വൈന്നേരം പനമ്പിള്ളിക്കടവീ പനമ്പട്ട വെട്ടാൻ പോയപ്പോക്കൂടി ഞാൻ ഉഷേച്ചീനോട് ചോയ്ച്ചതാ, പുരുഷുച്ചേട്ടൻ എവട്യാന്ന്. ആനേനെ സ്പോൺസർ ചെയ്ത കാര്യം പറയാണ്ട് എനിക്ക് എന്തൊരു സങ്കടായിരുന്നൂന്നാ. അല്ലേടാ സന്തോഷേ? “\nകോക്കാടൻ പട്ട താങ്ങിപ്പിടിച്ചിരുന്ന സന്തോഷിനോട് ചോദിച്ചു. അദ്ദേഹം ആദ്യം അല്ലെന്നും പിന്നീട് അതെയെന്നും വരുന്ന അർത്ഥത്തിൽ തലയാട്ടി. കോക്കാടൻ പതം പറഞ്ഞു.\n“ഇപ്പ കണ്ടപ്പഴാ ഒന്ന് സമാധാനായേ“\nരവി വികാരാധീനനായി. പുരുഷോത്തമൻ തണുത്തു. ആനയെ അടിമുടിനോക്കി കൊള്ളാമെന്നു കൈത്തലമനക്കി. രവിക്കു സന്തോഷമായി. രണ്ടാം പാപ്പാൻ ആനപ്പുറത്തു കയറി നെറ്റിപ്പട്ടം വലിച്ചുശരിയാക്കാൻ തുടങ്ങി. നോക്കിനിന്നു മടുത്തപ്പോൾ എന്തെങ്കിലും പറയണ്ടേ എന്നു കരുതി കോക്കാടൻ നടക്കാൻ സാധ്യതയില്ല്ലാത്ത ഒരുകാര്യം കാച്ചി.\n“അടുത്തകൊല്ലം രാമേന്ദ്രനെ സ്‌പോൺസർ ചെയ്‌താലോന്ന് ആലോചിക്കാ ഞാൻ”\nചുറ്റും കൂടിനിന്നവരിൽ ചിലർ ചിരിച്ചു. ആരോ വിളിച്ചുചോദിച്ചു. “കാശ്‌ണ്ട്‌റാ രവ്യേ?”\nകോക്കാടൻ വിക്കി. “കാശാ കാശ്... കാശക്കെ ഇണ്ടാവും“\nതിരിച്ചടിക്കാൻ ആശയം കിട്ടിയപ്പോൾ അദ്ദേഹം വീറോടെ പറഞ്ഞു. “എനിക്കിതുവരെ എല്ലാരും തരാനൊള്ള കുടിശ്ശിക തന്നാതി. എല്ലാ കൊല്ലോം രാമേന്ദ്രനെ ഇവടെ എത്തിക്കാം. ഏറ്റോ?“\nസംഭാഷണം ഇത്രയുമെത്തിയപ്പോൾ മൈക്കുസെറ്റിലൂടെ വരുന്ന ശബ്ദങ്ങൾ നിലച്ചു. പുളിമരത്തിനു സമീപം വച്ചിരുന്ന സെറ്റിൽ‌നിന്നു ‘ശ്‌ശ്‌ശ്’ എന്ന സ്വരം പുറത്തുവന്നു. എല്ലാവരും തലതിരിച്ചു സ്റ്റേജിനുനേരെ നോക്കി. അവിടെ ഒന്നോരണ്ടോ ട്യൂബുകൾ മാത്രം മങ്ങിക്കത്തുന്നു. വെളിച്ചമില്ലാത്തതിനാൽ നാടകം നിർത്തിവച്ചിരിക്കുകയാണ്. അഞ്ചുനിമിഷത്തിനുള്ളിൽ മങ്ങിക്കത്തിയിരുന്ന ട്യൂബുകളും കെട്ടു സ്റ്റേജിനുചുറ്റും ഇരുട്ടു പരന്നു. കാണികൾക്കിടയിൽ വിസിലടികളുടെ പൂരം.\nആരോ പറഞ്ഞു. “കറന്റു പോയീന്നാ തോന്നണേ”\nഅമ്പലക്കമ്മറ്റിയിലെ അംഗങ്ങൾ പരിപാടികൾ പ്രശ്‌നമില്ലാതെ നടക്കുന്നതിൽ ആശ്വസിച്ചു, ഒരു പെട്ടിക്കടക്കു മുന്നിൽനിന്നു കപ്പലണ്ടി കൊറിക്കുകയായിരുന്നു. സ്റ്റേജിലെയടക്കം മൈതാനത്തിന്റെ ഒരുഭാഗത്തെ ലൈറ്റുകൾ അണഞ്ഞപ്പോൾ അപകടം മനസ്സിലാക്കി അവർ ഓടിയെത്തി. ടർപ്പായ മറച്ചുണ്ടാക്കിയ ലൈറ്റ് & സൌണ്ട്സ് കൺ‌ട്രോൾ റൂമിൽ കടന്നു. അവിടെ ഒരു പയ്യൻ മാത്രമേ ഉണ്ടായിരുന്നുള്ളൂ. നല്ലശതമാനം പരിപാടികൾ കഴിഞ്ഞതിനാൽ സീനിയറായ ഓപ്പറേറ്റർ പുറത്തുപോയിരുന്നു. പയ്യനാണെങ്കിൽ സ്വിച്ചുകൾ ഓൺ ഓഫ് ചെയ്യുക, ശബ്ദം ക്രമീകരിക്കുക തുടങ്ങിയ അടിസ്ഥാനജോലികളേ അറിയൂ. ചുരുക്കത്തിൽ സംഗതികൾ കുഴപ്പത്തിലായി. ഇനിയെന്തു ചെയ്യണമെന്ന കാര്യത്തിൽ കമ്മറ്റിക്കാർ പിന്നെ സംശയിച്ചില്ല. ഒരാൾ ഉച്ചത്തിൽ നീട്ടിവിളിച്ചു.\nഅഞ്ചുപത്തു വർഷത്തെ പരിചയം കൊണ്ടാകാം വിളിയിലെ ഉദ്ദേശം കോക്കാടനു പിടികിട്ടി. തന്റെ കരാറല്ലെങ്കിലും, വിബ്‌ജിയോർ ബദ്ധവൈരികളാണെങ്കിലും, നാട്ടുകാർ വിളിച്ചാൽ അടങ്ങിയിരിക്കാനൊക്കുമോ. അദ്ദേഹം നേരെചൊവ്വേ ധരിച്ചിരുന്ന ലുങ്കിയുടെ മടിക്കുത്ത് അഴിച്ച് അലങ്കോലമാക്കി അതു ഒരു കൈകൊണ്ടു വാരിപ്പിടിച്ച്, സന്തതസഹചാരിയായ പ്ലെയർ പോക്കറ്റിൽ‌നിന്നെടുത്ത് വായിൽ തിരുകി ഓടി. കോക്കാടൻ സ്റ്റൈൽ ഓട്ടം പിഷാരത്ത് അമ്പലമൈതാനിയിലും!\nവീട്ടിൽ പോകാനായി എഴുന്നേറ്റ പലരേയും രവി ഓട്ടത്തിനിടയിൽ പതിവുപോലെ ആശ്വസിപ്പിച്ചു. “ഇപ്പ ശര്യാക്കാം. നിങ്ങ ഇരുന്നോ”\nസ്റ്റേജിനടുത്തു അങ്ങോട്ടുമിങ്ങോട്ടും ഉലാർത്തുന്ന കമ്മറ്റിക്കാരുടെ അടുത്ത് രവിയെത്തി. അവരിൽ ഒരാൾ അക്ഷമയോടെ പറഞ്ഞു. “അവന്മാരെ ഒന്നിനേം കാണണില്ലല്ലോടാ. നീയൊന്നു കേറി നോക്ക്”\nചെറുതല്ലാത്ത ഗ്ലാമർ കിട്ടുന്ന കാര്യമാണ്. നാടുമുഴുവൻ നോക്കിനിൽക്കുകയുമാണ്. എന്നിട്ടും രവി മടിച്ചുനിന്നു. കാരണം കാര്യം സങ്കീർണമാണെന്ന തിരിച്ചറിവു തന്നെ. സൂക്ഷിച്ചു ഇറങ്ങിയില്ലെങ്കിൽ ഇതുവരെ ഉണ്ടാക്കിയെടുത്ത ഖ്യാതി മുഴുവൻ പോവും. അനുഭവപരിചയം വച്ചുനോക്കിയാൽ പ്രശ്നപരിഹാരം തീർത്തും എളുപ്പമല്ല. സ്റ്റാൻഡ്ബൈ കണക്ഷനുകളിലേക്കു ശ്രദ്ധപതിപ്പിക്കുന്നതിനു മുമ്പ് കൺ‌ട്രോൾറൂമിനു പുറത്ത് അന്വേഷിക്കേണ്ടതുണ്ട്. ഇത്രയും വലിയ ഉത്സവം കൈകാര്യം ചെയ്‌തിട്ടില്ലാത്തതിനാൽ രവിക്കു മൊത്തത്തിൽ കൺ‌ഫ്യൂഷൻ അനുഭവപ്പെട്ടു. എന്നാൽ അതൊന്നും പുറത്തുകാണിച്ചതുമില്ല. സ്റ്റേജിനു പിന്നിൽ കുറച്ചുദൂരെ കണ്ണുചിമ്മിയും തുറന്നും കളിച്ചിരുന്ന ട്യൂബുകളിൽ കോക്കാടൻ നോക്കിനിന്നു. എങ്ങിനെയാണു തലയൂരുക എന്ന ചിന്തയായിരുന്നു ഉള്ളിലെങ്കിലും, പുറമേക്കു അദ്ദേഹത്തിന്റെ നോട്ടത്തിലും നിൽ‌പ്പിലും അപാരമായ നാടകീയതയായിരുന്നു. കേസിന്റെ തുമ്പ് കോക്കാടൻ കണ്ടുപിടിച്ചു കഴിഞ്ഞു എന്ന പ്രതീതിയാണു എല്ലാവരിലും ഉണ്ടായത്.\nഅന്നേരം കാണികളിൽ ഒരാൾ സ്റ്റേജിനു അടുത്തേക്കു വന്നു. ചെറുവാളൂർ പോസ്റ്റോഫീസ് ജംങ്‌ഷനിലെ ‘പെരുമാൾ ഹെയർ ഡ്രസ്സസ്’ ഉടമയായ സുരേന്ദ്രൻ. അദ്ദേഹം പരിഭ്രമിച്ചു നിൽക്കുന്ന കമ്മറ്റിക്കാരോട് ചോദിച്ചു. “എന്തൂട്ടാ പ്രശ്നം?”\nമറുപടി പെട്ടെന്നു കിട്ടി. “കറന്റ് പോയതാ!“\nസുരേന്ദ്രൻ പറഞ്ഞു. “അതേലേ. ഞാങ്കരുതി നിങ്ങള് മെയിൻ സ്വിച്ച് ഓഫ് ചെയ്‌തതാന്ന്”\nരണ്ടുകൂട്ടർക്കും ചൊറിഞ്ഞു കയറി. അപ്പോഴാണ് സുരേന്ദ്രൻ കോക്കാടൻ രവിയെ കാണുന്നത്.\n“ആഹാ രവീണ്ടാ ഇവടെ. എന്നാപ്പിന്നെ നിങ്ങളൊക്കെ പൊക്കോ. പുള്ളീത് ഇപ്പശര്യാക്കും”\nകോക്കാടൻ തലതിരിച്ചു. ‘എവടന്നു വന്നെടാ ഈ പാര’ എന്നു ആത്മഗതം ചെയ്‌തു. വീട്ടിലെ കറന്റുപോയ ഭാവത്തിലാണ് സുരേന്ദ്രന്റെ നിൽ‌പ്പ്. രവി ആ കേസ് വിട്ടു. ഏതു ട്യൂബിനു നേരെയാണൊ കുറച്ചുമുമ്പ് നോക്കിക്കൊണ്ടിരുന്നത് അതിനുനേരെ മുഖം തിരിച്ചു. പക്ഷേ ആ ട്യൂബും അതിനകം കെട്ടിരുന്നു.\nകോക്കാടൻ കമ്മറ്റിക്കാരോടു പറ്റില്ലെന്നു പറയാൻ തീരുമാനിച്ചു. പക്ഷേ അതിനു തുനിയുംമുമ്പ് ഇരുട്ടിൽ ഒരു മനുഷ്യരൂപം അമ്പലത്തിന്റെ ചെറിയ, നിഷ്‌പ്രയാസം ചാടിക്കടക്കാവുന്ന മതിൽ ചാടിയതു അദ്ദേഹം യാദൃശ്ചികമായി കണ്ടു. ആ ഭാഗത്തു കൂരിരുട്ടായിരുന്നതിനാൽ ഒരു നിഴൽ പോലെയാണു തോന്നിയത്. ലൈറ്റ് ആൻഡ് സൌണ്ട്സുകാർക്കു പൊതുവെ ഭയങ്കര കാഴ്ചശക്തിയാണ്. പണി രാത്രിയിലായതു കൊണ്ടുതന്നെ. രാത്രിയിൽ സവിശേഷമായി ലഭിക്കുന്ന ഈ സിദ്ധിമൂലം മതിൽചാടി അതിവേഗം നീങ്ങിയ നിഴൽരൂപം, തന്നെ ആദ്യമായി ജോലിക്കുവിളിച്ചു രക്ഷ്തസാക്ഷിയായ മൊട്ട ഇട്ടൂപ്പിന്റേതാണെന്നു രവി ഉറപ്പിച്ചു. അടുത്തതായി ചിന്തിക്കേണ്ടിയിരുന്നത് ഇട്ടൂപ്പെന്തിനു ഇരുട്ടിൽ പതുങ്ങിക്കളിക്കുന്നു എന്നതായിരുന്നു. പക്ഷേ കോക്കാടന്റെ മനസ്സിൽ മിന്നിയത് ഇട്ടൂപ്പ് നിന്നിരുന്ന ഭാഗത്തെ വയറിങ്ങ് കണക്ഷനുകളുടെ രൂപരേഖകളാണ്. ഇടക്കിടെ ഇങ്ങിനെ വസ്തുതകളുമായി പ്രത്യക്ഷബന്ധമില്ലാത്ത കാര്യങ്ങൾ മനസ്സിൽ തോന്നാറുണ്ട്. അത്തരം സാഹചര്യങ്ങളെ ശാസ്‌താവിന്റെ കളികളെന്നാണ് അദ്ദേഹം പൊതുവെ വിശേഷിപ്പിക്കുക. കൺ‌ട്രോൾ റൂമിൽനിന്നു ഇട്ടൂപ്പ് ചാടിയ മതിലിനരികിലേക്കുള്ള ദൂരവും സ്റ്റേജിലെ കറന്റുപോയിട്ടും സ്റ്റേജിനു പിന്നിൽ കെടാൻമടിച്ച ട്യൂബുലൈറ്റുകളും രവിയെ ആദ്യം ആശയക്കുഴപ്പത്തിലും പിന്നീട് പ്രശ്നപരിഹാരത്തിനു ഉതകിയേക്കാവുന്ന ഒരു ടെക്നിക്കൽ നിഗമനത്തിലും എത്തിച്ചു. എല്ലാം പതിനഞ്ചു നിമിഷങ്ങൾക്കുള്ളിൽ കഴിഞ്ഞു.\nപിന്നെ അധികമൊന്നും ആലോചിക്കാതെ, എന്നാൽ എന്തോ ഗഹനമായി ആലോചിക്കുകയാണെന്നു നടിച്ച്, രവി കൺ‌ട്രോൾറൂമിൽ കടന്നു. ഒരുമൂലക്കു ചിതറിക്കിടക്കുന്ന അനേകം ബോൿസുകളിലും വയർ‌ചുറ്റുകളിലും കണ്ണുപായിച്ച അദ്ദേഹത്തിനു, പരിചിതമല്ലാത്ത കക്ഷികളുടെ ഉപകരണങ്ങളായിട്ടും, സ്റ്റാൻ‌ഡ്‌ബൈ കണക്ഷനുകളുടെ രൂപരേഖ ഏകദേശം പിടികിട്ടി. അവയിലൊന്നു തിരഞ്ഞെടുത്തു അയ്യങ്കോവ് ശാസ്‌താവിനെ ധ്യാനിച്ച് അദ്ദേഹം മെയിൻ‌സിൽ നിന്നു വലിച്ച ഒരു എൿസ്‌റ്റന്ററിൽ കുത്തി. ശരിയായ തിരഞ്ഞെടുപ്പ്. സ്റ്റേജും പരിസരങ്ങളും പ്രകാശമാനമായി. കമ്മറ്റിയംഗങ്ങൾ സ്തബ്ധരായി. അതു ശ്രദ്ധിക്കാത്ത മട്ടിൽ കോക്കാടൻ രവി പ്ലെയർ കടിച്ചുപിടിച്ചു, മുണ്ട് അരയിൽ വാരിക്കുത്തി ആനയുടെ അടുത്തേക്കു തിരിച്ച് ഓടി.\nനെറ്റിപ്പട്ടം ഉറപ്പിക്കുന്നത് അവസാനഘട്ടത്തിൽ എത്തിയിരുന്നു. അദ്ദേഹം അവിടെ എത്തുന്നതിനു മുമ്പുതന്നെ സ്റ്റേജിൽ നാടകം പുനരാരംഭിച്ചു. ആനക്കു ചുറ്റും കൂടിയവരിൽ ഒരാൾ ചോദിച്ചു.\n“എന്തിനാ രവീ കമ്മറ്റിക്കാര് വിളിച്ചെ?”\nകോക്കാടന്റെ ഉള്ളിൽ ദേഷ്യം നുരഞ്ഞുപൊന്തി. കെഴങ്ങൻ. ഇവനു സംഗതി ഇനിയും കത്തിയിട്ടില്ല. ആദ്യചോദ്യം ആരാഞ്ഞ വ്യക്തി വീണ്ടും ചോദിച്ചു. “ആരാ രവി ലൈറ്റ് ശര്യാക്കെ?”\nഇത്തവണ രവി മറുപടി പറഞ്ഞു. “കോക്കാടൻ ഭാസ്കരൻ മകൻ രവി അഥവാ കെബി‌ആർ കാതിക്കുടം”\nപിറ്റേന്നു വൈകിട്ടു തീരദേശം ഷാപ്പിൽ പതിവുക്വോട്ടാക്കു മുന്നിൽ ഇരിക്കുമ്പോൾ രവിക്കു മുന്നിൽ ആളുകൂടി. അവർക്കു മുന്നിൽ അദ്ദേഹം രഹസ്യം അനാവരണം ചെയ്‌തു. “എല്ലാം ഇട്ടൂപ്പിന്റെ കളികൾ. അല്ലാണ്ടെന്താ”\nആന്റു അമ്പരന്നു. “മൊട്ട്യാ. അതിനവന് ഇലട്രിക്കലീ ഒരു കുന്തോം അറീല്ലല്ലോ രവീ”\n“റിപ്പയറിങ്ങിനല്ല സഹായന്ന് പറഞ്ഞെ. അവനാ ഇരുട്ടീ പതുങ്ങിച്ചെന്ന് അവടത്തെ കണക്ഷനിലെന്തോ ചെയ്‌തു”\n“അതു മൊട്ട്യാന്ന് എന്താത്ര ഒറപ്പ്. ഇര്ട്ടത്തല്ലേ നീ കണ്ടെ”\nകോക്കാടൻ ചൂടായി. ”ദെവസോം കാണണ ഒരുത്തൻ ഇരുട്ടീക്കോടെ പാഞ്ഞാലും എനിക്ക് മനസ്സിലാവൂടാ ആന്റ്വോ”\n”എന്നാശരി. പക്ഷേ അവനെന്തൂട്ടാ അവടെ ചെയ്തേ?”\n“അതെനിക്കും അറിയില്ല“ കോക്കാടൻ പറഞ്ഞുനിർത്തി.\nരവി പറഞ്ഞത് സത്യമായിരുന്നു. വേറെ ലൈറ്റ് ആൻഡ് സൌണ്ട്സ് പാർട്ടിക്കാരുടെ ഉപകരണങ്ങളായതിനാൽ സംഭവിച്ച തകരാർ എന്തെന്നു രവിക്കു അറിയില്ലായിരുന്നു. സംഭവസ്ഥലം വിശദമായി പരിശോധിക്കാനും പറ്റിയില്ല. അപ്പോൾ പിന്നെ എല്ലാ രഹസ്യങ്ങളുടേയും കുരുക്കഴിക്കാൻ കഴിയുന്നത് ഒരാൾക്കു മാത്രം. ഇരുട്ടിൽ മതിൽചാടി ഓടിയെന്നു കോക്കാടൻ ആണയിട്ടു പറയുന്ന ഇട്ടൂപ്പിന്. അദ്ദേഹം പക്ഷേ അതു താനല്ലെന്ന പക്ഷത്തിലായിരുന്നു കുറച്ചുകൊല്ലം മുമ്പുവരെ. അതിനുശേഷം ഒരു പെരുമഴക്കാലത്തു പുല്ലാനിത്തോട്ടിൽ ചൂണ്ടയിടുമ്പോൾ അന്നുസംഭവിച്ച കാര്യങ്ങൾ അദ്ദേഹം ചെറാലക്കുന്നിലെ തമ്പിയോട് വെളിപ്പെടുത്തിയത്രെ.\n”തമ്പീ കോക്കാടനെ രാവിലെ മൊതൽ അമ്പലപ്പറമ്പീ കണ്ടപ്പൊ ഞാങ്കര്തീത് ഉത്സവത്തിന്റെ ലൈറ്റാന്റ് സൌണ്ട് അവന്റ്യാന്നാ. അല്ലാണ്ട് ആനേനെ സ്പോൺസർ ചെയ്ത കാര്യം അറീല്ലായിരുന്നു. പണ്ടെന്റെ വീട് വയറിങ്ങ് ചെയ്തേന്റെ വിള്ളലുകൾ ഇപ്പഴും ചൊമരീ ബാക്ക്യാ. ആ കാര്യൊക്കെ ഓർത്തപ്പോ അവനൊരു പാര വക്കണന്ന് എനിക്ക് തോന്നി. സ്റ്റേജിന് പിന്നിലെ കണക്ഷനീ പ്രോബ്ലണ്ടാക്കീത് അങ്ങനാ. പക്ഷേ ചക്കിനു വച്ചത് കൊക്കിനാ കൊണ്ടെ. അവന്റെ ഒരു ടൈം. അല്ലാണ്ടെന്താ!”\nഇട്ടൂപ്പ് ഉപസംഹരിച്ചു. തമ്പി തോട്ടുവക്കത്തെ ചെളിയിൽ മീനിനെ തപ്പുന്നത് തുടരുന്നതിനിടയിൽ ചിരിച്ചുമറിഞ്ഞു.\nകാതിക്കുടം ജംങ്ഷനിൽ തെക്കൂട്ട് സുബ്രൻ ചേട്ടന്റെ പലചരക്കുപീടികക്കും സമീപം, രവിയുടെ ചായക്കടയുടെ എതിർവശത്തു കെബിആർ ലൈറ്റ് ആൻഡ് സൌണ്ട്സിന്റെ ഓഫീസ് ഇന്നുമുണ്ട്. പണ്ട് ശിഷ്യന്മാരായിവന്നു ട്യൂബ് ഫിക്സ് ചെയ്യാനും ആമ്പ്ലിഫയർ കൈകാര്യം ചെയ്യാനും പഠിച്ചവർ കാലംകടന്നു പോയപ്പോൾ പിരിഞ്ഞുപോയി വേറെ ലൈറ്റ് ആന്‍ഡ് സൌണ്ട്സ് സ്ഥാപനങ്ങൾ തുടങ്ങി. കുറച്ചു വർക്കുകൾ പോയിക്കിട്ടിയെങ്കിലും കോക്കാടന് അത് ഏശിയിട്ടില്ല. ഏശുകയുമില്ല. അച്ഛൻ കോക്കാടൻ ഭാസ്കരൻ അങ്ങിനെയാണു മകനെ വളർത്തിയത്. അതിന്റെ ബലത്തിൽ രവി ഇന്നുമുണ്ട്. നാളെയും ഉണ്ടാകും. പരമ്പരാഗതമായ ഒരുപിടി വ്യക്തികള്‍ക്ക് ഇക്കാലത്തും ‘ശബ്ദവും വെളിച്ചവും’ എന്നുപറഞ്ഞാൽ അതു കെബിആർ കാതിക്കുടം ആണ്. അത്രയേ കോക്കാടൻ രവിയും ആഗ്രഹിക്കുന്നുള്ളൂ.\nPosted by ഉപാസന || Upasana at 5:42 PM\nLabels: കക്കാടിന്റെ പുരാവൃത്തം, വാളൂരിന്റെ പുരാവൃത്തം, വേറിട്ട വ്യക്തികള്\nഉപാസന || Upasana December 19, 2010 at 5:43 PM\nരവി എന്നു പറഞ്ഞാൽ നാട്ടുകാർ അറിയില്ല. കോക്കാടൻ എന്നു സംബോധന ചെയ്യണം. എമണ്ടൻ രവിക്കു ഒപ്പമോ അതിനു മേലെയോ ആണു കോക്കാടൻ രവി എന്ന പേരിന്റെ സൌന്ദര്യം.\nമര്യാദാമുക്കിലെ സന്ധ്യകളിൽ അയ്യങ്കോവ് ശാസ്താവ് എന്ന ഓട്ടോ വരുമ്പോൾ അതിന്റെ ഡ്രൈവർ സീറ്റിൽനിന്നു ഒരു കൈ പുറത്തേക്കു നീണ്ട് അഭിവാദ്യം ചെയ്യുന്നുണ്ടാകും. വളവു തിരിഞ്ഞ് സുബ്രൻ ചേട്ടന്റെ ഗൾഫിലെ മരുമകൻ വച്ചിരിക്കുന്ന വീടിനോടു ചേർന്ന് ഓട്ടോ നിർത്തി രവിച്ചേട്ടൻ അടുത്തുവരുമ്പോൾ ഗ്രീസ് പുരണ്ട ഷർട്ടിന്റെ പോക്കറ്റിൽനിന്നു പ്ലെയർ എല്ലാവരേയും എത്തിനോക്കുന്നുണ്ടാകും.\nനാടിന്റെ ഇലക്ട്രിക്കൽ മേഖലയിൽ ലൈൻമാനായും, വയർമാനായും രവിയുണ്ട്. എങ്കിലും അദ്ദേഹത്തിന്റെ മുഖ്യലാവണവും സ്വത്വവും കെബിആർ എന്ന ലൈറ്റ് ആൻഡ് സൌണ്ട്സ് സ്ഥാപനം തന്നെ. എന്നും ഏതിലും എന്തിലും അടുത്തകൂട്ടായിരുന്ന അനുജൻ സന്തോഷിന്റെ ആകസ്മിക നിര്യാണത്തിനുശേഷം (കെഎസ്ഇബി ക്കു വേണ്ടി ലൈൻ കെട്ടാൻ ഇലക്ട്രിക് പോസ്റ്റിൽ കയറിയതാണ്. കമ്പിയിൽനിന്നു ഷോക്കേറ്റു. കക്കാടിന്റെ ദുഃഖം) മാനസികമായി ഒറ്റപ്പെട്ടെങ്കിലും രവിച്ചേട്ടൻ പിടിച്ചുനിൽക്കുന്നു. ജീവിക്കാതെ വയ്യല്ലോ??\nപുരാവൃത്തങ്ങളിൽ കോക്കാടൻ രവി...\nഉപാസന || സുപാസന\nMr. K# December 19, 2010 at 7:33 PM\nമത്താപ്പ് December 19, 2010 at 8:20 PM\nഒന്നാം ഭാഗത്തിന്റെയും, മറ്റു പുരാവൃതങ്ങളുടെയും, ആ കയ്യടക്കം; അത് ഇതില് കാണാനില്ല......\nഅരുണ് ഇലക്‍ട്ര December 19, 2010 at 10:30 PM\nചക്കിനുവച്ചത് കൊക്കിനു കൊണ്ടു :-)\nഞാന്:ഗന്ധര്‍വന് December 22, 2010 at 6:37 AM\nഎത്താന് അല്പം വയ്കി. മനോഹരമായിരിക്കുന്നു. ചെറിയ ചെറിയ കാര്യങ്ങള് പോലും വിശദമാക്കുന്ന ആ പതിവ് തെറ്റിച്ചില്ല.\nആദ്യ പാരഗ്രാഫിലെ ആസ്ഥാനം "അസ്ഥാനം" അല്ലെ?\nGokul December 29, 2010 at 12:07 AM\nThodakkam korachu izhanju. pakshe..\n..ithinushesham mone, pidicha kittoola...Kidilan.\nഉപാസന || Upasana December 29, 2010 at 11:42 AM\nമിസ്റ്റര് കെ : വരവിനും വായനക്കും നന്ദി.\nദിലീപ് : കുറച്ചുകൂടി വിശദീകരിച്ചിരുന്നെങ്കില് വിശദമായ മറുപടി തരാമായിരുന്നു. നന്ദി.\nഅരുണ് : ചിലരെ ഉപദ്രവിക്കണം എന്നു കരുതി ചെയ്യുന്നത് അവര്‍ക്ക് ഉപകാരമായി മാറാറില്ലേ. അതുതന്നെ ഇവിടെയും സംഭവിച്ചു.\nഗന്ധര്‍വ്വരേ : 'ചെറിയ കാര്യങ്ങള്' എന്നു പറയാതെ ഭായ്. എന്റേത് വെറും സംഭവത്തെ മാത്രം കേന്ദ്രീകരിച്ചുള്ള എഴുത്തല്ല. നാടിനേയും അവിടത്തെ സിമ്പലുകളേയും ഉല്‍സവങ്ങളേയും പറ്റിയൊക്കെ എനിക്കു ചിത്രീകരിക്കേണ്ടതുണ്ട്. അതുകൊണ്ടാണ് അമ്പലവും, മൈതാനത്തെ പുളിമരവും ഒക്കെ പോസ്റ്റിലേക്കു കടന്നുവന്നത്. :-)\nഗോകുല് : മുകളിലെ മറുപടി വായിക്കൂ. നന്ദി :-)\nശ്യാമു December 29, 2010 at 9:43 PM\n“നോക്കാം. പക്ഷേ കിട്ടാതിരിക്കാനാ സാദ്ധ്യത കുറവ്. എല്ലാ കൊല്ലോം കൊരട്ടിക്കാരല്ലേ നടത്താറ്".-നമ്മൾ തൃശൂരുകാരുടെ സ്ലാങ്ങിന്റെ ഒരു പ്രത്യേകത! (ഹേയ്,അങ്ങ് ട് പോണ്ട ഗെഡീ. അവ് ട്യൊക്കെ മഴ പയ്ത് ആകെ നീറ്റായി കെട് ക്കാ, )\nകെ‌ബി‌ആർ കാതിക്കുടം - 1